ލޮކްޑައުންގައި ޖިންސީ ގޯނާއާއި ފުރައްސާރައިގެ 46 މައްސަލައެއް ކޯޓަށް! – Dhen.mv\nލޮކްޑައުންގައި ޖިންސީ ގޯނާއާއި ފުރައްސާރައިގެ 46 މައްސަލައެއް ކޯޓަށް!\nJune 16, 2020 - 2:02 pm\nޝަމީމް ކުރެއްވި ޓުވީޓެއްގައި ވަނީ ޖިންސީ ގޯނާކުރުމާ ގުޅޭ މައްސަލަތައް ތަޙްގީގުކޮށް ދައުވާ ކުރުމާ ގުޅޭ ތަފާސް ހިސާބެއް ހިއްސާ ކުރައްވާފައެވެ. ޝަމީމްގެ އެ ޓުވީޓްގައިވާ ގޮތުން މިދިޔަ އޭޕްރިލް 15 ވަނަ ދުވަހު މާލެ ފުރަބަންދުކުރި ފަހުން އިއްޔެއާ ހަމައަށް ޖިންސީ ގޯނާކުރުމުގެ ކުށްތަކުގައި ދައުވާކުރި މީހުންގެ އެވްރެޖް އުމުރަކީ 35 އަހަރެވެ.\nޖިންސީ ގޯނާއާ ގުޅޭ ގޮތުން ހުށައެޅޭ މައްސަލަތައް ތަހްގީގުކުރުމަށް އެވްރެޖްކޮށް ނަގާފައިވަނީ 88 ދުވަހެވެ. އަދި އެފަދަ މައްސަލަތަކުގައި ދައުވާކޮށްދިނުމަށް އެދި ޕީޖީ އޮފީހަށް ފޮނުވުމަށް އެވްރެޖްކޮށް ދެ ދުވަސް ނަގާ ކަމަށް އެ ތަފާސް ހިސާބުގައިވެއެވެ.\nޖިންސީ ގޯނާގެ މައްސަލަތަކުގެ ތެރެއިން 15 މައްސަލައެއްގައި ދައުވާކުރީ އޭޕްރީލް މަހުގެ ތެރޭގައި އެވެ. އަދި މެއި މަހުގެ ތެރޭގައި 28 މައްސަލައެއްގައި ދައުވާކުރިއިރު ޖޫން މަހުގެ މިހާތަނަށް3މައްސަލައެއްގައިވަނީ ދައުވާކޮށްފައެވެ.


ވަކިވީ އަސަރާ މަންޒަރު ހިތަކުން ހަމަ ނުފިލާނޭ – Esfiya\nމިއީ އަހަރެންގެ ޙަޔާތުގެ މާޒީގައި ހިނަގާފައިވާ ހާދިސާއެކެވެ. ނޭގުމެއްގެ ތެރޭގައި ހުއްޓާ ބަޔަކު އަހަންނަށް ދިން ކެހިވެރި އަނިޔާއެކެވެ. އޭރުއަހަންނަކީ ރާއްޖޭގެ ސިޔާސީ ދާއިރާގައި މަޝްހޫރުކަން އިންތިހާއަށް ލިބިފައިވާ ޒުވާން ވެރިއެކީމެވެ. މިހުންގެ ލޯތްބާއި ޤަދަރު ލިބިފައިވާ ބަޠަލެއްވެސް މެއެވެ. ކެނޑިނޭޅީ ރައްޔިތުންނަށް ޓަކައި އަތުޖެހުނުހާ ގަލެއް ފުރޮޅަމުން ދިޔަ ހިތްހެޔޮ އިންސާނަކީމެވެ.\nއަހަރެންގެ ޙަޔާތް ބަދަލު ވެގެންދިޔައީ އޮއިވަރަށް ނުބަލައި އޮޑިބޭލުނު ހިސާބުންނެވެ. ކިހިނެއް ކޮންތާކު އުޅޭ ކާކުތޯބެލުމެއް ނެތި ނިޝާގެ ލޯބީގައި މަރުފަލި ޖަހަންފެށި ދުވަހުން ފެށިގެންނެވެ. ދީވާނާވެފައިވާ ބަލި ކުޅަދުރެއް ފަދައިން ރެއާއި ދުވާލު ހަތަރުދަމު، އަހަރެން ނިޝާގެ ފަސްފަހަތުން އުދުހުނީމެވެ. ހެދެން އޮތްހާ މައިތިރިއެއް ހަދަމުން ދިޔައީ ޙުދު އަމިއްލަޔަށް ވެއްޓެމުން ދިޔަ އަނދަވަޅާއި މެދު ވިސްނާލުމެއްނެތިއެވެ.\nހަކުރު އަޑުބައެއް ގައިވެސް ދެކޮޅުއޮވެއެވެ. އެހެނަސް މިއަދާއިޖެހެން ދެންވެސް އެލޯބީގެ ދެކޮޅެއް އަހަންނަކަށް ނުފެނުނެވެ. ނިޝާއަހަރެންގެ ޙަޔާތަށް އައީ އަވާމެންދުރެއް ފަދައިން ނެވެ.\nނިޝާއަކީ ރާއްޖޭގެ މަޝްހޫރު ވިޔަފާރި ވެރިއެއްގެ ލޯބީގެ ޤުލްޝަނުގައި ފޮޅިފައިއިން ހަމައެކަނި މަލެވެ. ރީތިކަން ހިތްގައިމު ދަރަޖައިގައިވާ ފަންމިއްޏެކެވެ. އަހަންނާއި ނިޝާ ބައްދަލުވީ އެއްރެއެއްގެ އިރާކޮޅުގެ ވަގުތުއެވެ. އަހަރެން ދުއްވާފައިދިޔަ ކާރުގެ ޝިކާރައަކަށް އޭނާވިއެވެ. މާބޮޑު އަނިޔާއެއް ނުލިބި މާތް ﷲގެ އިރާދަ ފުޅާއި އެކު އެރޭ ނިޝާގެ ހަށިގަނޑު ސަލާމަތްވިއެވެ. އެހެނަސް އަހަރެން ގެ ހިތުން ޖޫސްގިރަލާފައެވެ.\nރީތިދޮން ގޮމައިގެ ޖާދޫގައި އަހަރެން އާވާރާވިއެވެ. ނިޝާއާއި ބައްދަލުކުރުމަށް އަހަރެން ކެނޑިނޭޅި މަސައްކަތް ފެށީމެވެ. އިންތިޒާރުކުރަމުން ސަފުޙާތަށް އުކަމުން ދިޔަ އަހަރެންގެ ހިތަށް ފިނިކަމެއްލިބުނީ ނިޝާގެ ފޯންކޯލަކުން ނެވެ.\n“ހަލޯ…..” ނިޝާގެ ޖާދުވީ އަޑު އަހަރެންގެ ކަންފަތުގައި ގުގުމަންފެށިއެވެ. ލޭހިގަމުންދިޔަ ނާރުތަށް މަސައްކަތް ހުއްޓާލިފަދަ އިހުސާސްތަކެއް ކުރެވެންފެށިއެވެ.\nފުރަތަމަ ނަޒަރުން ލޯބިވެވުމަކީ އަހަރެން މީގެ ދުވަސް ތަކެއްކުރިން ޤަބޫލު ކުރި ކަމެއް ނޫނެވެ. އެކަމަކަށް އަހަރެން އެންމެ ބޮޑަށް ޖޯކުޖަހައި މަލާމާތް ކުރިކަންތަކަކީވެސް ހަމަ އެއީއެވެ. އެހެނަސް މިއަދު ތަދުބީރު މިވަނީ ހީކުރިގޮތާއި މުޅިން ތަފާތުކޮށް ކުރެހިފައެވެ. ނިޝާގެ ކަތި ނަޒަރުން އެންމެ ފުރަތަމަ ބަލައިލި ބަލައިލުމުންވެސް އަހަރެންގެ ހިތް ފަނާވެއްޖެއެވެ. ނިޝާއަށް ޓަކައި ހަނާވާންވެސް އަހަރެންހުރީ ތައްޔާރަށެވެ.\nލޯބީގެ ކުޅިގަނޑު އަހަރެންގެ ޙަޔަތަށް ފިނިކުރިއެއްކަމަކު ބޮލުގައި އެޅިފައިވާ ޒިންމާތަކުގެ މަތިން އަހަރެން ފަހަރެއްގައިވެސް ހަނދާނެއް ނުނެތެއެވެ. ޒިންމާތަށް އަދާކުރަމުން ލޯބިވެރިޔާއަށް ދޭންޖެހޭ ވަގުތު ފުރިހަމައަށް އަހަރެން ހޯދީމެވެ.\nދުވަސްތަށް ކުރިޔަށް ދަމުން އޮވެދެއެވެ. އަހަރެމެންގެ ލޯތްބަށް އެއްއަހަރު ވީރެއެވެ. އަހަންނާއި ނިޝާ ތިބީ މާލޭގެ މައްޝޫރު ރެސްޓޯރެންޓެއްގެ އޯޕަން އޭރިޔާގައެވެ. އެތާގައި އެހެން އެއްވެސް މީހަކުނެތެވެ. ނިޝާ އަހަރެންނާއި ހަތަރު ކަޅިހަމަކޮށް ބަލައިލިއެވެ. އަދި މަޑުމަޑުން އަހަރެންގެ ކަންފަތްދޮށުގައި ވަރަށް ލޯބިވާކަމަށް ބުންޏެވެ. ހީލަމުން އަހަރެންވެސް ލޯބީގެ އިޤުރާރުތަށް އެހެންރެއެކޭވެސް އެއްފަދައިން އެރޭވެސްވީމެވެ.\nމޫސާ އަންވަރުގެ ސްޓޯރީއާއި ހާދަ ގުޅެއޭ……\nއެ ކާކު ތަ މޫސާ އަންވަރަކީ؟ ޕްރޫފް ދައްކަން ޖެހޭނެ ތިކަހަލަ ކޮމެންޓް ލިޔާ ކުދިން! މި ހަމަ ބެސްޓް\nވަރަށް ސަޅި އިތުރު ބައިތަކަށް އިންތިޒާޜު ކުރަން\nވަރަށް ރީތި ދިވެހި ވާހަކައެއް….. ވަރަށް އިބާރާތްތައް ރީތި… ކުރިޔަށް ދިޔުމަށް ގޮވާލަން\nވަރަށް ރީތި ވަރަށް ރީތި ވަރަށް ރީތި ވަރަށް ރީތި\nހިތާމަ މަޖާ ލޯބި March 2, 2017


Gadhavayaaieku Phase2Ge Imaratheh Mathy Huri Filathakeh Ukalafi!\nޓިނުތައް ވަޔާ ވިއްސާގެން ގޮސް މަގުމައްޗަށް ވަނީ ވެއްޓިފައި——\nގަދަވަޔާއިއެކު ދެވަނަ ފިޔަވަހީގެ އިމާރާތެއް މަތީ ހުރި ފިލާތަކެއް އުކާލައިފި\n14 މޭ 2022 - 15:09:47\nމާލޭ ސަރަހައްދަށް މިހާރު ކުރަމުންދާ ވިއްސާރާގައި ގަދަވަޔާއިއެކު ހުޅުމާލެ ދެވަނަ ފިޔަވަހީގައި ހަދަމުންދިޔަ އިމާރާތެއް މަތީ ހުރި ފިލާތަަކެއް އުކާލާ، ނުރައްކާތެރި ހާދިސާއެއް ހިނގައިފި އެވެ.\nސޯޝަލް މީޑިއާގައި އާއްމުވެފައިވާ ވީޑިއޯއަކުން ފެންނަ ގޮތުގައި އެޕޯލޯ ކްސްޓަރްކްޝަނުން ދެވަނަ ފިޔަވަހީގައި ހަދަމުންދިޔަ އިމާރާތެއްގެ މަތީގައި ދެ މީހަކު މަސައްކަތް ކުރަމުންދިޔައެވެ. އިމާރާތުގެ އެންމެމަތީގައި އޮތް ފިލާތަކެއް ނަގަން މަސައްކަތް ކުރަމުންދަނިކޮށް ގަދަވަޔާއިއެކު ފިލާތައް ވަނީ ވިއްސައިގެން ގޮސް އިމާރާތުގެ އެންމެ ތިރިން މަގުމައްޗަށް ވެއްޓިފަ އެވެ.\nގާތްގަނޑަކަށް ފަސްވަރަކަށް ފިލާ ވިއްސައިގެން ގޮސް މަގުމައްޗަށް ވެއްޓުނުއިރު، އިމާރާތުގައި ޖަހާފައި ހުރި ވަރުގަދަ ދަގަނޑުގަޑެއްވެސް ވަނީ ލުހިގެން ގޮސް މަގުމައްޗަށް ވެއްޓިފައެވެ. އެވަގުތު މަގުތީގައިވެސް މީހުން ހަރަކާތްތެރިވަމުންދިޔައިރު، މީހެއްގެ ގައިގާ ނުޖެހި ސަލާމަތްވީ ހަމަ ކިރިޔާ އެވެ.\nފިލާތައް ވިއްސައިގެން ދިޔަވަގުތު ބެލެވެނީ އެދެމީހުން އުޅުނީ ގަދަވައިގެ ސަބަބުން އެތަކެތި އެހެން ތަނަކަށް ބަދަލުކުރާށެވެ. ނަމަވެސް އޭގެ ކުރިން އެ ފިލާތައް ވިއްސާގެން ދިޔައީ އެމީހުންގެ ބޯމަތިންނެވެ.\nދުރުން ނަގާފައިވާ އެ ވީޑިއޯއިން ފެންނަ ގޮތުން ފިލާތައް ވިއްސައިގެން ދިޔައިރު އެމީހުންނަށްވެސް ގެއްލުން ވާނެއެވެ.\nމި ހާދިސާ ހިނގާފައި މިވަނީ މެދުރާއްޖެތެރެއާއި އުތުރު ސަރަހައްދުގައި ހުޅަނގު މޫސުމުގެ ބާރުގަދަވެ، 50 މޭލަށް ވައިބާރުވާނެތީ އެކަމަށް ސަމާލުވުމަށް ރާއްޖޭގެ ގައުމީ މޫސުމާއި ބެހޭ އިދާރާ(މެޓް)އިން އިލްތިމާސްކޮށްފައި ވަނިކޮށެވެ.\nމި ހާދިސާ ހިނގިތާ ކުޑައިރުކޮޅެއްގެ ތެރޭގައި އެޗްޑީސީން ވަނީ ހުޅަނގު މޫސުމުގެ ވިއްސާރަޔާއެކު ވައިގަދަވުމުގެ ސަބަބުން ދިމާވެދާނެ ނުރައްކަލަކަށް ސަމާލުވެ ރައްކާތެރިވެތިބުމަށް އިލްތިމާސްކޮށްފަ އެވެ.\nގަދަވަޔާއިއެކު ހުޅުމާލެ ދެވަނަ ފިޔަވަހީގައި ހަދަމުންދިޔަ އިމާރާތެއް މަތީ ހުރި ފިލާތަަކެއް ވިއްސައިގެން ގޮސް ނުރައްކާތެރި ހާދިސާއެއް މިއަދު ހިނގިއިރު، މިދިޔަ ބުރާސްފަތި ދުވަހުވެސް ވަނީ ވިއްސާރައާއި ގަދަވަޔާއިއެކު ހުޅުމާލެ ދެވަނަ ފިޔަވަހީގައި ޕާކުކޮށްފައިވާ ގިނައަދަދެއްގެ ސައިކަލުތަކެއް ވެއްޓި ގެއްލުންތަކެއް ވެފައެވެ.\nމީގެ ކުރިން ވެސް މި މޫސުމުގައި ވައިގަދަވެ މިފަދަ ހާދިސާތައް ހިނގާފައިވެއެވެ. ބާރަށް ވައިޖެހި މޫސުން ގޯސްވާ މިދުވަސްވަރު އިމާރާތްތަކުގައި މަސައްކަތް ނުކުރުމަށާއި، ވިއްސައިގެން ދާ ގޮތަށް އިމާރާތްތަކުގައި ތަކެތި ނުބެެހެއްޓުމަށް ޑިޒާސްޓަ މެނޭޖްމެންޓު ސެންޓަރުން އަބަދުވެސް އިލްތިމާސް ކުރެއެވެ.\nހުޅަނގު މޫސުމުގެ ބާރުގަދަވެފައިވާކަން ހާމަކޮށް މެޓުން ރޭ ދަންވަރު ބުނީ، މިއަދުގެ މޫސުން ގޯސްވެ، “ކަނޑުތައްވެސް ވަރަށް ގަދަވާނެ” ކަމަށާއި، 50 މޭލަށް ވައިވެސް ބާރުވާނެ ކަމަށެވެ.\nއެގޮތުން މިއަދާއި މާދަމާގެ ރާޅުގެ އުސްމިން ފަސް ފޫޓާއި، އަށް ފޫޓަށް އުފުލޭނެކަމަށް މެޓުން ލަފާކުރެއެވެ.\nއަދި ވައިބާރުވުމުގެ ސަބަބުން ރ. އަތޮޅުން ވ. އަތޮޅަށް، ބ. އަތޮޅުން މ. އަތޮޅަށް ޔެލޯ އެލާޓުވެސް ނެރެފައިވާއިރު، ހުޅަނގުދެކުނާއި ހުޅަނގުން، މެދުރާއްޖެތެރެއާއި އުތުރުގެ އަތޮޅުތަކަށް ގަޑިއަކު 25 މޭލާއި 30 މޭލާ ދެމެދުގެ ބާރުމިނުގައި ވައި ޖެހި، ވިލާގަނޑުގައި ގަޑިއަކު 50 މޭލަށް ވައި ޖެހުން އެކަށީގެންވާކަމަށް މެޓުން ބުނެއެވެ.\nމެޓުން މިމަހުން ފެށިގެން ސެޕްޓެމްބަރު މަހާއި ހަމަޔަށް ލަފާކުރާ މޫސުމުގައި ވާގޮތުން އެންމެ އުތުރު އަތޮޅުތަކަށް އާންމުކޮށް ވެހޭވަރަށްވުރެ އިތުރުވާނެ ކަމަށް ބެލެވެއެވެ.\nމޫސުން ގޯސްވާތީ ސަމާލުވާން އަންގައިފި\nލ އިން ސ އަށް މޫސުން ގޯސް


Raees Waheed ah furahsaara kuri meehaa ah fiyavalhu elhumah govaalaifi\nވަހީދަށް ފުރައްސާކުރި މީހާއަށް ފިޔަވަޅު އެޅުމަށް ގޮވާލައިފި\nގާސިމް އިބްރާހިމް، ރައީސް މުހައްމަދު ވަހީދު އަދި ރައީސް މައުމޫން އަބްދުލްގައްޔޫމް -- އަވަސް ފޮޓޯ\nކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ދެކަނބަލުންނަށް މިއަދު މަގުމަތިން މީހަކު ދިމާކޮށް ފުރައްސާރަ ކުރުމާ ގުޅިގެން، އެ މީހާގެ މައްސަލަ ބަލާ ފިޔަވަޅު އަޅަން ޖުމްހޫރީ ޕާޓީން ގޮވާލައިފި އެވެ.\n"..އެފަދަ ގާނޫނީ އަމަލުތައް ތަކުރާރުވިޔަ ނުދިނުމަށްޓަކައި އަޅަންޖެހޭ ފިޔަވަޅުތައް އަޅާ، ދިވެހިރާއްޖޭގެ ގާނޫނުއަސާސީ ނަގަހައްޓާ ދަމަހައްޓާ އާންމު މަސްލަހަތު ހިމާޔަތްކޮށް އިޖްތިމާއީ ހަމަޖެހުން ދެމެހެއްޓުމަށް ކުރަންޖެހޭ ކަންކަން ކުރުމަށް ކަމާބެހޭ އިދާރާތަކަށް ގޮވާލަން،" ޖޭޕީން ނެރުނު ބަޔާނުގައިވެއެވެ.\nރައީސް ވަހީދަށް ފުރައްސާކުރި މައްސަލަ ކުރީގެ ރައީސް މައުމޫންވެސް ވަނީ ކުށްވެރިކުރައްވާފައެވެ. ރައީސް މައުމޫން ވިދާޅުވީ ރައީސް ވަހީދުގެ ދެކަނބަލުންނަށް އެމްޑީޕީގެ އެކްޓިވިސްޓަކު ފުރައްސާރަކުރި މައްސަލަ ހަރުކަށި އިބާރާތުން ކުށްވެރިކުރާ ކަމަށެވެ.\nއެ މައްސަލައާއި ގުޅިގެން ރައީސް ސޯލިހް ވަނީ ރައީސް ވަހީދަށް ގުޅުއްވާ ހާލު ބައްލަވާފައެވެ. އަދި އެ މައްސަލަ ބަލަމުންދާ ކަމަށް ފުލުހުންވެސް ވަނީ ހާމަކޮށްފައެވެ.\nއެމްޑީޕީ ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް ޖުމްހޫރީ ޕާޓީ ރައީސް ޑރ. މުހައްމަދު ވަހީދު ހަސަން މަނިކު


#BREAKING: Miadhun feshigen Covishield Vaccine jehun huttaalaifi | Jazeera\tކޮވިޝީލްޑް ވެކްސިން ޖެހުން ހުއްޓާލައިފި - Jazeera\nމިއަދުން ފެށިގެން ކޮވިޝީލްޑް ވެކްސިން ޖެހުން ހުއްޓާލައިފި\nވެކްސިން ޖަހަން ފަށާނެ ތާރީހެއް އިއުލާން ކުރާނެ\nވެކްސިން ހުރި މިންވަރާ ބެހޭ އެކަށީގެން ވާ ޖަވާބެއް ނުލިބޭ\nހުއްޓާލި ސަަބަބެއްވެސް ހާމައެއް ނުކުރޭ\nމަރިޔަމް ނިމާ ހަސަން3days ago 75 views0\nވެކްސިން ޖެހުމަށް ގިނަ އަދަދެއްގެ ބަޔަކު ކިއޫގައި ޖެހި -- ފޮޓޯ: ޕީއެސްއެމް\nހުއްޓާލި ސަބަބެއް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމައެއް ނުކުރެ އެވެ.\nމިއަދުން ފެށިގެން މާލެ ސަރަޙައްދުގައި ކޮވިޝިއެލްޑް ވެކްެސިން އާއްމުކޮށް ޖެހުން ވަގުތީ ގޮތުން ހުއްޓާލި ވާހަކަދަންނަވަމެވެ. އަލުން ޖަހަން ފެށޭނެ ތާރީޙެއް ފަހުން އިއުލާން ކުރެވޭނެއެވެ.\nކޮވިޝިލްޑް ވެކްސިން ޖެހުން ހުއްޓާލިއިރު، މީގެކުރިން އެޗްޕީއޭއިން ބުނަމުން ދިޔައީ،ވެކްސިންގެ ފުރަތަމަ ޑޯޒް ޖަހާ ދެވަނަ ޑޯޒް ޖަހަންވެފައިވާ ފަރާތްތަކަށް އެއްވެސް ދައްޗަކާނުލާ ވެކްސިން ލިބޭނެ ކަމަށެވެ. ނަމަވެސް، ކުއްލިއަކަށް ކޮވިޝީލްޑް ވެކްސިން ޖެހުން މެދުކަނޑާލާ، އެ ވެކްސިން ޖަހަން ފަށާނެ ތާރީހެއްވެސް ހާމައެއް ނުކުރެ އެވެ.\nބަދަލުގައި އެޗްޕީއޭއިން ބުނީ ތާރީހެއް ފަހުން އިއުލާން ކުރާނެ ކަމަށެވެ.\nވެކްސިން ޖެހުން މެދުކަނޑާލާފައިވާއިރު، މިރޭ 9:00 ޖަހާއިރު ވެކްސިން ޖެހުމަށް ޓޯކަން ނަންބަރު ދޫ ކުރާތީ، ހެނދުނު 11:00 އިން ފެށިގެން މީހުން ވަނީ ސޯޝަލް ސެންޓަރު ކައިރީ ކިއޫ ހަދަން ފަށާފައެވެ.\nވެކްސިންގެ ސްޓޮކް ދަށްވެފައިވާ ކަމުގެ އަޑުތައް މީގެކުރިން ވެސް ފެތުރިފައިވީ ނަމަވެސ،ް ރަސްމީ ސިފައެއްގައި ސްޓޮކް ދަށްކަމަށް އެއްބަސްވެފައި ވަނީ ރޭ ބޭއްވި ނޫސްވެރިންގެ ބައްދަލުވުމުގައެވެ.\nވެކްސިންގެ ސްޓޮކް ހުރި މިންވަރާ ބެހޭގޮތުން އެކި ދުވަސްމަތިން ތަކުރާރުކޮށް ސުވާލު ކުރުމުން ވެސް ސްޓޮކް ހުރި މިންވަރާ ބެހޭ އެކަށީގެން ވާ ޖަވާބެއް ނުލިބެއެވެ. ވެކްސިންގެ ސްޓޮކާ ބެހޭގޮތުން ނޫސްވެރިން ތަކުރާރުކޮށް ސުވާލު ކުރަމުން ދަނީ، ވެކްސިން ދިނުން ކޮންޓްރޯލް ކޮށްފައި ވާތީއެވެ.\nވެކްސިނޭޝަން ޕްރޮގްރާމުގެ ދަށުން ކޮވިޝިލްޑް ވެކްސިންގެ ދެވަނަ ޑޯޒް ޖެހުން މާލެ ސަރަހައްދުގައި ކުރިއަށް ގެންދަނީ އެންމެ ދެ ސެންޓަރުގައެވެ. އެ ދެ ސެންޓަރުން ވެސް ކޮންމެ ރެއަކު ޓޯކަން ދޫކުރުމުން ދަނީ ވަރަށް ބޮޑަށް ކޮންޓްރޯލް ކޮށްގެންނެވެ. އެހެންކަމުން ވެކްސިން ޖެހުމަށް5ގަޑިއިރު ކުރިން ގޮސް ކިއޫ ހަދައިގެން ތިބެ، ރޯދަ ވީއްލަނީ ވެސް މަގުމަތީ ކިއޫގައި ތިބެގެން ކަން ފާހަގަ ކޮށްލެވެއެވެ.\nކޮވިޝީލްޑް ވެކްސިން ޖެހުން ހުއްޓާލައިފި


Thin aharah fahu Imma enburi Maziya ah | Mihaaru\nގައުމީ ޓީމުގެ ފަރިތަކުރުންތަކުގެ ތެރެއިން އިންމަ.-- ފޮޓޯ: ނިޝާން އަލީ/ މިހާރު\nތިން އަހަރަށް ފަހު އިންމަ އެނބުރި މާޒިޔާ އަށް\n01 ނޮވެމްބަރ 2017 - 13:06 1 comment\nގައުމީ ފުޓްބޯޅަ ޓީމުގެ އެސިސްޓަންޓް ކޯޗުކަން ދޫކޮށްލުމަށް ފަހު މާޒިޔާގެ ކޯޗުކަމާ އިސްމާއިލް މަހްފޫޒް (އިންމަ) އަލުން ހަވާލުވެއްޖެ އެވެ.\nމާޒިޔާ ކޯޗުކަމުން މެސެޑޯނިއާގެ މަރްޔާން ސެކުލޮސްކީ ވަކިވެފައިވަނީ އޭނާގެ އެއްބަސްވުމުގެ މުއްދަތު ހަމަވާން ކުޑަ ދުވަސްކޮޅަކަށް ވެފައިވަނިކޮށެވެ. ސެކުލޮސްކީ ވަނީ މި ސީޒަނުގައި މާޒިޔާ އަށް އެސްޓީއޯ މާލޭ ލީގައި އެފްއޭ ޗެރިޓީ ޝީލްޑް ކާމިޔާބު ކޮށްދީފަ އެވެ. ސެކުލޮސްކީ ވަކިވިއިރު، މާޒިޔާ އަށް ވަނީ ޕްރިމިއާ ލީގު ދިފާއުކުރުމުގެ ފުރުސަތު ހަނިވެފަ އެވެ.\nމާޒިޔާ މި ވަގުތު ލީގުގެ ތިން ވަނައިގައި އޮތީ ލީގުގެ އެއް ވަނައިގައި އޮތް ނިއު ރޭޑިއަންޓަށް ވުރެ ހަތް ޕޮއިންޓް ފަހަތުގަ އެވެ. ދެ ވަނައިގައި އޮތް ޓީސީ ސްޕޯޓްސް ކްލަބާ ދެމެދު ތިން ޕޮއިންޓުގެ ފަރަގެއް އެބައޮތެވެ. ނިއު އަށް 11 މެޗުން 30 ޕޮއިންޓް ލިބިފައިވާއިރު، ޓީސީ އަށް ވަނީ 26 ޕޮއިންޓް ލިބިފަ އެވެ. މާޒިޔާ އަށް ލިބިފައިވަނީ 23 ޕޮއިންޓެވެ. ލީގުގައި ބާކީ އޮތީ ތިން މެޗެވެ.\nމާޒިޔާ އަށް ގިނަ އަހަރުތަކެއް ވަންދެން ކޯޗުކޮށްދިނުމަށް ފަހު އިންމަ އެ ޓީމުން ވަކިވީ 2014 ވަނަ އަހަރު ލީގުގެ ފުރަތަމަ މެޗަށް ފަހު އެވެ. އިންމަ ވަނީ ފުރަތަމަ ޑިވިޝަނުގައި 2006 ވަނަ އަހަރުން ފެށިގެން ވާދަކުރަން ފެށި މާޒިޔާ އަށް 2012 ވަނަ އަހަރު އެފްއޭ ކަޕް ކާމިޔާބުކޮށްދީފަ އެވެ. އެ ފަހަރު ފައިނަލުގައި މާޒިޔާ ވަނީ 2-1 އިން އީގަލްސް ބަލިކޮށްފަ އެވެ.\nގައުމީ ޓީމުގެ އެސިސްޓަންޓް ކޯޗެއްގެ މަގާމުގައި އިންމަ ހުރިއިރު އޭނާ ވަނީ ދެ ފަހަރެއްގެ މަތިން ޓީމުގެ ހެޑް ކޯޗެއްގެ މަގާމު ފުރައިފަ އެވެ. އެއީ ވޯލްޑް ކަޕް ކޮލިފައިންގައި ޗައިނާއާ ދެކޮޅަށް ރަށުންބޭރުގައި ކުޅުނު މެޗާއި އޭޝިއަން ކަޕް ކޮލިފައިން ޔަމަނާ ދެކޮޅަށް ކުޅުނު މެޗެވެ.\nމާޒިޔާ ވަނީ ލީގުގައި އިއްޔެ އއ. މާޅޮސް އަތުން 6-0 އިން މޮޅުވެފަ އެވެ. މި މެޗުގައި އެ ޓީމަށް އިރުޝާދުދިނީ އެސިސްޓަންޓް ކޯޗު އަހުމަދު ސުޒޭރު އެވެ. އިންމަ ހަވާލުވީ އަންނަ އަހަރުގެ ނިޔަލަށެވެ.\nއިންމަގެ ކޯޗުކަމުގައި މާޒިޔާ ކުޅޭ ފުރަތަމަ މެޗަކީ އަންނަ ހޮނިހިރު ދުވަހު ލީގުގައި ށ. މިލަންދޫއާ ދެކޮޅަށް ކުޅޭ މެޗެވެ.\nއިތުރު ލިޔުންތައް މާޒިޔާ ސ.ރ.ކ އިސްމާއީލް މަހެފޫޒް (އިންމަ) އުރީދޫ ދިވެހި ޕްރިމިއާ ލީގު\nމާޒިޔާގެ ނަތީޖާތައް ރަނގަޅުކުރަން އިންމަ އަމާޒުހިފާފައި


ރާސްބެރީ ޕައި، މިފަހަރު ކީބޯޑެއް | Naares\nރާސްބެރީ ޕައި، މިފަހަރު ކީބޯޑެއް\nރާސްބެރީ ޕައިގެ ވާހަކަ ބުނުމަކުން ގިނަ ދިވެހިންނަށް އާކަމަކަށް މިހާރަކުނުވާނެއެވެ. އެމީހުންގެ އުފެއްދުންތައް ކިތަންމެ ސިމްޕަލް ނަމަވެސް އެއީ ބޭނުންބޮޑު ބޭނުންތެރި ޕްރޮޑަކްޓްތަކެއްކަން ދުނިޔެއަށް ވަނީސާބިތު ކޮށްދީފައެވެ. އޭގެ އެއްމިސާލަކީ ރާސްބެރީ ޕައި ޒީރޯ ކޮމްޕިއުޓަރެވެ. ރާސްބެރީ ޕައި ޒީރޯ ކޮމްޕިއުޓަރެއްގައި ހިމެނެނީ އެންމެ ބޯޑެކެވެ. ބޭނުންކުރެވެނީ ބްރޯޑްކޮމް ޕްރޮސެސާއެކެވެ. މެމޮރީ 512 އެމްބީ އެވެ. އަގަކީ5ޑޮލަރެވެ. މިއީ ވަސީލަތްތައް މަދު ގައުމުތަކުގައި، ސްކޫލް މަދަރުސާތަކުގައި އުގަނނައިދޭން ބޭނުންކުރެވޭ ކޮމްޕިއުޓަރެކެވެ.\nރާސްބެރީ ޕައި ބޭނުންކުރަނީ ހަމައެކަނި ކިޔަވައިދިނުމުގެ ދާއިރާގައި އެކަންޏެއްވެސް ނޫނެވެ. ރޮބޮޓިކް މޮޑެލްތައް އުފައްދައި ހިންގަން ދަސްކުރާ ދަރިވަރުން ވެސް ރާސްބެރީ ޕައި ބޭނުންކުރެ އެވެ. އޭގެ އިތުރުން ވަރަށް އާދައިގެ ކަންކަމުގައި އަމިއްލަ ދިރިއުޅުން ފަސޭހަކުރުމަށް ގޭގައި، ދޮރުފޮތި ކެހުމަށް އަދި އެއާކޮންޑިޝަންގެ “ޕްލިޕާ”ތައް ހުޅުވޭ މިންވަރު ކޮންޓްރޯލް ކުރަން ވެސް ރާސްބެރީ ޕައި ބޭނުންކުރެވެ އެވެ.\nއަދި ގަސްތަކަށް ފެންދިނުމަށާއި، ޓައްޕުގައި ހަނޑޫ، ހަކުރު އަދި ފުށް ހުރި މިންވަރު، ސެންސަރުތަކެއް މެދުވެރިކޮށް ބަލައި، އަމިއްލަ މޮބައިލް ފޯނަށް ފޮނުވުމަށް ވެސް ރާސްބެރީ ޕައި ބޭނުންކުރެވެ އެވެ.\nމިއީ މިއަދު ދިވެހިންގެ ތެރޭގައި ވަރަށް ޢާއްމުކަމަކަށް ވަނީވެފައެވެ. ފަންނުވެރިން ދިވެހި ޒުވާނުން ތަޖްރިބާ ކުރަމުންދާ ރާސްބެރީ ޕައިން އެވެރިންގެ ބޭނުންހިފަމުންދާ ގޮތްގޮތެވެ.\nމިފަހަރު މިއޮތީ ރާސްބެރީގެ ތަފާތު އުފެއްދުމެކެވެ. ރާސްބެރީ ޕައި 400 އަކީ ކުޑަކުޑަ ކީބޯޑެކެވެ. ހަމައެކަނި ކީބޯޑެއްވެސް ނޫނެވެ. އޭގެއިތުރުން އެއީ ކޮމްޕިއުޓަރެއްވެސް މެއެވެ. އެއަށް ހަމައެކަނީ ޖެހޭނީ ސްކްރީނެއް އެޑްކޮށްލާށެވެ. މިސާލަކަށް ޓީވީއަކާވެސް ގުޅާލެވިދާނެއެވެ. ފޯނެއް ، ޓެބެއް ފަދަ ކޮންމެ ކަހަލަ ޑިވައިސްއަކަށްވެސް ފިޓްވާގޮތަށް ފަރުމާކޮށްފައިވާ މިކީބޯޑު އެއިން ކޮންމެ ޑިވައިސްއަކާ ގުޅާލިޔަސް އެއޮތީ ކޮމްޕިއުޓަރަކަށް ވެފައެވެ.\nއެންމެ 70 ޑޮލަރަށް މިހާރުވެސް އޮންލައިންކޮށް ގަންނަންލިބޭ މި ކީބޯޑަކީ ބޭނުންބޮޑު އުފެއްދުމަކަށް ވާނެއެވެ. މައުސްއާއި، މައިކްރޯ އެސްޑީކާޑާއި، އެޗްޑީއެމް ކޭބަލާއި، އަދި ޕަވަރސަޕްލައި އިންކްލޫޑްކުރިޔަސް އޭގެ އަގު 100 ޑޮލަރަށްވުރެ މައްޗަކަށް ނާރައެވެ.\nތަޖްރިބާ ކުރަމުންދާ އުފެއްދުންތެރި ދިވެހިޒުވާނުން މި ކީބޯޑުގެ އަޖުމަވެސް ބަލައިލުން ކިހިނެއްވާނެތޯއެވެ.


ރައީސް މުޙައްމަދު ނަޝީދުގެ ‘ޖަޒީރާ ރައީސް’ ވާހަކަފުޅު | President Mohamed Nasheed\nރައީސް މުޙައްމަދު ނަޝީދުގެ ‘ޖަޒީރާ ރައީސް’ ވާހަކަފުޅު\nހާސްކަމެއް ނެތި ތަނަވަސް ދިރިއުޅުމަކަށް މަގުފަހިކޮށްދޭނޭ ރަށްވެރި ކަމުގެ ހަމަތަކެއް ވޭ.\nރާއްޖެ އެއެއްޗެއްގެ މަތީގައި އުފެދިފައިވާ އާނުގަނޑުގެ މުޅި ތަބީޢީ ސިފައަކީ ޖަޒީރާ ވަންތަކަން. ކޮންމެ ޖަޒީރާ ރަށަކަށާއި އަތޮޅަކަށް އަޅުގަޑުމެން ދެކޭ ނަލަމަންޒަރަކީ ދިވެހީންނާއި ދިވެހި މާހައުލު ލާމެހިފައިވާ މަންޒަރެއް. ޖަޒީރާވަންތަ މަންޒަރެއް.\nޖަޒީރާ ދިރިއުޅުން ފޯރުކޮށްދޭ ރަށްވެރިކަމުގެ ތަސައްވަރަކީ، ކޮންމެ ރަށެއްގެ، ވަށައިގެންވާ ގުދުރަތީ ވަސީލަތްތައް އެރަށަކަށްލިބޭ، އަދި ކޮންމެ އަތޮޅެއްގެ ދުނި ތެރޭގައި ހިމެނޭ ވަސީލަތްތައް އެ އަތޮޅަކަށް ލިބޭ، ލާމަރުކަޒީ ރާއްޖެއެއް.\nމި ޕްރައިމަރީގައި، ދިވެހި ރައްޔިތުންގެ ޑިމޮކްރަޓިކް ޕާޓީގެ ފަހުރު ވެރި މެނަބަރުން ނަށް އަޅުގަޑު ހުށަހަޅާނަން.\nއާބާދީ މަރުކަޒުކުރެވި، މާލެ ތޮއްޖެހުން ކުޑަކުރުމަށްޓަކައި، ރާއްޖޭގެ އުތުރާއި ދެކުނާއި، އަދި މެދުރާއްޖެތެރޭގައި އެކަށީގެންވާ މުއްދަތަކަށް ޑިއުޓީ އާއި ޓެކްސްތައް މާފުކުރެވިފައިވާ އިގްތިސާދީ މަރުކަޒްތަކެއް، މީހުންދިރިއުޅޭ ރަށްރަށުގައި ގާއިމްކުރުމަށް. މިބަދަލާއެކު މިމަރުކަޒުތަކުގައި ވިޔަފާރީގެ ފުރުސަތުތަކާއި އިގްތިސާދީ ހަރަކާތްތައް މާލެއަށްވުރެ ލުއިފަސޭހަ ކުރެވި، މާލޭގެ އާބާދީ މާލޭގެ ޖާގައަށް އެކަށީގެންވާ މިންވަރަށް ބަދަލު ވާނެ.\nދިވެހި ރާއްޖޭގައި ދިރިއުޅޭ ކޮންމެ މީހަކީ، ގަރުބަގަތީއްސުރެ ނެތިދިއުމަށްދާންދެން އިޖުތިމާއީ ރައްކާތެރި ނިޒާމުގެ ހިޔާ ދަށުގައި ދެމިހުންނާންޖެހޭ މީހެއް. ޖަޒީރާ ރާއްޖޭގައި ދިވެހީންނަށް އަޅާލައި، ހާލުބަލައި، ފަރުވާ ހޯދައިދޭނެ. ދުނިޔެއަށް އުފަންވުމުގެ ކުރީއްސުރެ ދައުލަތުން އެހީތެރިވާނެ. އޭނާގެ ހަޔާތްފެށި ޅަފަތުގެ ނާޒުކު އުމުރުފުރައިންގޮސް ފުރާވަރަށް އަޅައި، ބޮޑުވެ ތަޞައްރަފުފުދި ދިރިއުޅުމެއް ފަށައި، ދުވަސްވެ މުސްކުޅިވެ މަރުދުވަހަށް ދާންދެން އޭނާގެ ހާލުއަހުވާލު ބަލާންޖެހޭ. އެއްވެސް ފުރައެއްގެ، އެއްވެސް ޖިންސެއްގެ، އެއްވެސް މިޒާޖެއްގެ އެއްވެސް މީހަކު އެކަހެރިވެ ބާކީނުވާނޭހެން، އޯގާތެރިކަމުގައި ބެލެހެއްޓޭނޭ ހިޔާވަހިތައް ޤާއިމްކުރެވެންޖެހޭ. ރާއްޖެއަކީ ފެތުރިފައިވާ ބައިވަރު ޖަޒީރާރައްތަކެއްގެ މައްޗަށް އެކުލެވިފައިވާ ޖަޒީރާ ގައުމެއްކަން ދެނެތިބެ، އެއްވެސް ރަށެއްގެ އެއްވެސް މީހަކު ތަފާތުނުވާނޭހެން އެންމެނަށް އަހައްމިއްޔަތުކަންދީގެން ލޯތްބާއި ކުލުނުވެރިކަމުން އުފެދޭ އުފާވެރި މުޖްތަމަައެއް އުފެއްދާންޖެހޭ.\nކުޑަކުޑަ އޮށެއްގެ ސިއްރުން ވަޅުޖެހުނު ބިންމަތީގައި\nކުޑަކުޑަ ގަހެއް ފަޅުއްވާ ބިޔަވުން އިތުރުކުރެއްވީ\nދިވެހީންގެ ތިޔާގިކަމާއި މުޅި އާމްދަނީ އެއެއްޗެއްގައި ހިފެހެއްޓިފައިވާ ފައްތިޔާއަކީ ތިމާވެށި. ކަނޑާއި ފަރާއި ވިލުތަކާއި ގިރިތައް. ފަޅުން އެއްގަމަށް އަރައިގެން އައިސް ޖެހޭ ތުނޑިއާއި ހޭޅިފައް. އަދި ރުއްގަހާއި ގޮއިފާ ލައްބަތަކުން އެކުލެވިގެންވާ ބިން. ކުޅިއާއި ޗަސްބިންފަދަ ހާއްސަ ސިފަތައް އެކުލެވޭ ތަންތަން. އަދި އެންމެހާ ތަންތަނުގައި ދިރިއުޅޭ އެންމެހާ ދިރުންތައް.\nދިވެހީންގެ މުޅި އިގްތިސާދަކީ ވަށައިގެންވާ ގުދުރަތީ މުއްސަދި މާހައުލު. 2018 ވަނަ އަހަރުގެ ރިޔާސީއިންތިހާބަށް ހުށަހަޅަން އަޅުގަޑު ތިޔަބޭފުޅުނުންނަށް ހުށަހަޅާ ޖަޒީރާރާއްޖެ މެނިފެސްޓޯގެ އިގްތިސާދީ މުޅި ނަޒަރިއްޔާއަކީ ވަށާޖެހޭ ނޫ އިގްތިސާދެއްގެ ސިޔާސަތުތައް. ތިމާވެއްޓާ ލާމެހިފައިވާ ސިޔާސަތުތަކެއް. ތިމާވެށި ދިރުވައި ރައްކާތެރިކުރުމަކީ ދިވެހީންގެ އިގްތިސާދު ދުޅަހެޔޮ ގޮތެއްގައި ކުރިއަރުވަންބޭނުންނަމަ ކޮންމެހެން އަދާކުރަންޖެހޭ ވަޒީފާއެއް. އެއީ ކޮންމެ ރަށެއް ތަރައްގީކުރުމަށްޓަކައި އަބަދު ހިންގާންޖެހޭ ބޮޑު މަޝްރޫއެއް.\nނޫ އިގްތިސާދުގެ ސިޔާސަތަކީ، ލޯ ކާބަން ޑިވެލޮޕްމަންޓް ސްޓްރެޓަޖީއެއް. މި ސްޓްރެޓަޖީ ބިނާވެފައިވަނީ ދުމާއި ގެދަބުޅިއާނުލައި ތަރައްގީ ހިންގޭނެ އުސޫލުތަކަށް. މި ސްޓްރެޓަޖީ އަކީ ވަށައިޖެހޭ، މާހައުލުން ނެގޭ މައުދަން މަދުކޮށް، މިހާރު ނެގިފައިހުރި އެއްޗެއް ގިނައިން ބޭނުންކުރެވޭ އިގްތިސާދެއް. ގަސްތައް ކަނޑައި، ކުޅިތައް ހިއްކައި، ފަނާކުރުވަނިވި “ތަރައްގީ” އާއި މުޅީން ދުރަށްގޮސް، އޮޔާ ވަޔާ އިދިކޮޅަށް ނުފަތައި، ގުދުރަތާއި އެއްކީއްޔަށް ކަނޑުތަކާއި ފަރުތަކާއި އުދަރެހާއި އެއްކުލައިން ފަރުމާކުރެވޭ ނޫ އިގްތިސާދެއް.\nނޫ އިގްތިސާދުގެ ބޭނުމަކީ ކޮންމެ ގެއެއްގެ އާމްދަނީ މައްޗަށް ޖެއްސުން. ތަރައްގީގެ ނާރެހަކީ މާދުރުގައި އޮންނަ ބޮޑު ސެޒެއްގެ ބަދަލުގައި، ދިރިއުޅޭ ގޯތިތެރޭގައި ހިންގޭ ހަރަކާތަކަށް ހަދަންޖެހޭ.\nތިމާވެށްޓަކީ ތިމާއަށް އޭގެން މަންފާއާއި މާލީ ފައިދާވާ އިގްތިސާދީ ކަމެއް. ގޯތިތެރޭގައިވާ ގަސްތަކާއި، ފުރަގަހުން އޮންނަ ވަލާއި، އެރި މަސްބާނާ ފަޅާއި، އުރަފަށާއި، އަދި އެއްގަމުގައި އޮންނަ\nކުޅިއާއި ޗަސްބިމުން އެކުލެވޭ ސަރަހައްދަކީ އޭގެ ޒާތުގައި ގުދުރަތީ އުމްރާނީ ނިޒާމު.\nމި އިގްތިސާދުގައި ރައްޔިތުންގެ ޖީބަށް ވަންނަ އަދަދު އިތުރުކުރެވި ތަކެތީގެ އަގު އަތްފޯރާ ފަށަށް ތިރިކުރެވޭނެ. ކުރާ ވިޔަފާރީގެ ފައިދާ އިތުރުކުރެވޭނެ. މީސްކޮޅު މަދު ރާއްޖޭގެ ކޮންމެ މީހާކު އުފައްދާ މިންވަރު މަތިކުރެވޭނެ އާ ގޮތްތައް ހޯދާދޭނެ. ސަރުކާރުގެ ވިޔަފާރި ކުޑަކޮށް، ސަރުކާރު ހިންގާ ކުންފުނިތަކުގެ އިސްރާފު މަދުކޮށް، އާއްމު ވިޔަފާރިތައް ކުރިއެރުވޭނޭ އާ ގޮތްތައް ތައާރަފުކުރެވޭނެ. ކަރަންޓާ ފެނާއި، ނަރުދަމާގެ ހިދުމަތް ދިނުން ސަރަހައްދީ ކުންފުނިތަކަށް ބަދަލުކުރެވޭނެ. ބުރަ މަސައްކަތްކުރާ އަގުދަށް ލޭބަރުންގެ ވަޒީފާ ފުނިވަރެއް އުފެއްދުމުގެ ބަދަލުގައި ކޮންމެ ދިވެހި މަސައްކަތްތެރިއެއް ކުރާމަސައްކަތަށް ހަމަ އަގު ހޯދައިދެވޭނެ. އެއް ވަޒީފާ އަދާކޮށްގެން ލިބޭ އުޖޫރައިން ހާސްކަމެއްނެތި ތާހިރު ޖަޒީރާ ދިރިއުޅުމެއް އުޅެވޭނޭކަން ކަށަވަރުކޮށްދެވޭނެ.\nރާއްޖޭގައި ބާނާ މަހުގެ ހަމަ އަގުލިބޭނޭ ނިޒާމެއް ގާއިމުކުރެވޭނެ. އަތޮޅުތަކުންނާއި ރާއްޖޭ ކަނޑުތަކުންނާއި އަސްދަނޑީގެ ބޭރުން ބާނާ މަސް، އެ މަސް ބާނާ ދޯނި ފަހަރުގައި ގޮސް، ސީދާ ބޭރުގެ (ސިލޯނުފަދަ) މާކެޓްތަކަށް ވިއްކޭނޭ ނިޒާމެއް ގާއިމުކުރެވޭންޖެހޭ.\nމީގެ އިތުރުން، ކުދި މަސްޕްލާންޓްތަށް ރަށްރަށުގައި ހެދޭނެ ފަދަ މެކޭނިޒަމްއެއް އުފައްދާ، ކައުންސިލް ތަކާއެކު ހެދޭ ކުންފުނިތަކަކުން މަސްބޭރު ކުރެވޭނޭ އިންތިޒާމްތައް ހަމަޖައްސައި ދެވޭނެ.\n2009 ވަނަ އަހަރު، ގެސްޓްހައުސް ވިޔަފާރި ތައާރަފްކުރެވިގެންދިއުމުން، ފަތުރުވެރިކަމުގެ ސިނާޢަތުން ލިބޭ ފައިދާ، ސީދާ ރަށަށް، ލިބިގެންގެންދާކަމީ ފެންނާންއޮތް ހަޤީޤަތެއް. ގެސްޓްހައުސް ވިޔަފާރި އިތުރަށް ފުޅާކޮށް ކުރިއަރުވާ ރާއްޖޭގެ ހުރިހާ ރައްޔިތުންނަށް ފޯރުކޮށްދިނުމުގެ ގޮތުން، ގެސްޓްހައުސްގެ އިތުރުން، ޖަޒީރާ ހޮޓަލާއި، ބުޓީކް ހޮޓަލާއި ހޯމްސްޓޭ ތަޢާރަފްކުރެވިގެންދާނެ. ޖަޒީރާ ޓޫރިޒަމް ތަޢާރަފް ކުރެވޭނެ.\nރަށަށް ޒިޔާރަތްކުރާ ފަތުރުވެރިންނަށް މަރުހަބާކިޔުމާ، ފަތުރުވެރިންނަށް ބޭނުންވާ ހުރިހާ ޚިދުމަތްތަށް ފޯރުކޮށްދިނުމުގެ ޕްލޭންތައް ހެދުމާއި، ރަށުގައި ފަތުރުވެރިކަމާ ގުޅޭ ކަންކަން ބެލެހެއްޓުމާ، ރަށުން ލިބެންހުންނަ ހުރިހާ ޚިދުމަތެއް އެކުލެވޭ ރަށު ވެބްސައިޓް ބަލެހެއްޓުމާ، ރަށު ކައުންސިލް އިދާރާއަކީ، ރަށުގެ ފްރަންޓް އޮފީސް، ކަމުގައިވެސް ވާން ޖެހޭ.\nބޯޑިން މަދަރުސާ އަދި ސަރަހައްދީ ދަނާލުތައް އުފައްދާ ކުރިއެރުވޭނެ. ޖަޒީރާ މަދަރުސާ ގާއިމްކުރެވި މަލްޓިގްރޭޑް ކްލާސްރޫމްފަދަ ކުދި އާބާދީތަކަށް ރަގަޅު ތަޢުލީމު ފޯރުކޮށްދިނުމުގެ ޒަމާނީ އުކުޅުތައް ތައާރަފުކުރެވޭންޖެހޭ. ކޮންމެތާކު ހުއްޓަސް ޑިގްރީއާ ހަމައަށް ކިޔެވުމުގެ ފުރުސަތު ކޮންމެ ދިވެހި ރައްޔިތަކަށް ހުޅުވިގެންދާންޖެހޭ.\nވެކްސިން ޖެހުން، ފޫޅުމާ ހިދުމަތް، ވިހާފަރުވާ، އަދި ވެލްފެއަރ ދަފްތަރު (އެކަނިވެރިމައިން، ދޮށީއުމުރުގެ މީހުން، ހާއްސަ އެހީއަށް ބޭނުންވާމީހުން) ގެ މަސައްކަތްތައް ކައުންސިލްތަކުގެ ދަށަށް ގެނެވޭނެ.\nދިވެހީން އެދެނީ ތަރައްޤީވެ ކުރިއެރުމަށް. އަނިޔާއެއް، އިހާނެތިކަމެއް، ގޯނާއެއް ނެތް އުފާވެރި ދިރިއުޅުމަކަށް. އާއިލާއާއި ރަހުމަތްތެރީންނާއެކު އުޅެވޭނޭ އަމާން ރާއްޖެއަކަށް. ކޮންމެ ރައްޔިތެއްގެ ފަރުދީ މިނިވަންކަން ކަށަވަރުވުމަށް. ދައުލަތް ހިންގުމުގެ ނިޒާމުގެ ތެރެއިން ލިބިދޭންޖެހޭ އެންމެހައި ޙައްޤުތައް، އެއްވެސް އިސްތިސްނާއެއް ނެތި، މުޠުލަޤަށް ލިބިދިނުމަށް. އަދި ކޮންމެ ރައްޔިތަކަށް ލިބިދޭންޖެހޭ ޢިނާޔަތާއި ޙިމާޔަތް ތަފާތުކުރުމެއް ނެތި ލިބެމުންދާނޭ ކަމުގެ ޔަގީންކަމަށް.\nވާދަވެރި ސިޔާސީ ނިޒާމެއް ދިވެހީން ޚިޔާރުކުރީ ޢަދާވާތްތެރި ސިޔާސީ ނިޒާމެއް ދުށުމުގެ ނިޔަތަކު ނޫން. ތިންބާރު ވަކިކުރެވިފައިވާ ވެރިކަން ހިންގުމުގެ ނިޒާމަކަށް ދިވެހީން ބޭނުންވީ އެއްބާރު އަނެއްބާރުގެ މައްޗަށް ގަދަވެގަނެގެން ހިންގާ ވެރިކަމެއް ބޭނުންނުވާތީ. އާޤާނޫނު އަސާސީގެ ދަށުން ޖުމްލަ7އިންތިޚާބު ބޭއްވިފައިވާއިރު، އެހުރިހާ އިންތިޚާބެއްގައި ރައްޔިތުން ވޯޓުދީފައިވާ ގޮތުގެ ޖުމްލަ ނަތީޖާއަށް ރިޢާޔަތްކޮށް ގާނޫނު އަސާސީއަށް ރައްޔިތުން ބޭނުންވާ ބޮޑެތި ބަދަލުތަކެއް ގެނާންޖެހޭ.\nގައުމީ އެއްބައިވަންތަކަމުގެ ސަރުކާރެއް ޤާއިމް ކުރާން ޖެހޭ. މި ސަރުކާރަކީ އެ ސަރުކާރުގެ މުއްދަތުގެ ތެރޭގައި ވަގުތީ ސަރުކާރެއް ހިންގާނެ އިންތިޒާމްތަކަކާއި އެކު ގާއިމްކުރެވޭ ސަރުކާރަކަށް ވާން ޖެހޭ. މި ގައުމީ އެއްބައިވަންތަކަމުގެ ސަރުކާރުގެ މުއްދަތަކީ6އަހަރު. މި ހައަހަރުގެ ފުރުތަމަ ދޮޅުއަހަރު ދިވެހީންގެ ތެރެއިން ގެއްލުމާއި، ހިތާމައާއި އަނިޔާ ލބިބިތިބި މީހުންގެ ހިތްތަކަށް ފިނިކަން ގެނެސްދޭންޖެހޭ. ބަދަލުވުމަށް ބޭނުންވާ ހިތްހަލާސް ކަން ހޯދައިދޭނެ އަދާލަތު، ނުވަތަ، ޓްރާންސިޝަނަލް ޖަސްޓިސްގެ މަސައްކަތް ހިންގާ، ފަނޑިޔާރުގެތައްކަށް ރައްޔިތުންގެ އިތުބާރު ލިއްބައިދޭނޭ ބަދަލުތައް ގެނެސް، ޖިނާއި އަދުލުގެ ނިޒާމާއި ފުލުހުން އަދި ސިފައިންގެ މުއައްސަސާ ހަރުދަނާކޮށް، މުސްތަގިއްލު މުއައްސަސާތަކުގެ ބޭނުން އެއްމެ ފުރިހަމަ ގޮތުގައި ރައްޔިތުންނަށް ހިފޭނޭ ހަމަތަކަކަށް އެ މުއައްސަސާތައް ބަދަލުކުރާންޖެހޭ. ދިވެހި ރާއްޖެ އަށް ސިޔާސީ ހަމަޖެހުން ހޯދުމަށް ވެރިކަމުގެ ނިޒާމް ބަދަލުކުރާން ޖެހޭ. ދިވެހި ރާއްޖެ އާއި މި ރިޔާސީ ނިޒާމާ، ނުގުޅޭކަން އަޅުގަޑުމެނަށް ކަށަވަރު ވެއްޖެ. ބާރުގަދަ ރައީސުލް ޖުމްހޫރިއްޔާއަށް ވެރިކަމުގެ މުޅި ނިޒާމް ގަޑުބަޑު ކުރެވޭ ކަމީ ފެންނާން އޮތް ހަޤީގަތެއް. ރާއްޖޭގެ ވެރިކަމުގެ ނިޒާމް ބަރުލަމާނީ ނިޒާމަށް ބަދަލު ކުރުމަށް ތާއިދު ކުރުމަށް އެންމެ ބޭފުޅުންގެ ކިބައިން އަޅުގަޑު އެދެން.\n2018 ވަނަ އަހަރުގެ ރިޔާސީ އިންތިހާބު ކާމިޔާބުކުރައްވާ ގުޅިފައިވާ ޕާޓީ ތަކުގެ ކެންޑިޑޭޓު ރައީސުލް ޖުމްހޫރިއްޔާ ކަމުގެ ހުވާކުރުއްވާނީ މިއަދު އަމަލުކުރަމުންދާ ގާނޫން އަސާސީގައިވާ ގޮތުގެ މަތިން. ހުވާކުރައްވާ ގައުމީ އެއްބައިވަންތަކަމުގެ ރައީސުލް ޖުމްހޫރިއްޔާގެ ފުރަތަމަ މަސައްކަތަކީ، ހިނގަމުންމިދާ 18 ވަނަ ރައްޔިތުންގެ މަޖިލީހުގެ ދައުރު އިތުރު 1 އަހަރުދުވަހުގެ މުއްދަތައް އިތުރުކުރުމަށް މަޖިލީހަށް ހުށަހެޅުން. އިތުރުކުރެވުނު އެ އަހަރުގައި ދިވެހިރާއްޖޭގައި ޓްރާންސިޝަނަލް ޖަސްޓިސްގެ މަސައްކަތް ހިންގުމަށާއި، ފަނޑިޔާރުގެތަކަށް ރައްޔިތުންގެ އިތުބާރު ލިއްބައިދޭނޭ ބަދަލުތައް ގެނައުމަށާއި، ޖިނާއި އަދުލުގެ ނިޒާމާއި ފުލުހުން އަދި ސިފައިންގެ މުއައްސަސާ ހަރުދަނާކުރުމަށާއި، މުސްތަގިއްލު މުއައްސަސާތަކުގެ ބޭނުން އެއްމެ ފުރިހަމަ ގޮތުގައި ރައްޔިތުންނަށް ހިފޭނޭ ހަމަތަކަކަށް އެ މުއައްސަސާތައް ބަދަލުކުރުމަށް ބޭނުންވާނެ ގާނޫނީ އިސްލާހުތައް ގެނައުމުގެ އިތުރުން، ދިވެހިރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކުރުމުގެ އިސްލާހު ހުށަހެޅުމަށް އަޅުގަޑު ހުށަހަޅަން.\nއެމް.ޑީ.ޕީ އަކީ ރާއްޖޭގައި އޮތް އެންމެ މެންބަރުން ގިނަ އަދި ތާއިދު ބޮޑު ޕާޓީ. މި ޕާޓީގެ މެންބަރުން އެދޭ ކެންޑިޑޭޓަކަށް، މިރާއްޖޭގެ ރިޔާސީ އިންތިހާބުގައި ބައިވެރި ނުވެވޭން ވީ އެއްވެސް ސަބަބެއް ނެތް.\nކުރިއަށް އޮތް ރިޔާސީ އިންތިހާބަކީ މި ހާތަނަށް، މި ރާއްޖެ ދެކޭނެ އެންމެ މުހިންމު ނިންމުން ނިންމާނެ ރިޔާސީ އިންތިހާބު.\nސަބަބު ތައް ތަފާތު ވެފައި ގިނަ ގުނަ.\nތަކެތީގެ އަގު ދަނީ އުފުލެމުން. އަންމުދަނީ މަދުވެއްޖެ. ޖީބައް އެއްގޮތަކަށްވެސް ނުތަކާވަރު ވެއްޖެ. ގޭގެ ކުލި ދެއްކެނީ ކިރިޔާ. ބާނާ މަސްކޮޅުގެ އަގު ދައްވެއްޖެ. ޓޫރިސްޓުން އައުން މަދުވެއްޖެ. ދިވެހި ރާއްޖޭގެ އިޤްތިސޯދު މާބޮޑު ތަނުން މަޑުޖެހިއްޖެ.\nވެރިންކުރާ ވައްކަމާއި ހިންގާފަސާދަ އިންތިހާއަށް އިތުރުވެއްޖެ. ހަގުރާމަ ވެރި ޖަމާތްތަކާއި ދިވެހިން ގުޅެން ފަށައިފި. ދިވެހި ޒުވާން ޖިންސުންލަތިފުން، ހަގުރާމަވެރިންގެ ޖާރިއާއިންގެ ގޮތުގައި ވިއްކަން ފަށަފި. ރައްޖޭގެ ލާމަރުކަޒީ ނިޒާމު ހަލާކު ކޮށްފި. ރައްރަށާއި ސިޓީ ތަކުގެ ހިންގުމުގެ ތެރެއަށް ސަރުކާރުން އަތްބާނާ، އެތަންތަންތަނުގެ ހިންގުން ހުއްޓޫމަކަށް ގެނެސްފި.\nރާއްޖެ އިންތިހާއަށް ދަރަނި ވެރިވެއްޖެ.\nޒަމާނުއްސުރެން ރާއްޖެއިން މިއަންނަނީ ތަރައްގީގެ މަޝްރޫޢު ތަކަށް ލޯނު ނަގަމުން. އެއީ އިންޓްރަސްޓް ކުޑަ އަދި ދިގު މުއްދަތުގައި އަންބުރާ ދައްކާ ގޮތައް، އަދި ވަކިން ޙާއްސަ ކޮށް ކުރާ މަސައްކަތުގެ ފުރިހަމަ އަގާއި، ކުރެވޭނޭ ބޭނުން އިގިގެން ނެގޭ ލޯނު.\nމި ހަމަ އަޅުގަޑުމެން ދޫކޮށްލައިފި.\nމިއަދު ގިނަ ލޯނު މިނަގަނީ ޗައިނާގެ އެގްޒިމް ބޭންކުން. އެލޯނު ދެނީ ޗައިނާ ކުންފުނި ތަކަށް، އެމީހުން އައިސް ރާއްޖޭގައި މަސައްކަތް ކުރުމަށް. ދިވެހިންގެ ޕުރޮޖެކްޓްތަކަށް ފައިސާ ހޯދާދީ އަދި މަސައްކަތް ކޮށްދޭ ޗައިނާ ކުންފުނި ތަކުގެ މި ލޯނު ތަކަށް، ގަރަންޓީ ދެނީ ދިވެހި ސަރުކާރުން.\nކަން ހިގާއިރު، ކުރާ މަސައްކަތުގެ އަގު އޮންނީ އިންތިހާ އަށް ބޮޑުކޮށްފައި. ހިގާނެ ހަރަދަށް ވުރެން މާބޮޑު ތަނުން ބޮޑު ކޮށްފައި. ލޯނު ނަގަނީ ބޮޑު ކުރި އަދަދަށް. ނަތީޖާ އެއްގެ ގޮތުން، ފައިސާ އަންބުރާދެއްކުމަށް އުފެއްދި ވިޔަފާރިއަކުން އެލޯނެއް ނުދެއްކޭ. އެހާލަތުގައި ފައިސާދިން މީހުން ދެންބުނާނީ ބިންހިމެނޭ ހިއްސާ ދިނުމަށް. އަޅުގަޑު މެންނަށް ދޫކޮށްލުމަށް މަޖުބުރޫ މިވަނީ އަޅުގަޑުމެންގެ އިސްތިޤްލާލު އެކަންޏެއް ނޫން. އިންޑިޔާކަނޑުގެ ހަމަޖެހުންވެސްމެ. ޗައިނާގެ ބާރު ފޯރާ ބިން ރާއްޖޭގައި އޮވެއްޖެ ނަމަ، އެކަމުގައި އިންޑިޔާ ނުހަނު ނުތަނަވަސްވޭ.\nކުރިއަށް އޮތް ރިޔާސީ އިންތިހާބުގައި ބައިވެރި ވުމަށް އަޅުގަޑު ނިޔަތްގަނެ މި ނުކުތީ އެ އިންތިހާބު ގައި ބައިވެރި ވެ އަދި އެންތިހާބު ކާމިޔާބު ކުރުމުގެ ނިޔަތުގައި. ގުޅިފައިވާ ޕާޓީ ތަކުގެ ވެރިކަމެއް އުފައްދާ، އެވެރިކަމުގެ ދަށުން ރާއްޖެ ހިންގާ، ރާއްޖެ އިސްލާހު ކުރުމުގެ މަސައްކަތުގައި ބައިވެރި ވުމަށް.\nއަޅުގަޑަށް ފެންނަ ފެނުމުގައި، ކުރިއަށްއޮތް ރިޔާސީ އިންތިހާބުގެ ވޯޓް ކަރުދާސް ކޮޅުގައި އަޅުގަޑު ގެ ނަން ބޭއްވުމާއި ގުޅޭ އެންމެ ފަހު ބަސް ބުނާނީ ތިޔަ ބޭފުޅުން. ރާއްޖޭގެ ރައްޔިތުން. ތިޔަބޭފުޅުންގެ އަޒުމާއި ހިއްވަރާއި އެކު ކުރައްވާ މަސައްކަތުގައި އަޅުގަޑު އަބަދުވެސް ބައިވެރިވެ ހުންނާނެ ކަމުގެ ޔަޤީންކަން ތިޔަ އެންމެ ބޭފުޅުންނަށް އަރުވަން. އަޅުގަޑު މެންދާނީ ކުރިއަށް. އަޅުގަޑުމެން ދާނީ އިތުރު، ހިއްވަރާއި އެކު ކުރިއަށް އަދި މާބާރަށް ކުރިއަށް.\nMay 12, 2018 / ހަބަރު


Vehicle dhuhvun manaa gadeegai Raees ge dhekanbalun ves ulhuhvee hingavaafai | Jazeera\tރައީސް ނަމޫނާ ދައްކަވައިިފި، ވަޑައިގެންނެވީ ހިންގަވާފައި! - Jazeera\nވެހިކަލް ދުއްވުން މަނާ ގަޑީގައި ރައީސްގެ ދެކަނބަލުންވެސް އުޅުއްވީ ހިންގަވާފައި\nމުޙައްމަދު އަފްޒަލް February 4, 2021 570 views0\nރައީސްގެ ދެކަނބަލުން ހިންގަވާފައި -- ފޮޓޯ: ޓްވިޓަރ\nދިވެހިރާއްޖޭގައި ކޮވިޑް-19 ފެތުރޭ މިންވަރު އިތުރުވެފައިވާތީ، ގްރޭޓަރ މާލެ ސަރަހައްދުގައި އިއުލާންކޮށްފައިވާ ވެހިކަލް ދުއްވުން މަނާ ވަގުތުގައި އިސްތިސްނާ ލިބިވަޑައިގަންނަވާނެ އެއް ބޭފުޅަކީ ދައުލަތުގެ އެންމެ މަތީ ވެރިޔާ އެވެ. އެމަނިކުފާނު ބޭނުން ކޮންމެ ވަގުތެއްގައި، ބޭނުންތަނަކަށް، ފުރިހަމަ ސަލާމަތާއި ރައްކާތެރިކަމުގައި، ދިވެހިން ސިްފައިން ގެންގޮސްދެއްވާނެ އެވެ. އާންމުގޮތެއްގައި ވެރިކަމުގައި ތިއްބަވާ ބޭފުޅުން ކަންކުރައްވާ ގޮތަކީވެސް އެއީ އެވެ. ގަަވައިިދުތަކާއި އުސޫލުތައް ހެއްދެވުމަށްފަހުު، ވެރިޔާއަކީ އިސްތިސްނާއެއްކަމަށް ނިންމައި، އެ ގަވައިދުތަކަކަށް، އުސޫލުތަކަކަށްވެސް އަމަލެއް ނުކުރައްވަ އެވެ. ނަމަވެސް ބުރާސްފަތި ދުވަހުގެރޭ ފެނުނު މަންޒަރު ތަފާތެވެ.\nކޮވިޑްގެ ކޭސްތައް އިތުރުވާތީ، އެޅި ފިޔަވަޅެއްގެ ގޮތުން ހެލްތު ޕްރޮޓެކްޝަން އެޖެންސީ (ޢެޗްޕީއޭ) އިން ވަނީ ރޭގަނޑު 8:30 ގެ ފަހުން ވެހިކަލް ދުއްވުން މަނާ ވަގުތެއްކަމުގައި ކަނޑައަޅާފަ އެވެ. އެޗްޕީއޭގެ އެންގެވުމާއި އެއްގޮތަށް، ރައީސް އިބްރާހިމް މުހައްމަދު ސޯލިހްވެސް އެއް ތަނުން އަނެއް ތަނަށް ވަޑައިގެންނެވީ ވެހިކަލަކު ނޫނެވެ. ހިންގަވާފަ އެވެ. އާންމު ރައްޔިތެކޭ އެއްފަދައިންނެވެ.\nWhen the President is following the guidelines and adhering to the vehicle restrictions, what's your excuse? https://t.co/8yEw3jst7n\n— Shaah (@YoosufShaah) February 4, 2021\nމިއާއެކު މީސް މީޑިއާގައި ގިނަ ބަޔަކު އަންނަނީ ރައީސްގެ ދެ ކަނބަލުންނަށް ތައުރީފް ކުރައްވަމުންނެވެ. އެގޮތުން، ރައީސް މިސާލު ދައްކަވައިފި ކަމަށާއި އާންމު ރައްޔިތުންވެސް އެގޮތަށް އަމަލު ކުރުމަށް ގިނަ ބަޔަކު އަންނަނީ ގޮވާލަމުންނެވެ. އަދި ހެލްތު ޕްރޮޓެކްޝަން އޭޖެންސީ (އެޗް.ޕީ.އޭ) ގެ ގައިޑްލައިންތަކަށް ރައީސް އަމަލުކުރައްވާއިރު، އެ ގައިޑްލައިންތަކަށް އަމަލުނުކުރުމަށް ދެއްކޭނެ އުޒުރެއް ނޯނާނެކަމަށްވެސް އެތަށް ބަޔަކު ފާހަގަކޮށްފައިވެއެވެ.\nކޮވިޑުގެ ބަލިމަޑުކަމުގެ ފުރަތަމަ ދުވަސްވަރު، ނޫސްވެރިން އަމާޒުކުރެއްވި ސުވާލަކަށް ޖަވާބުދެއްވަމުން ރައީސް ސޯލިހް ވިދަޅުވެފައިވަނީ އެމަނިކުފާނު ހުންނަވާނީ ރައްޔިތުންނާއެކުގައި ކަމަށެވެ. މިއަދު އެމަނިކުފާނުގެ އަމަލުފުޅުތަކުންވެސް އެ ވަނީ ރައީސް ސޯލިހަކީ ރައްޔިތުންނާއިއެކު ހުންނެވި ވެރިއެއްކަން ބުނެދީފަ އެވެ.\nރައީސް ނަމޫނާ ދައްކަވައިިފި، ވަޑައިގެންނެވީ ހިންގަވާފައި!


Doctorunnaai Naruhun Rahrashugai masakkaiy kuran beynumeh nuvey: Audit\nޑޮކްޓަރުންނާއި ނަރުހުން ރަށްރަށުގައި މަސައްކަތްކުރަން ބޭނުމެއް ނުވޭ: އޮޑިޓް\nޑޮކްޓަރުންނާއި ނަރުހުން އަތޮޅުތެރޭގެ ރަށްތަކުގައި މަސައްކަތްކުރަން ބޭނުންނުވާ ކަމަށާއި އެކަން ރަނގަޅުކުރަން ހެލްތު މިނިސްޓްރީއާއި ސަރުކާރުގެ ހޮސްޕިޓަލްތަކުން އެކަށީގެންވާ މަސައްކަތް ވެސް ނުކުރާކަން ސިއްހީ ދާއިރާގެ ޕާފޯމަންސް އޮޑިޓުން ހާމަވެއްޖެ އެވެ.\nޑޮކްޓަރުންނާއި ނަރުހުން ތަމްރީނު ކުރުމުގެ މަގްސަދު ހާސިލްވެފައިވާ މިންވަރާ ގުޅޭ ގޮތުން އޮޑިޓް އޮފީހުން އާދިއްތަ ދުވަހު ނެރުނު ޕާފޯމަންސް އޮޑިޓްގައި ބުނެފައި ވަނީ، ޑޮކްޓަރުންނާއި ނަރުހުން ވަޒީފާއަށް ޝައުގުވެރިކުރުވައި، ވަޒީފާގައި ދެމެހެއްޓުމަށް އައިޖީއެމްއެޗުންނާއި ހެލްތް މިނިސްޓްރީން މަސައްކަތް ނުކުރާކަން އޮޑިޓުން ބެލި ބެލުމުން ފާހަގަކުރެވިފައިވާ ކަމަށެވެ. އޭގެ ސަބަބުން އެފަދަ ފަރާތްތައް ވަޒީފާގައި ދެމެހެއްޓުމަށް ކުރަންޖެހޭ ބައެއް ކަންކަން ހުރީ މިހާތަނަށް އައި އިރުވެސް ނުކުރެވިކަމަށް ވެސް ބުނެފައިވެ އެވެ.\nމިއީ ރާއްޖެ ފަދަ ގައުމަކަށް އޮތް ކަންބޮޑުވުމެކެވެ. މިކަން ހައްލުކުރަން މިނިސްޓްރީން މަސައްކަތްތަކެއް ނުކުރާނަމަ ރަށްރަށުގެ ސިއްހީ ހިދުމަތްތަކުގެ ފެންވަރު ރަނަގޅުކުރުމަކީ އުނދަގޫ ކަމަކަށް ވެދާނެކަމަށް ބެލެވެ އެވެ. އެހެންކަމުން ހުރި ދަތިތައް ހައްލުކޮށް ޑޮކްޓަރުންނާއި ނަރުހުން މަސައްކަތަށް ޝައުގުވެރިކުރުމަށް މުހިއްމު ކަންތައްތަކެއް ކަނޑައަޅައި އެކަންކަން ތަންފީޒުކުރުމަށް އޮޑިޓް އޮފީހުން ވަނީ ލަފާ ދީފަ އެވެ. އޭގެ ތެރޭގައި ބިދޭސީންނަށް ދޭ މުސާރައާއި ދިވެހިންނަށް ދޭ މުސާރައިގެ ތަފާތު ނައްތާލުމަށް މަސައްކަތްތަކެއް ކުރުން މުހިއްމު ކަމަށް ވެސް ބުނެފައިވެ އެވެ.\nމި ސަރުކާރު އައި ފަހުން ސިއްހީ ދާއިރާއަށް ޑޮކްޓަރުންނާއި ނަރުހުން ބިނާކުރަން މަސައްކަތްތަކެއް ކޮށްފައިވާކަން އެ އޮޑިޓް ރިޕޯޓުގައި ފާހަގަކޮށްފައިވެ އެވެ. އެހެން ނަމަވެސް 2014 އިން 2016 އަށް ސިއްހީ ދާއިރާގައި މަސައްކަތްކުރާ ދިވެހި ޑޮކްޓަރުންނާއި ނަރުހުންގެ އަދަދު އިތުރުވެފައި ނުވާކަމަށް އެ ރިޕޯޓުގައި ބުނެފައިވެ އެވެ. އެގޮތުން ރާއްޖޭގެ ހުރިހާ ސިއްހީ މަރުކަޒްތަކާއި ހޮސްޕިޓަލް ތަކުގައި ޑޮކްޓަރުންނާއި ނަރުހުން ތިބޭއިރު، ޑޮކްޓަރުންގެ އާބާދީގައި ދިވެހި ޑޮކްޓަރުންގެ ނިސްބަތަކީ 21 ޕަސެންޓެވެ. އަދި ނަރުހުންގެ ތެރޭގައި ދިވެހި ނަރުހުން ހިއްސާކުރަނީ 53 ޕަސެންޓެވެ.\nއޮޑިޓް އޮފީހުން ބުނީ 2014 ވަނަ އަހަރު ރާއްޖޭގައި 465 ބިދޭސީ ޑޮކްޓަރުން ތިބިއިރު، ދިވެހި ޑޮކްޓަރުންގެ އަދަދަކީ 138 ކަމަށެވެ. އަދި 2015 ވަނަ އަހަރު 537 ބިދޭސީ ޑޮކްޓަރުން ތިބިއިރު އެ އަހަރު ތިބި ދިވެހި ޑޮކްޓަރުންގެ އަދަދަކީ 121 ކަމަށެވެ. މީގެއިތުރުން، 2016 ވަނަ އަހަރު 538 ބިދޭސީ ޑޮކްޓަރުން ރާއްޖޭގައި ތިބިއިރު ދިވެހި ޑޮކްޓަރުންގެ ގޮތުގައި ޚިދުމަތް ދެމުން ދިޔައީ 139 ދިވެހި ޑޮކްޓަރުން ކަމަށް ވެސް ރިޕޯޓުގައިވެ އެވެ.\nނަރުހުންގެ ތަފާސް ހިސާބުތަކަށް ބަލާއިރު 2014 ވަނަ އަހަރު ރާއްޖޭގައި 842 ބިދޭސީ ނަރުހުން ތިބިއިރު، ދިވެހި ނަރުހުންގެ ގޮތުގައި 946 މީހަކު ދިޔައީ ހިދުމަތް ދެމުންނެވެ. އަދި 2015 ވަނަ އަހަރު 967 ބިދޭސީ ނަރުހުން ތިބިއިރު 1031 ދިވެހި ނަރުހުން ތިއްބެވެ. ދެހާސް ފަނަރަ ވަނަ އަހަރު ބިދޭސީ 955 ނަރުހުން ތިބިއިރު ދިވެހި ނަރުހުންގެ ގޮތުގައި 1214 މީހަކު ދިޔައީ ހިދުމަތް ދެމުންނެވެ.\nދިވެހި ނަރުހުންނާއި ޑޮކްޓަރުން ދާއިރާގައި މަދިކަން ފާހަގަކޮށްފައިވާއިރު، އެ ދެ ދާއިރާއިން މަތީ ތައުލޫމް ހާސިލްކުރާ މީހުން ކިޔަވައިގެން އައިސް ދާއިރާގައި މަސައްކަތް ނުކުރާ މައްސަލަވެސް އެ ރިޕޯޓުގައި އޮޑިޓް އޮފީހުން ފާހަގަކޮށްފައިވެ


އަރާމު ނިންޖެއް ބޭނުންތަ؟ | Jazeera\tއަރާމު ނިންޖެއް ބޭނުންތަ؟ - Jazeera\nއަރާމު ނިންޖެއް ބޭނުންތަ؟\nފާތިމަތު ފަޔާޟާ October 19, 2019 36 views0\nއެހެންވީއިރު ކުޑަ ލެވެންޑާ ފޮދެއް ބާލީހުގައި އުނގުޅާލާށެވެ. އަދި ހުރިހާ ޑިޖިޓަލް ސްކްރީނެއް ނިއްވާލުމަށްފަހު ނިދަން އޮށޯންނާށެވެ. މިހެން ބުންޏަސް މިކަންކަން ކޮށްގެން ވެސް ނިދިނައިސް ދެ ފަރާތަށް ފުރޮޅި ފުރޮޅި އޮންނަންޖެހޭ މީހުން ވަކި މަދެއް ނުވާނެ އެވެ. އެހެންވީމަ ބޭހަކާއި ނުލައި ހަމަޖެހިލައިގެން ފަސޭހައިން ނިދޭ ކަހަލަ އެއްޗެއް ކާލުމަކީ އެންމެ ފަސޭހަ އެއް ކަންތަކެވެ.\nސްލީޕިން އެކްސްޕާޓް ސެމީ މާގޯ ވިދާޅުވާ ގޮތުގައި އެއްޗެއް ކާލައިގެން ނިދާ ލުމަކީ މާ އުނދަގޫ ކަމެއް ނޫނެވެ.\nއޭނާ ވިދާޅުވާ ގޮތުގައި ކެއުމުގެ އާދަކާދަ ހުންނަ ގޮތުން ބައެއް ފަހަރަށް ނިދަން ހުރަސް އަޅައެވެ. ދި ގޫޑް ސްލީޕް ގައިޑް ލިޔުއްވި މާގޯ ވަނީ ނިދަން އުނދަގޫވާނަމަ ކާންވީ ބައެއް އެއްޗެހި ފާހަގަ ކުރައްވާފަ އެވެ.\nއެގޮތުން ނިދުމުގެ ކުރިން ކާން ރަނގަޅު ފަސް އެއްޗެއް އޭނާ ވަނީ ފާހަގަ ކުރައްވާފަ އެވެ.\nމިއީ މާބޮޑު މަސައްކަތަކާއި ނުލައި ކާލެވޭނެ ހަށިގަނޑަށް ވެސް ފައިދާ ހުރި އެއްޗެކެވެ. ދޮންކޭލަކީ އެނާޖީ ބޫސްޓް ކޮށްދޭ މޭވާއެއްގެ އިތުރުން ގިނަ އަދަދަކަށް މެގްނީޒިއަމް ހިމެނޭ މޭވާ އެކެވެ. މިއީ މަސްތައް ރިލެކްސް ކޮށްދޭ އެލަމެންޓްކެވެ. މީގެ އިތުރުން ދޮންކޭލުގައި ހިމެނޭ ސެރޮޓޮނިން އަދި މެލޮޓޮނިންގެ ސަބަބުން ނިދުމަށް އެހީތެރިވެދެ އެވެ.\nމިއީ ސިއްހަތަށް ފައިދާ ހުރި ފެޓްސް އިން ފުރިފައިވާ ނަޓެކެވެ. ޓްރައިޓޮފޭން އާއި މެގްނީޒިއަމްގެ ސަބަބުން ހަށިގަނޑު މަސައްކަތްތައް ރިލެކްސް ކޮށްދީ ނިދަން ފަސޭހަ ކޮށްދޭނެ ކަމަށް ސެމީ މާގޯ ވިދާޅުވި އެވެ.\nއެއް ސާމުސާ މާމުއިން ވެސް މީހާގެ އެތެރެހަށި ފްރެޝް ކޮށްލަދީ މީހާގެ ސިކުނޑީގެ މަސައްކަތް ރިލެކްސް ކޮށް އަދި ނިދުމަށް ފަސޭހަކޮށްދެ އެވެ.\nމިއީ މިނިރަލްސް، ވިޓަމިންސް، އަދި އެމިނޯ އެސިޑް ގިނަ އަދަދަކަށް ހިމެނޭ ކާނާއެކެވެ. އަދި ނިދަން ފަސޭހަށްކޮށްދޭ މެލަޓޮނިން އުފައްދައިދެ އެވެ.\nމިއީ ނިދަން ފަސޭހަކޮށްދޭ އަދި މީހާ ބަނޑުހައިކޮށްނުދީ ނިދަން ފަސޭހަ ކޮށްދޭނެ މަހެކެވެ. އަދި ގިނަ އަދަދަކަށް ޕްރޮޓީން އާއި ޓްރައިޓޮފޭން ޓާރކީ ގައި ހިމެނެ އެވެ.\nނިދަން ފަސޭހަ ކާނާގެ އިތުރުން، ރަނގަޅަށް ނިދާލަން ބޭނުންވާ ނަމަ، ދުރުހެލިވާން ޖެހޭ ބައެއް ކާނާ ވެސް މާގޯ ވަނީ ފާހަގަކުރައްވާފަ އެވެ. އެގޮތުން ޗީޒް އަދި ކުޅިކޮށް ކެއުމަކީ ވެސް ހަމަ ނިދި ލިބުމަށް ހުރަސްއަޅާ އެއްޗިއްސެވެ. މީގެއިތުރުން ވެސް ކޮފީ އާއި ބޭކާރު ފެޓްސް ހިމެނޭ ކާނާއަކީ ވެސް ނިދުމަށް ހުރަސް އަޅާ އެއްޗިއްސެވެ.


vnews - Juventus aa eku hadhaafaivaa ehbasvun Allegri aa kohfi\nޔުވެންޓަސް އާއެކު ހަދާފައިވާ އެއްބަސްވުން އެލެގްރީ އަނެއްކާވެސް އާކޮށްފި\nކޯޗު މެސިމިލިއާނޯ އެލެގްރީ--\nޔުވެންޓަސް އާއެކު އެ ޓީމްގެ ކޯޗު މެސިމިލިއާނޯ އެލެގްރީ ހަދާފައިވާ އެއްބަސްވުން އަނެއްކާވެސް އާ ކޮށްފި އެވެ.\n2014 ވަނަ އަހަރުގެ ޖުލައި މަހު ޔުވެންޓަސްގެ ކޯޗުކަމާ ހަވާލުވި އެލެގްރީ އެކުލަބުގެ އެއްބަސްވުން މިފަހަރު އާކޮށްފައި ވަނީ 2020 ވަނަ އަހަރާ ހަމައަށް ކުލަބުގައި މަޑުކުރުމަށެވެ. މީގެ ކުރިން މިދަޔަ އަހަރު މޭމަހުގެ ކުރީ ކޮޅު ޔުވެންޓަސް އާއެކު ހަދާފައިވާ އެއްބަސްވުން އެލެގްރީ އާކޮށްފައި އޮތީ 2018 ވަނަ އހަރުގެ ނިޔަލަށެވެ.\nޔުވެންޓަސްއިން ނެރުނު ބަޔާނެއްގައި ބުނެފައިވަނީ ޔުވެންޓަސް އާއެކު އެލެގްރީ ހަދާފައިވާ ކޮންޓްރެކްޓް 2020 ވަނަ އަހަރުގެ ނިޔަލަށް އާކުރުމުން އެކަމާ އުފާކުރާ ކަމަށެވެ.\nއިޓަލީއަށް އުފަން 49 އަހަރުގެ އެލެގްރީ ޔުވެންޓަސްގައި ހޭދަކުރި ފުރަތަމަ ސީޒަނުގައިއެޓީމަށް ވަނީ އެ ކްލަބުގެ ތާރީހުގައި ދިހަވަނަ ކޮޕާ އިޓާލިއާ މުބާރާތް ކާމިޔާބުކޮށްފައެވެ.\nއެލެގްރީ އިރުޝާދުގެ ދަށުން ޔުވެންޓަސް އިން ވަނީ ޖެހިޖެހިގެން ތިން ފަހަރު އިޓާލިއަން ލީގުގެ ޗެމްޕިއަންކަން ހޯދައި، ތިން ފަހަރު ކޮޕާ އިޓާލިއާގެ ޗެމްޕިއަންކަން ހޯދައިފައެވެ. އަދި ޗެމްޕިއަންސް ލީގުގެ ދެ ފައިނަލްގައި ޔުވެންޓަސް ވަނީ އެލެގްރީގެ އިރުޝާދުގެ ދަށުން ވާދަކޮށްފައެވެ.\nކޯޗިން ކެރިއަރު 2003 ގައި ފެށި އެލެގްރީ މަޝްހޫރުވީ 2010 ވަނަ އަހަރު އޭސީ މިލާނާ ހަވާލުވުމުންނެވެ. އެ ކްލަބަށް ފުރަތަމަ ސީޒަނުގައި އިޓާލިއަން ލީގު ކާމިޔާބުކޮށްދިން އިރު ޖެހިގެން އައި ދެ ސީޒަނުގައި ވެސް ގަދަ ތިނެއްގައި ނިންމާލި އެވެ.\nމަޑުމައިތިރި ކޯޗެއްގެ ގޮތުގައި މަޝްހޫރު އެލެގްރީ އަކީ އިޓަލީގެ ފެޑެރޭޝަނުގެ ކޯޗިން ކޯސްތަކުގައި ކިޔަވައިދޭ އިންސްޓްރަކްޓަރެއް ވެސް މެ އެވެ.\nކޭޑީއެމް އާއި އައިބީއެސް ފައިނަލަށް


BREAKING NEWS: Raajje In Covid Ah Fassivaa Nisbaiy Furathama Faharah 14.4% Ah Araifi - Vaguthu\nރާއްޖެ އިން ކޮވިޑަށް ފައްސިވާ ނިސްބަތް ފުރަތަމަ ފަހަރަށް %14.4 އަށް އަރައިފި\nރާއްޖެ އިން ކޮވިޑް-19 އަށް ކުރާ ޓެސްޓްތަކަށް ބަލާއިރު ފައްސިވާ މީހުންގެ ނިސްބަތް ފާއިތުވި އެއްމަސް ދުވަހުގެ ތަފާސް ހިސާބަށް ބަލާއިރު ފުރަތަމަ ފަހަރަށް %14.4 އަށް އަރައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ އާއްމު ކުރި މައުލޫމާތުތައް ދައްކާ ގޮތުގައި މިއަދު 3523 މީހުން ކޮވިޑަށް ޓެސްޓްކުރިއިރު އޭގެތެރެއިން 508 މީހުން ވަނީ ކޮވިޑަށް ފައްސިވެފައެވެ. އެހެންކަމުން ކޮވިޑަށް ޓެސްޓް ކުރި މީހުންގެ ތެރެއިން %14.4 މީހުން ވަނީ ކޮވިޑަށް ފައްސިވެފައެވެ.\nމީގެ ކުރިން ކޮވިޑަށް ޓެސްޓް ކުރި މީހުންގެ ތެރެއިން ނިސްބަތުން އެންމެ ގިނަ މީހުން ފައްސިވީ އޭޕްރީލް 30 ވަނަ ދުވަހު އެވެ. އެދުވަހު 3305 މީހުން ކޮވިޑަށް ޓެސްޓްކުރިއިރު އޭގެތެރެއިން 465 މީހުން ވަނީ ކޮވިޑަށް ފައްސިވިއެވެ. އެހެންކަމުން ކޮވިޑަށް ޓެސްޓް ކުރި މީހުންގެ ތެރެއިން %14.07 މީހުން އެދުވަހު ވަނީ ފައްސިވެފައެވެ.\nއިއްޔެ ފައްސިވި މީހުންގެ ނިސްބަތް %10 އަށް މަދުވިއެވެ. އިއްޔެ 3854 މީހުން ޓެސްޓް ކޮށްގެން ފައްސިވީ 402 މީހުންނެވެ. އިއްޔެ އަކީ އޭޕްރީލް މަހުގެ 28 ވަނަ ދުވަހަށް ފަހު ނިސްބަތުން އެންމެ މަދު އަދަދެއްގެ މީހުން ކޮވިޑަށް ފައްސިވި ދުވަހެވެ.\nމިއަދު ރެކޯޑް އަދަދަކަށް ކޮވިޑަށް ފައްސިވިއިރު މާލެ އިން ކޮވިޑަށް ފައްސިވި އަދަދު ވެސް މިއަދު ވަނީ އިތުރު ވެފައެވެ. މިއަދު މާލެ އިން 276 މީހުން އަދި އަތޮޅުތެރޭގެ މީހުން ދިރިއުޅޭ ރަށްތަކުން 185 މީހުން ފައްސިވިއެވެ. އޭގެ އިތުރުން ރިސޯޓްތަކުން 12 މީހުން، އިންޑަސްޓްރިއަލް ރަށްތަކުން 32 މީހުން އަދި ސަފާރީއަކުން ތިން މީހުން މިއަދު ފައްސިވިއެވެ.\nމިހާރު ރާއްޖޭގައި ކޮވިޑް ޖެހިފައި 5594 މީހުން އެބަތިއްބެވެ.


vnews - Nissan in furolhu laafaivaa amilla ah dhuvaa faivaanthakeh ves thayyaaru kohfi\nނިސާންއިން ފުރޮޅުލާފައިވާ އަމިއްލައަށް ދުވާ ފައިވާންތަކެއްވެސް ތައްޔާރުކޮށްފި\nނިސާންއިން އުފައްދާފައިވާ އަމިއްލައަށް ޕާކު ކުރާ ފައިވާންތަކެއް\nޖަޕާނަކީ ހުރިހާ ކަމެއްގައިވެސް ޓެކްނޮލޮޖީގެ އެންމެ ފަހުގެ ކުރިއެރުންތައް ބޭނުންކުރުމުގައި ފާހަގަކޮށްލެވޭ ގައުމެކެވެ.\nމިރޮނގުން ދާދިފަހުން ކޮށްފައިވާ އެންމެ ފާހަގަކޮށްލެވޭ އެއް ކަމަކީ އަމިއްލައަށް ޕާކްކުރުމުގެ ގާބިލްކަން ލިބިފައިވާ ފައިވާންތަކެއް ތައާރުފުކުރުމެވެ. މިއީ ޖަޕާނުގެ މަޝްހޫރު ކާރު އުފައްދާ ކުންފުނި ކަމަށްވާ ނިސާން މޯޓަ ކޯއިން އުފައްދާފައިވާ ފައިވާނެކެވެ.\nމިފައިވާންތައް އެންމެ ފުރަތަމަ ބޭނުންކުރަން ފަށާފައި މިވަނީ ޖަޕާނުގެ ޓޯކިޔޯއާއި 75 ކިލޯމީޓަރު ދުރުގައި އޮންނަ ރަށެއް ކަމަށްވާ ހަކޯނީގައި ހުންނަ ހޮޓަލެއްގަ އެވެ. މިއީ ނިސާންގެ ޑްރައިވަރުގެ އެހީއަކާއި ނުލާ އަމިއްލައަށް ޕާކްކުރުމުގެ ކުޅަދާނަކަން ލިބިފައިވާ ކާރުތައް ޕްރޮމޯޓްކުރުމުގެ ގޮތުން އެ ކުންފުނިން އުފައްދާފައިވާ ފައިވާންތަކެކެވެ.\nމިއިން ކޮންމެ ފައިވާނެއްގައި ކުދި ފޮރުޅުތަކެއް ހަރުކޮށްފައި ހުރެ އެވެ. އަދި ރިސެޕްޝަންގައި އިންނަ ފިތަކަށް އޮބާލުމުން ހާއްސަ ނިޒާމެއްގެ ދަށުން މި ފައިވާންތައް ހޮޓަލުގެ ދޮރުމައްޗަށް ޖަމާވެ، ބަރިއަކަށް އެތުރިލާނެ އެވެ. ކުޑަކުދީން ކުޅެން ގެންގުޅޭ ރިމޯޓް ކާރުތަކެއް ފަދައިންނެވެ. މި ފައިވާންތަކުގައި ބޭނުންކޮށްފައިވަނީ ނިސާންގެ އެންމެ ފަހުގެ ކާރުތަކުގައި ބޭނުންކޮށްފައިވާ ޕްރޯޕައިލެޓް ޕާކް ޓެކްނޮލޮޖީ އެވެ.\nނިސާންއިން މި ޓެކްނޮލޮޖީ ބޭނުންކޮށްފައިވަނީ އެ ކުންފުނީގެ ލީފް ބްރޭންޑުގެ އިލެކްޓްރިކް ކާރުތަކުގަ އެވެ. މި ޓެކްނޮލޮޖީން ކެމެރާތަކެއްގެ އެހީގައި، ޑްރިވަރުގެ އެއްވެސް އެހީއަކާއި ނުލާ، ކާރު އަމިއްލައަށް ޕާކްކޮށްލާނެ އެވެ.\n"މި ޓެކްނޮލޮޖީ ބޭނުންކޮށްގެން އަމިއްލައަށް ޕާކްކުރާ ފައިވާންތަކެއް އުފައްދާފައި މިވަނީ ނިސާންގެ ކާރުތަކުގެ ކުޅަދާނަކަމާއިމެދު ހޭލުންތެރިކަން އިތުރުކުރުގެ މަޤްސަދުގައި،" ނިސާން ކުންފުނީގެ ތަރުޖަމާނު ނިކް މެކްސްފީލްޑް ބުންޏެވެ.\nމި ހޮޓަލުގައި ހުންނަނީ އޮޓޯއިން ދުވާ ފައިވާން އެކަންޏެއް ނޫނެވެ. މި ހޮޓަލުގައި ބޭނުންކުރާ ފައިފުހި އަދި މޭޒުތަކަކީވެސް އޮޓޮމެޓިކްކޮށް، ފުރޮޅުތަކެއްގެ އެހީގައި އެއްތަނުން އެނެއްތަނަށް ދަތުރުކުރާ ގޮތަށް ފަރުމާކޮށްފައިވާ ތަކެއްޗެވެ.\nމީގެ އިތުރުން މި ހޮޓަލުގައި ބޭނުންކުރާ ކުޝަން ފަދަ ތަކެއްޗަކީވެސް ފުރޮޅު ހަރުކޮށްފައިވާ އެއްޗެއްސެވެ. ނިސާން އިން ޑްރައިވަރުގެ އެހީއަކާއި ނުލާ އަމިއްލައަށް ދަތުރުކުރާ ކާރުތައް 2020 ވަނަ އަހަރު ބާޒާރަށް ނެރުމަށް ދަނީ ތައްޔާރުވަމުންނެވެ.


Report foruvee kamah bune dhakkanee hiyaalee vaahakathakeh: Usham\nރިޕޯޓް ފޮރުވީ ކަމަށް ބުނެ ދައްކަނީ ހިޔާލީ ވާހަކަތަކެއް: އުޝާމް\nކުރީގެ ޑެޕިއުޓީ އެޓާނީ ޖެނެރަލް، މިހާރު ވިިލިމާލެ ދާއިރާގެ މެންބަރު އަހުމަދު އުޝާމް -- ފޮޓޯ: މަޖިލީސް\nކުރީގެ ރައީސް މައުމޫން އަބްދުލް ގައްޔޫމްގެ ވެރިކަމުގައި އެސްޓީއޯއިން ސިންގަޕޫރުގައި ހިންގި ކަމަށް ތުހުމަތު ކުރާ ތެލުގެ ވަގު ވިޔަފާރިއާ ބެހޭ ރިޕޯޓެއް ކުރީގެ ރައީސް ޑރ. މުހައްމަދު ވަހީދު ފޮރުއްވައިގެން އުޅުއްވާ ކަމަށް ކަމަށް ބުނެ ރައްޔިތުންގެ މަޖިލީހުގައި އެމްޑީޕީގެ މެންބަރުން ދައްކަވަމުން ގެންދަވަނީ ހިޔާލީ ވާހަކަތަކެއް ކަމަށް ވިލިމާލެ ދާއިރާގެ އަމިއްލަ މެންބަރު އަހުމަދު އުޝާމް ވިދާޅުވެއްޖެ އެވެ.\nއެސްޓީއޯ މެދުވެރިކޮށް 800 މިލިއަން ޑޮލަރުގެ ތެލުގެ ވަގު ވިޔަފާރިއެއް ހިންގާފައިވާ ކަމުގެ ތުހުމަތު ކުރެވޭ މައްސަލައެއްގައި ބޭރުގެ ކުންފުންޏަކާ ހަވާލު ކޮށްގެން އެ މައްސަލައިގެ ރިޕޯޓެއް އެކުލަވާލަން ހަވާލު ކޮށްފައިވަނީ، މިހާރު މަޖިލީހުގެ ރައީސް ކަމުގައި ހުންނެވި، ކުރީގެ ރައީސް މުހައްމަދު ނަޝީދުގެ ވެރިކަމުގަ އެވެ.\nރައީސް ނަޝީދު މަގާމުން އިސްތިއުފާ ދެއްވުމުން ވެރިކަމާ ހަވާލުވެވަޑައިގެންނެވި ކުރީގެ ރައީސް ވަހީދުގެ ވެރިކަމުގައި ފައިސާ ދެއްވައިގެން އެ ރިޕޯޓް ބައްލަވައިގަތުމަށް ފަހު، ރިޕޯޓް ފޮރުވާފައިވާ ކަމަށް ވިދާޅުވެ މާފަންނު ހުޅަނގު ދާއިރާގެ އެމްޑީޕީގެ މެންބަރު މިއަދު މަޖިލީހަށް މައްސަލައެއް ހުށަހެޅުއްވި އެވެ.\nރައީސް ވަހީދުގެ ވެރިކަމުގައި ޑެޕިއުޓީ އެޓާނީ ޖެނެރަލް ކަމަށް އައްޔަން ކުރެއްވި އުޝާމް އެ މައްސަލައަށް ބަހުސް ކުރައްވަމުން ވިދާޅުވީ މަޖިލީހަށް ހުށަހެޅުމަކުން އައިސްފައިވަނީ "ހިޔާލީ ވާހަކަތަކެއް" ކަމަށެވެ. މައްސަލައަށް ބަހުސް ކުރައްވަމުން މެންބަރުން ދައްކަވަމުން ގެންދަވާ ވާހަކައިން ވެސް އަޑު އިވެނީ އެފަދަ ވާހަކަތަކެއް ކަމަށް ވިދާޅުވި އެވެ.\nއެ މައްސަލަ ހިނގައިދިޔަ ގޮތް އުޝާމް ވިދާޅުވި އެވެ. ވިދާޅުވި ގޮތުގައި މައްސަލަ ހިނގައިދިޔަ ގޮތުގެ ތަފުސީލުތައް މިިހާރު ވެސް އެޓާނީ ޖެނެރަލްގެ އޮފީހުން ފެންނަން ހުންނާނެ އެވެ. އެ މުއާމަލާތްތަކުގެ ލިއެކިއުންތަކަށް ހަވާލާ ދެމުން ވިދާޅުވީ، ކުންފުންޏާއެކު ސެޓަލްމެންޓަކަށް ދާން ޖެހުނީ އެ ކުންފުނިން އެއްބަސްވުން އުވާލަން ބޭނުން ވުމުން ކަމަށެވެ.\nއެ ކުންފުންޏަކަށް ސަރުކާރުން 10 މިލިއަން ޑޮލަރު ދައްކަވާފައިވާ ވާހަކަ ވެސް އުޝާމް ދޮގު ކުރެއްވި އެވެ. އެ ކުންފުނިން އެއްބަސްވުން އުވާލާން ބޭނުންވާތީ، ކުންފުންޏާއެކު ސަރުކާރުން ވެފައިވާ ސެޓަލްމަންޓް އެއްބަސްވުމެއް ގާއިމުކޮށް އޭގެ ދަށުން ދައްކާފައި ވާނީ ވެސް 4.8 މިލިއަން ރުފިޔާ ކަމަށް އުޝާމް ވިދާޅުވި އެވެ.\nއުޝާމް ވިދާޅުވި ގޮތުގައި، އެ ފައިސާއަކީ ވެސް އޭގެ ކުރީގެ ސަރުކާރުން ކުންފުންޏާއެކު ވެފައިވާ އެއްބަސްވުމުގެ ދަށުން ދައްކަން ޖެހޭ ފައިސާގެ އިންވޮއިސްތަކަށް ފައިސާ ލިބިފައި ނުވާތީ އެ ފައިސާ ހިމެނޭ ގޮތަށް ދައްކާފައިވާ ފައިސާ އެވެ. އެ މުއާމަލާތްތަކުގެ ފައިލްތައް އެންޓި ކޮރަޕްޝަން ކޮމިޝަން (އޭސީސީ) އަށް ފޮނުވާފައިވާނެ ކަމަށެވެ.\n"މި ހުރިހާ މުއާމަލާތެއްގެ ފައިލްތައް ހުންނާނެ. އަޅުގަނޑު ވެސް އެ ފައިލްތައް ދުށިން. 2013 ވަނަ އަހަރުގެ ތެރޭގައި އަޅުގަނޑުގެ ބެލުމުގެ ދަށުން އެ ފައިލްތައް އޭސީސީއަށް ގެންގޮސްފައިވޭ. އޭސީސީއަކީ ކޮރަޕްޝަންގެ މައްސަލަތައް ބަލަން އޮތް މުއައްސަސާއަށް ވާތީ." އުޝާމް ވިދާޅުވި އެވެ.\nމީގެ އިތުރުން ކުންފުނިން މައްސަލަ ބަލައި ތައްޔާރުކޮށްފައިވާ ޕްރެޒެންޓޭޝަންތަކެއް ވެސް އޭސީސީއަށް ފޮނުވި ކަމަށް އޭނާ ވިދާޅުވި އެވެ. މި މައްސަލައަށް ނިމުމެއް ގެންނަން ޖެހޭ ކަމަށް ގަބޫލު ކުރައްވާތީ މަޖިލީހުގެ މާލިއްޔަތު ކޮމިޓީން މައްސަލަ ބަލަން އޭނާ ވެސް ބޭނުންވެވަޑައިގަންނަވާ ކަމަށް އުޝާމް ވިދާޅުވި އެވެ.\nމަޖިލީހުގެ ރިޔާސަތުގައި އިންނެވި ރައީސް ނަޝީދު ދެން ވިދާޅުވީ ކުންފުނިން ފޮނުވާފައިވާ ކަމަށް އުޝާމް އިޝާރާތް ކުރެއްވި އިންވޮއިސްތަކަކީ މަސައްކަތުގެ ހަރަދު ކަމަށެވެ. ޕްރޮފެޝަން ފީއެއް ނޫން ކަމަށެވެ. ސަރުކާރާ އެއްބަސްވެފައިވާނީ ހަމައެކަނި މަސައްކަތަށް ދާނެ ހަރަދު ހަމަޖައްސައިދިނުމަށް ކަމަށް އެމަނިކުފާނު ވިދާޅުވި އެވެ.\nމީގެ އިތުރުން އުޝާމް ފާހަގަ ކުރެއްވި ޕްރެޒެންޓޭޝަންތަކުގެ ކޮޕީ ވެސް މަޖިލީހުގެ އިދާރާއަށް މިހާރު ލިބިފައިވާ ކަމަށް ރައީސް ނަޝީދު ފަހުން ވިދާޅުވި އެވެ. އެއީ އުޝާމް ވާހަކަ ދެއްކެވުމަށްފަހު، އެ މައްސަލައަށް ބައެއް އެހެން މެންބަރުން ވެސް ބަހުސް ކުރެއްވި ފަހުން ވާހަކަ ދައްކަވަމުން ނަޝީދު ވިދާޅުވި ވާހަކަ އެވެ.\nރައީސް ވަހީދާ ގުޅޭ ކަމެއް ރައްޔިތުންގެ މަޖިލީހަށް ހުށަހަޅާފައި މި ވަނީ، އިދިކޮޅު ޕީޕީއެމް / ޕީއެންސީ ކޯލިޝަންގެ އެޑްވައިޒަރަކަށް އެމަނިކުފާނު އައްޔަން ކުރިތާ ދުވަހެއް ފަހުންނެވެ.\nއެސްޓީއޯ މެދުވެރިކޮށް ހިންގި ކަމަށް ތުހުމަތު ކުރެވޭ މުއާމަލާތް ހިންގިއިރު އެ ކުންފުނީގެ ޗެއާމަންގެ ގޮތުގައި ހުންނެވީ އިދިކޮޅު ކޯލިޝަން ލީޑް ކުރައްވާ ކުރީގެ ރައީސް އަބްދުﷲ ޔާމީނެވެ. އެމަނިކުފާނު މި ވަގުތު ހުންނެވީ މަނީ ލޯންޑަރިންގެ މައްސަލާގައި ހުކުމް ތަންފީޒު ކުރައްވަން ޖަލުގަ އެވެ\nރައީސް އަބްދުﷲ ޔާމީން ރައީސް މުހައްމަދު ނަޝީދު ރައްޔިތުންގެ މަޖިލިސް + އެޓާނީ ޖެނެރަލް ރައީސް ޑރ. މުހައްމަދު ވަހީދު ހަސަން މަނިކު ހިޔާނާތް ޕޮލިޓިކްސް\nތެޔޮ ރިޕޯޓް ބަލައިގަތް އެއްބަސްވުން ހޯދަން ނިންމައިފި\nތެޔޮ ރިޕޯޓް ފޮރުވިކަމަށް ބުނާ މައްސަލަ ކޮމިޓީއަށް\n"ބައެއް މެންބަރުންގެ ގޮނޑި ގެއްލިދާނެ"


ބަޤަރާ ސޫރަތުގައި ޢަޖައިބުކުރަނިވި އަސަރެއްވެއެވެ. – Ilm\nބަޤަރާ ސޫރަތުގައި ޢަޖައިބުކުރަނިވި އަސަރެއްވެއެވެ.\nޤުރުއާނުގެ ސޫރަތްތަކުގެ ތެރެއިން ބަޤަރާ ސޫރަތަކީ އެހެން ސޫރަތްތަކަށް ލިބިގެންނުވާ ޚާއްސަ އެތައް ކަމެއް ލިބިފައިވާ ސޫރަތެކެވެ. މި އަރޓިކަލްގައި މި ބަލާލަނީ އެފަދަ7ޚާއްސަ ސިފައަށެވެ.\nބަޤަރާ ސޫރަތް ކިޔެވުން އެއީ ބަރަކާތްތެރިކަމެކެވެ.\nކީރިތި ޤުރުއާނުގެ ހުރިހާ ސޫރަތްތަކަކީވެސް ބަރަކާތުން ފުރިގެންވާ ފެންއާރުތަކެކެވެ. އެހެން ނަމަވެސް ބަޤަރާ ސޫރަތް ކިޔެވުމުގައި ޚާއްސަ ބަރަކާތްތެރިކަމެއް ވާކަމުގައި ނަބަވީ އިރުޝާދުތަކުން ސާބިތުވެއެވެ.\nاقْرَءُوا سُورَةَ الْبَقَرَةِ فَإِنَّ أَخْذَهَا بَرَكَةٌ وَتَرْكَهَا حَسْرَةٌ وَلاَ تَسْتَطِيعُهَا الْبَطَلَةُ\nއަބޫ އުމާމާ رضي الله عنه ވިދާޅުވިއެވެ. ތިމަން ރަސޫލާ ޞައްލަﷲ ޢަލައިހި ވަސައްލަމަ ޙަދީޘް ކުރައްވަނިކޮށް އަޑު އެއްސެވީމެވެ.\n“ތިޔަބައިމީހުން ސޫރަތުލް ބަޤަރާ ކިޔަވާ ހުށިކަމެވެ. ފަހެ ހަމަކަށަވަރުން އެ ސޫރަތް ކިޔެވުން އެއީ ބަރަކާތްތެރިކަމެވެ. އަދި އެ ސޫރަތް ނުކިޔަވައި ދޫކޮށްލުން އެއީ ހިތާމަ ހުރި ކަމެކެވެ. އަދި އެ ސޫރަތް ކިޔަވައި މީހެއްގެ މައްޗަށް ސިހުރުވެރިންނަށް ބާރުލިބިގެން ނުވެއެވެ.”\nބަޤަރާ ސޫރަތް ކިޔެވުމަކީ ނުވަތަ އަޑު އެހުމަކީ ޝައިޠާނާ ފައްސާލުމަށް އޮތް އަވަސްމަގެކެވެ.\nރަސޫލާ ޞައްލަﷲ ޢަލައިޙި ވަސައްލަމް ޙަދީޘްކުރައްވާފައިވެއެވެ.\n“ތިޔަބައިމީހުންގެ ގޯތި ގެދޮރު ޤަބުރުސްތާނުތަކަކަށް ނަހަދާށެވެ. ހަމަކަށަވަރުން އެގެއެއްގައި ސޫރަތުލް ބަޤަރާ ކިޔެވޭ ގެއެއްގެ ކިބައިން ޝައިޠާނާ ފިލައެވެ.”\nކީރިތި ޤުރުއާނުގައިވާ އެންމެ މަތިވެރި އާޔަތް ވަނީ ބަޤަރާ ސޫރަތުގައެވެ. އެއީ އާޔަތުލް ކުރުސިއެވެ. ބަޤަރާ ސޫރަތުގެ 255 ވަނަ އާޔަތެވެ.\nއުޑުތަކާއި ބިންހެއްދެވުމުގެ ދެހާސް އަހަރުކުރިން ﷲ ތަޢާލާ ލިޔުއްވުމެއް ލިޔުއްވިއެވެ. އޭގެން ދެ އާޔަތް ކީރިތި ޤުރުއާނުގައި ބާއްވައިލެއްވިގެންވެއެވެ. އެއީ ބަޤަރާ ސޫރަތުގެ އެންމެ ފަހު ދެ އާޔަތެވެ. ދިވެހިންގެ މެދުގައި މަޝްހޫރު ނަމުންނަމަ، އާމަނައް ރަސޫލު ދަލީލެވެ.\nބަޤަރާ ސޫރަތާއި އާލު ޢިމްރާން ސޫރަތް ކިޔަވާ މީހުންނަށް ޞަޙާބީން ޚާއްސަ ޤަދަރެއްދީ އުޅުއްވިއެވެ.\nމި ސޫރަތުގައި އިސްލާމީ އަޤީދާގެ އުސޫލުތަކާއި އެއްކައުވަންތަކަމުގެ ދަލީލުތަކާއި އަލުންދިރުއްވާނޭކަމުގެ ހެކިތައް ބަޔާންކުރައްވައިފައިވެއެވެ.\nމި ސޫރަތުގައި އިސްލާމީ ޝަރީޢަތުގެ އެކިއެކި ޙުކުމްތައް އައިސްފައިވެއެވެ. މިގޮތުން އަޅުކަމުގެ ޙުކުމްތަކާއި، ވަރި، ކައިވެންޏާއި އަދިވެސް މިފަދަ އާއިލީ މައްސަލަތަކުގެ ޙުކުމްތަކާއި މާލީ މުޢާމަލާތްތަކާއި ގުޅޭ ޙުކުމްތަކާއި އިސްލާމީ ޝަރީޢަތުގައި ކަނޑައެޅިފައިވާ ޙުދޫދުތައް އައިސްފައިވެއެވެ.\nالتفسير المحرر للقرآن الكريم


SunOnline: 130 KG ge drug massala: ekakah jalugai aniyaa kuri kamah bunefi\n130 ކިލޯގެ ޑްރަގް މައްސަލަ: އެކަކަށް ޖަލުގައި އަނިޔާ ކުރި ކަމަށް ބުނެފި\nމިއަދު ކްރިމިނިލް ކޯޓުގައި އޮންލައިންކޮށް ބޭއްވި އަޑުއެހުމުގައި ދައުވާ ލިބޭ ފަސް މީހުން މާލޭ ޖަލުގައި --\nހުޅުމާލޭ ފަޅު ތެރޭގައި އޮތް ދޯންޏަކުން 130 ކިލޯއަށް ވުރެ ގިނަ އަދަދެއްގެ މަސްތުވާތަކެތި ފެނުނު މައްސަލައިގައި ދައުވާ ކުރި ގއ. ވިލިނގިލި، ދުންފިނިގެ، އަސީލް މާހިރަށް ޖަލުގައި އަނިޔާކޮށްފައިވާ ކަމަށް އޭނާގެ ވަކީލު ވިދާޅުވެއްޖެ އެވެ.\nއެ މައްސަލައިގައި ދައުވާކޮށްފައި ވަނީ ޕީއެންސީގެ ކައުންސިލް މެމްބަރު ޝަހީބްގެ އިތުރުން ހއ. ހޯރަފުށި ވައިލެޓްވިލާ، އަހުމަދު މޫސާއަށާއި، ގއ. ވިލިނގިލި، ދުންފިނިގެ، އަސީލް މާހިރަށާއި، ޅ. ހިންނަވަރު، ސެލް، އަނަސް ހުސައިންގެ އިތުރުން ބަންގްލަދޭޝްއަށް ނިސްބަތްވާ މުހައްމަދު ރިޔާދު އަދި އިގްބާލް އަށެވެ. އެ އެންމެންވެސް ތިބީ ޝަރީއަތް ނިމެންދެން ބަންދުކޮށްފަ އެވެ.\nއެ އެންމެންގެ މައްޗަށްވެސް ޖަދުވަލު އެކެއްގައިވާ މަސްތުވާތަކެއްޗެއް ރާއްޖެއަށް އެތެރެ ކުރުމުގެ ދައުވާއާއި، ޖަދުވަލު އެކެއްގައިވާ މަސްތުވާތަކެއްޗެއް ޓްރެފިކް ކުރުމުގެ ދައުވާއާއިި، ޑައިމޯފިން ޓްރެފިކް ކުރުމުގެ ދައުވާ އުފުލާފައިވެ އެވެ.\nއޭގެ އިތުރުން އަސީލް މާހިރާއި، އަނަސް ހުސެއިންގެ މައްޗަށް ކެނަބިސް ބޭނުންކުރުމުގެ ދައުވާ ކޮށްފައިވެ އެވެ. އަދި މުހައްމަދު ރިޔާދުގެ މައްޗަށް ހުއްދަ ނަގައިގެން ކުރަން ޖެހޭ ކަމެއް ހުއްދަ ނުނަގައި ކުރުމުގެ ދައުވާ އުފުލާފައިވެ އެވެ.\nމިއަދު އެ މައްސަލައިގައި ކްރިމިނަލް ކޯޓުގައި އިބްތިދާއީ މަރުހަލާ ވަނީ ފަށައިފަ އެވެ. މިއަދުގެ އަޑުއެހުމުގައި ދިފާއަށް ބޭނުންވާ ލިޔެކިޔުންތައް ލިބިފައިވޭތޯ ސާފުކޮށްފައިވެ އެވެ. އަދި އެ އެންމެންގެ ބަންދު ރިވިއު ކުރުމުގެ ބައި ވަނީ ކުރިއަށް ގެންގޮސްފަ އެވެ.\nދޫކޮށްފި އެ އެންމެންގެ ފަރާތުންވެސް މުޖުތަމައަށް ނުރައްކަލެއް ކުރިމަތިވެދާނެ ކަމަށް ބުނެ ދައުލަތުން އެދުނީ އެންމެންގެ ބަންދުވެސް ދަމަހައްޓައިދިނުމަށެވެ.\nބަންދާ މެދު ވާހަކަ ދައްކަވަމުން މުހައްމަދު ރިޔާދުގެ ވަކީލު އަދި ކުރީގެ ގާޒީ ރާގިބު މުހައްމަދު ވިދާޅުވީ ބަންދުގައި ހުރުމުގެ ސަބަބުން އޭނާގެ އަނބިދަރިން ބިކަވަމުންދާ ކަމަށް އެވެ. އަދި އޭނާ އަކީ ކުށުގެ ރެކޯޑެއް އޮތް މީހެއް ނޫން ކަމަށްވެސް ވިދާޅުވި އެވެ. އޭނާ ހުރި ދޯނީގައި ގާނޫނާ ހިލާފު ކަމެއް ހިނގިކަންވެސް އޭނާއަކަށް ނޭނގޭ ކަމަށް ރާގިބު ވިދާޅުވި އެވެ. ރާގިބު އެދުނީ އޭނާ ބަންދުން ދޫކޮށްލުމަށެވެ.\nއަހުމަދު މޫސާގެ ވަކީލު އާދަމް ޝަމީމް ވިދާޅުވީ، އޭނާ އަކީ ޖިނާއީ އެއްވެސް ކުށުގެ ރެކޯޑެއް އޮތް މީހެއް ނޫން ކަމަށާއި، އޭނާ ހުރިތަނަކުން މަސްތުވާތަކެއްޗެއް ފެނިފައި ނުވާ ކަމަށެވެ. އަދި ހެއްކަށް ނުފޫޒު ފޯރުވުމުގެ އިހްތިމާލެއްވެސް ނޯންނާނެ ކަމަށް ވިދާޅުވެ އޭނާ ބަންދުން ދޫކޮށްލަން އެދުނެވެ.\nއަސީލްގެ ފައިގެ އިނގިއްޔެއް ވަނީ ބިންދާލާފައި: ވަކީލު\nއަސީލް މާހިރުގެ ވަކީލު މުހައްމަދު ޝަހީދު ވިދާޅުވީ، އަސީލް ބަންދުގައި ހުއްޓާ އޭނާގެ ފައިގެ އެއް އިނގިލި ފުލުހުން އަނިޔާކޮށް ބިންދާލާފއިވާ ކަމަށެވެ. ބޮޑު ތުހުމަތެއް ކުރެވުމަކީ އޭނާއަށް ޖިސްމާނީ ބޮޑެތި އަނިޔާއެއް ލިބެން ޖެހޭ ކަމެއް ނޫން ކަމަށް އޭނާ ވިދާޅުވި އެވެ. އަދި އޭނާއަށް ގާނޫނުއަސާސީއިން ލިބިދޭ ހައްގުތަކާ ހިލާފަށް ކަންތައްކޮށްފައިވާ ކަމަށް ވިދާޅުވި އެވެ.\n"ޕްލާސްޓަރު އަޅައިގެން އުޅުމަށްފަހު އަދި ކިރިޔާ ހިނގާލެވެނީ،" ޝަހީދު ވިދާޅުވި އެވެ.\nއޭގެ އިތުރުން، އަސީލްގެ ލޮލުގެ ފެނުން ގެއްލެމުންދާ ކަމަށްވެސް ޝަހީދު ބުނެފައިވެ އެވެ. އަދި އޭނާ ބަރާބަރަށް ޑޮކްޓަރަށް ދެއްކުމަށް އަންގައިދިނުމަށްވެސް އެދުނެވެ. އަދި އޭނާގެ ބަންދު ލުއިކޮށްދިނުމަށް އެދުނެވެ.\nދައުލަތުގެ ފަރާތުން ބުނީ، އަސީލްގެ ފަރާތުން ޕީޖީއަށް ސިޓީ ފޮނުވި ކަމަށާއި ނަމަވެސް އެއަށް ބާރުދޭ އެއްވެސް ޑޮކިއުމެންޓެއް ހުށަނާޅާ ކަމަށެވެ. އޭނާ ބަންދުން ދޫކޮށްލަން ޖެހޭ ސަބަބެއް އޮތް ކަމަށް ގަބޫލު ނުކުރާ ކަމަށް ދައުލަތުން ވިދާޅުވި އެވެ. ޓޯޗާގެ އަމަލެއް ކުރި ނަމަ އެޗްއާރްސީއެމްއަށް ހުށަހަޅައިގެން މައްސަލަ ބެލޭނެކަންވެސް އޭނާ ފާހަގަކުރެއްވި އެވެ.\nނަމަވެސް، ބާރުދޭ ޑޮކިއުމެންޓް ހޯދޭނީ ދައުލަތުގެ އިދާރާތަކުންކަން ދިފާއީ ވަކީލު ޝަހީދު ފާހަގަކުރެއްވި އެވެ.\nޝަހީބުގެ ގިނަ ސިއްހީ މައްސަލަތަކެއް\nޝަހީބު އިބްރާހިމްގެ ފަރާތުން ވަކީލު އާދަމް އާސިފް ވިދާޅުވީ، އޭނާގެ ޕްރޮސްޓޭޓް މައްސަލަ ހުންނަ ކަމަށެވެ. އޭގެ އިތުރުން އޭނާގެ ނަފްސާނީ ހާލަތު ގޯސްވެފައިވާ ކަމަށް ވިދާޅުވި އެވެ. އަދި އޭނާ ނާރުގެ މައްސަލަވެސް ކުރިމަތިވެފައިވާ ކަމަށާއި ޑޮކްޓަރަށް ދައްކަން ޖެހޭ ކަމަށް ވިދާޅުވި އެވެ. އާސިފްވެސް އެދުނީ ޝަހީބު ބަންދުން ދޫކޮށްލާށެވެ.\nއަޑުއެހުމުގައި އަމިއްލަ ހާލަތު ކިޔައިދެމުން ޝަހީބު ބުނީ، އެއް ރޭ ހޭލެވުނު އިރު އޭނާގެ އެއް ފަޅީގެ އޮތީ ވާގި ނެތިފައި ކަމަށެވެ. އޭނާ ނާރުގެ ޑޮކްޓަރަށް ދެއްކުމުގައި ފުރަތަމަ އިހުމާލުވެފައިވާ ކަމަށް ބުނެފައިވެ އެވެ. ނަމަވެސް ފަހުން މާލޭ ޖަލަށް ގެނައި ފަހުން ޑޮކްޓަރަށް ދައްކައި އެ ވާހަކަތައް ކިޔައިދީފައިވާ ކަމަށް ބުންޏެވެ.\nދައުލަތުގެ ވަކީލުން އެކަމާ ގުޅިގެން ބުނީ، ސިއްހީ މައްސަލައެއް ހުރުމަކީ އޭގެ ޒާތުގައި ބަންދުން ދޫކޮށްލަން ޖެހޭ ކަމެއް ނޫން ކަމަށެވެ. ބަންދުން ދޫކުރަންވާނީ ބަންދުގައި ހުރުމުގެ ސަބަބުން އެ މައްސަލައަކަށް ފަރުވާ ނުދެވޭ ނަމަ ކަމަށް ވިދާޅުވި އެވެ. އޭގެ އިތުރުން ޝަހީބުގެ ފަރާތުން މީގެ ކުރިން ސިއްހީ މައްސަލަތަކުގެ ވާހަކަ ނުދައްކާ ކަމަށާއި، އެކަމާ ގުޅޭ ލިޔެކިޔުންތައް ދައުލަތުގެ އިދާރާއަކަށް ހުށަނާޅާ ކަމަށް ބުންޏެވެ.\nނަމަވެސް، ސިއްހީ މައްސަލަތައް ހުނާޅުއްވާ ކަމަށް ދައުލަތުން ބުނި ވާހަކަ ވަކީލު އާސިފް ދޮގު ކުރެއްވި އެވެ.\nއިގުބާލު އަދިވެސް ހުރީ ކަސްޓޯޑިއަލް ޖަލެއްގައި\nޝަރީއަތުގެ މަރުހަލާގައި ބަންދުގައި ބައިތިއްބާ މީހުން ބަންދު ކުރަން ޖެހޭނީ ރިމާންޑު ޖަލެއްގަ އެވެ. ނަމަވެސް، އިގުބާލުް ބަންދުގައި ހުރީ ކަސްޓޯޑިއަލެއް ޖަލެއްގައި ކަމަށާއި އޭނާ ހުންނަންވާނީ ރިމާންޑު ޖަލެއްގައި ކަމަށް އޭނާގެ ވަކީލު ވިދާޅުވި އެވެ.\nދައުލަތުން ބުނީ އިގުބާލް ކަސްޓޯޑިއަލް ޖަލެއް ކަމަށްވާ ދޫނިދޫގައި ބަހައްޓާފައި ހުރީ އޭނާ ބަންދު ކުރާނެ ތަނެއް ނެތިގެން ކަމަށެވެ. ބަންދު ކުރާނެ ތަނެއް ނެތް އިރު ބަންދު ކުރަން ދައުލަތުން އެދެނީ ކީއްވެތޯ ގާޒީ ޝަކީލު ސުވާލުކުރެއްވި އެވެ. ޖަވާބުގައި ދައުލަތުން ބުނީ، މުޖުތަމައުގެ ސަލަމާތަށް ނުރައްކާވާނެތީ އާއި ފިލާފާނެ ކަމަށް ބެލެވޭތީ ކަމަށެވެ.\nގާޒީ ޝަކީލު ފާހަގަ ކުރެއްވީ އިގުބާލުގެ ބަންދު އަމުރުގައިވެސް ބުނެފައި ވަނީ އޭނާ ބަންދު ކުރަން ޖެހެނީ ރިމާންޑު ޖަލެއްގައި ކަމެވެ. އަދި މީގެ ކުރިންވެސް އޭނާ ކަސްޓޯޑިއަލް ޖަލެއްގައި ހުރެގެން ރިމާންޑު ޖަލަކަށް ބަދަލު ކުރަން އެންގިކަން ފާހަގަ ކުރެއްވި އެވެ.\nއެހެންކަމުން، އެ އަމުރު ތަންފީޒު ނުކުރީ ދައުލަތުގެ ކޮން އިސްވެރިއެއްގެ އިހުމާލުންތޯ ގާޒީ ސުވާލުކުރެއްވި އެވެ. ދައުލަތުގެ ކޮން ވެރިއެއްތޯ ސުވާލު ކުރެއްވި އެވެ. އެކަން ސާފު ކުރަން އަޑުއެހުން މެދުކަނޑާވެސްލި އެވެ.\nމެދުކެނޑުމަށް ފަހު ދައުލަތުން ބުނީ، އިހުމާލުވީ ކޮން ފަރާތެއް ކަމެއް ބުނަން ނޭނގޭ ކަމަށެވެ. އަދި މިއަދުން މިއަދަށްވެސް އިގުބާލް ރިމާންޑު ޖަލަކަށް ބަދަލު ކުރެވޭތޯ މަސައްކަތް ކުރާ ކަމަށް ވިދާޅުވި އެވެ.\nއެ އެންމެންގެ ބަންދާ މެދު ގޮތެއް ނިންމަމުން ގާޒީ ޝަކީލް ނިންމެވީ އެ މީހުންގެ ބަންދު ޝަރީއަތް ނިމެންދެން ބަންދު ކުރަން ނިންމި ނިންމުމަށް ބަދަލު ގެންނަން ޖެހޭ ސަބަބެއް ނެތް ކަމަށެވެ. އޭގެ އިތުރުން އިގުބާލު ކުރިއަށް އޮތް 24 ގަޑިއިރުގެ ތެރޭގައި ރިމާންޑު ޖަލަކަށް ބަދަލު ކުރަން އެންގެވި އެވެ. އެގޮތަށް ދައުލަތުން އަމަލު ނުކޮށްފި ނަމަ ދިފާއީ ވަކީލު 48 ގަޑިއިރުގެ ތެރޭގައި ޝަރީއަތަށް އަންގަން ގާޒީ ޝަކީލު އެންގެވި އެވެ.\nދެން އެ މައްސަލައިގައި އަޑުއެހުމެއް އޮންނާނީ އަންނަ މަހުގެ ދެ ވަނަ ދުވަހު އެވެ.


Engumaai Hilaafah Resort Akah Eri Meehegge Massalla PG Ah\nއެންގުމާއި ހިލާފަށް ރިސޯޓަކަށް އެރި މީހެއްގެ މައްސަލަ ޕީޖީއަށް\nރާއްޖޭގައި ކޮވިޑް19 ފެނިފައިވުމާއި ގުޅިގެން ސިއްހީ ކުއްލި ނުރައްކަލުގެ ހާލަތުގައި ޑިރެކްޓަރު ޖެނެރަލް އޮފް ޕަބްލިކް ހެލްތުގެ އެންގުމާއި ހިލާފަށް އަމަލުކުރި ރިސޯޓެއްގެ މުވައްޒަފަކަށް ދައުވާ ކުރުމަށް ޕްރިސިކިއުޓާ ޖެނެރަލް (ޕީޖީ) އޮފީހަށް ފޮނުވައިފިއެވެ.\nއެ މީހާއަކީ މި މަހުގެ 20ވަނަ ދުވަހު ހއ. އަތޮޅުގައި ހުރި ރިސޯޓަކަށް އެ ރިސޯޓުގެ މުވައްޒަފަކު އެރި މައްސަލައެވެ. މި މައްސަލާގައި ފުލުހުން ހައްޔަރުކުރީ 32 އަހަރުގެ ދިވެހި ފިރިހެނެކެވެ. ފުލުހުން ބުނީ މި މައްސަލައިގެ ތަހުގީގު ނިންމުމަށްފަހު އޭނާ އަށް ދައުވާކުރަން މިއަދު ޕްރޮސެކިއުޓަރ ޖެނެރަލްގެ އޮފީހަށް ފޮނުވާފައިވާ ކަމަށެވެ.\nއާންމު ސިއްހަތު ރައްކާތެރިކުރުމުގެ ގާނޫނުގެ ދަށުން މާޗު 14 ވަނަ ދުވަހުގެ 18:00 އިން ފެށިގެން 14 ދުވަހުގެ މުއްދަތަކަށް ރިސޯޓުތަކުން މީހުން ދިރިއުޅޭ ރަށްރަށަށް ދިއުމާއި ރަށްރަށުން ރިސޯޓުތަކަށް މީހުން ދިއުން ވަނީ މަނާކޮށްފައެވެ. ނަމަވެސް އެ މުއްދަތު ހަމަވުމުން ފަހުން ވަނީ ވަކި ގޮތެއް އަންގެންދެން އެ އެންގުމަށް އަމަލު ކުރުމަށް އަންގާފައެވެ.


Hendhunu ge naasthaa kithaa muhinmmu tha ?\nސިއްހަތު - ހެނދުނުގެ ނާސްތާ\nހެނދުނުގެ ނާސްތާ ކިހާ މުހިއްމުތަ؟\nހެނދުނުގެ ނާސްތާ ނެގުމަކީ މުހިއްމު ކަމެއް\nފާއިދާ ހުރި ކާނާ ހިޔާރުކުރުން މުހިއްމު\nކ. މާލެ 10 އޯގަސްޓު 2018 | ހުކުރު 19:13 26,206\nހެނދުނުގެ ނާސްތާއަށް ފާއިދާ ހުރި އެއްޗެހި ހިޔާރު ކުރަންވާނެ - ގޫގުލް\nހެނދުނުގެ ނާސްތާއަކީ މުހިއްމު އެއްޗެއް ކަމަށް ބުނާތީ ކިތައް ފަހަރު އަޑު އެހިންތަ؟ މިކަމާއި ގުޅިގެން ވަރަށް ގިނަ ޕްރޮގްރާމްތަކުގައި ތަޖުރިބާކާރުން ސިއްހީ ދާއިރާގައި ހަރަކާތްތެރިވާ މީހުންނާއި ފިޓްނަސް އިންސްޓްރަކުޓަރުންވެސް ވަނީ ވާހަކަދައްކާފައެވެ.\nމިލިޔުމުގެ މިހާ ހިސާބުން މި ބަލާލަަނީ ހެނދުނުގެ ނާސްތާއަކީ މުހިއްމު އެއްޗެއްތޯ ބެލުމަށް ހަދާފައިވާ ކުޑަ ދިރާސާއަކަށެވެ.\nހެނދުނުގެ ނާސްތާ އަކީ ކިހާ މުހިއްމު އެއްޗެއް؟\nމިކަމާއި ގުޅިގެން ތަފާތު ގިނަ ގޮތްތަށް ވަނީ ވާހަކަދެކެވިފައެވެ. ޖާރނަލްއިން ކޮށްފައިވާ ދިރާސާއިން ދައްކާ ގޮތުގައި ހެނދުނުގެ ނާސްތާގައި އަކީ މުޅި ދުވަހުގައި އެންމެ ގިނައިން ކާ ވަގުތައް ހަދައިފި ނަމަ ބަރުދަން އިތުރުވުމަށް މަގުފަހިވާ ކަމެއް ކަމަށެވެ. އަދި ހެނދުނުގެ ނާސްތާ ނުނަގާ މީހުންނަށްވުރެ ހެނދުނުގެ ނާސްތާ ނަގާ މީހުންގެ ބޮޑީ މާސް އިންޑެކްސް(ބީއެމްއައި) ބްލަޑް ޕްރެޝަރ، ކޮލެސްޓްރޯލް ހުންނާނީ އެއްވަރެއްގައި ހިފެހެއްޓިފައެވެ.\nއަދި ހެނދުނުގެ ނާސްތާ ނުނަގާ މީހުންނަކީ ސިއްހަތު އެއްވަރެއްގައި ހިފަހައްޓާ ބައެއް ކަމަށާއި އަދި މި މީހުން ހެނދުނުގެ ނާސްތާ ނަގަން ފަށައިފި ނަމަ ވަރަށް އަވަހަށް ފަލަވާ ކަމަށް ޔޫޓާ ވެލީ ޔުނިވާރސިޓީން ހަދާފައިވާ ދިރާސާއިން ދައްކައެވެ.\nއެހެންކަމުން މިއަދާއި ހަމައަށް އައި އިރުވެސް ހެނދުނުގެ ނާސްތާއަކީ ދުވަހުގެ އެންމެ ރަނގަޅު ކެއުންތޯ ދިރާސާ ކުރާ ފަރާތްތަކަށް ނިންމިފައެއް ނުވެއެވެ. އެހެންނަމަވެސް ތަޖްރިބާކާރުން އެއްބަސްވެވޭ އެއް ކަމެއް އެބައޮތެވެ. އެއީ ހެނދުނުގެ ނާސްތާގައި ކައިއުޅޭ އެއްޗެސްސަކީ އޭގެއިން އެކި ގޮތްތަށް މީހާގެ ހަށިގަނޑަށް އަސަރު ފޯރާ އެއްޗެސް ކަމަށެވެ.\nހެނދުނުގެ ނާސްތާއަށް އެންމެ ކަމު ނުދާ ތަކެއްޗަކީ\nހެނދުނުގެ ނާސްތާގައި ސީރިއަލް ކެއުމަކީ ރަނގަޅު ކަމެއް ނޫނެވެ. ސީރިއަލްއަކީ ގްރެއިންގެ ބާވަތަކުން ތައްޔާރުކުރާ އެއްޗަކަށްވާއިރު، ސީރިއަލް ހެދުމުގެ ތެރޭގައި ގިނަ އަދަދެއްގެ ނިއުޓްރިޝަން އެކުލެވޭ މާއްދާތައް ބޭރުކޮށްލުމަށްފަހު މިތަކެތި ހުންނަނީ ލޯ ކުއަލިޓީގައި ބާޒާރަށް ނެރެފައެވެ. އެހެންނަމަވެސް ކޮންމެވެސް ވަރަކަށް ވިޓަމިންއާއި މިނަރަލްސް ސީރިއަލްގައި ހިމެނެއެވެ. އަދި އެއް ޖޯޑް ސީރިއަލްގައި، އެއް ޑޯނަޓާއި އެއް ވަރަށް ހަކުރު އެކުލެވިގެންވާއިރު ހަކަތަ އިތުރުކޮށްދިނުމަށް މިކަމުން ހުރަސް އަޅައެވެ.\nބޭކަން، ސޮސެޖް، ފަދަ ތަކެއްޗަކީ އޭގެ ޒާތުގައި މީހުންގެ މަޤްބޫލުކަން ހޯދާފައިވާ އެއްޗެއް ނަމަވެސް ހެނދުނުގެ ނާސްތާއަށް އެންމެ ކަމު ނުދާ އެއްޗެސެވެ. މިތަކެތީގައި ގިނަ އަދަދަކަށް ސޯޑިއަމް، ފެޓްސް، ނައިޓްރޭޓްސް، ފަދަ މާއްދާތައް ގިނަ ވުމުން ހިތުގެ ބަލިތައް ޖެހުމަށް މަގުފަހިވާނެއެވެ.\nއޮރެންޖް ޖޫހަކީ އޭގެ ޒާތުގައި ގިނަ އަދަދެއްގެ ވިޓަމިން ސީ އެކުލެވޭ އެއްޗެކެވެ. އެހެންނަމަވެސް ހިތާމައަކީ 12 އައުންސް އޮރެންޖް ޖޫހުގައި9ސައިސަމްސާއާއި އެއްވަރަށް ހަކުރު އެކުލެވިގެންވެއެވެ. ހުސްބަނޑާއި ހުރެ އެންމެ ފުރަތަމަވެސް ހެނދުނު ގަޑީގައި އެއްޗެއްކާއިރު ހަކުރު އެކުލެވޭ އެއްވެސް އެއްޗެއް ކެއުމަކީ ބުއްދިވެރި ކަމެއް ނޫނެވެ. މިގޮތަށް ހަކުރު އެކުލެވޭ އެއްޗެއް ކައިފި ނަމަ އެއާއި އެއްވަރަށް ފައިބަރ އެކުލެވޭ އެއްޗެއް ކެއުމަކީ މުހިއްމު ކަމެކެވެ. އެހެން ނޫނީ ލިވަރގެ މައްސަލަތައް ޖެހުމަށް މަގުފަހިވާނެއެވެ.\nހެނދުނުގެ ނާސްތާއަށް އެންމެ ރަނގަޅު އެއްޗެއްސަކީ:-\nޔޯގަޓަކީ ހެނދުނުގެ ނާސްތާއަށް އެންމެ ރަނގަޅު އެކައްޗެވެ. ޔޯގަޓްގައި ގިނަ އަދަދަކަށް ކެލްސިއަމް، ބީ ވިޓަމިންސް، ޕްރޮޓީން ހިމެނެއެވެ. ޔޯގަޓްގެ ތެރެއިންވެސް އެންމެ ރަނގަޅީ ފުރުޓް ފްލޭވާޑް ޔޯގަޓަށްވުރެ ޕްލެއިން ޔޯގަޓެވެ.\nފްރެޝް ފުރުޓް ސެލެޑް\nތާޒާ މޭވާ ހެނދުނު ގަޑީގައި ނާސްތާގެ ގޮތުގައި ނެގުމަކީ މޭވާ ޖޫސްތައްޓެއް ބޯލުމަށްވުރެ ރަނގަޅު ކަމެކެވެ. މޭވާގައި ގިނަ އަދަދަކަށް ފައިބަރގެ މާއްދާ އެކުލެވުމުން ހަށިގަނޑުގައި ހުންނަ ހަކުރުގެ ބައިތައް ނައްތާލާނެއެވެ. ދިރާސާކުރާ މީހުންވެސް އެއްބަސްވާގޮތުގައި ހެނދުނު ގަޑީގައި ފުރުޓް ޖޫސް ބުއިމަށްވުރެ ރަނގަޅީ މޭވާ ވަކިން ކެއުމެވެ. އެއީ މިގޮތަށް ކެއުމުން ހަށިގަނޑަށް ބޭނުންވާ ނިއުޓްރިޝަން ގިނަ އަދަދަކަށް ލިއްބައިދޭނެއެވެ.\nވެޖީ އޮމްލެޓަކީ ވަރަށް ފަސޭހައިން ތައްޔާރުކޮށްލެވޭ އެއްޗަކަށްވާއިރު ބިހުގެ ހުދު ބައި ބޭނުންކުރުމަކީ މުހިއްމު ކަމެކެވެ. މީގެ އިތުރުން ސްޕީނަޗް، ޕެޕަރ އަދި ޓުމާޓޯ އިތުރުކޮށްލުމަށްފަހު ބިސްގަނޑު އަޅާށެވެ. ބިހުގެ ޔޯލްކްގައި ފެޓް، ކޮލެސްޓްރޯލް ގިނަ އަދަދަކަށް ހިމެނުމުން ބިސްގަނޑު އަޅާއިރު މިބައި ނަގާލުން ރަނގަޅުވާނެއެެވެ.\nއެހެންކަމުން ދުވަސް ފަށައިގަންނަ ނާސްތާއަކީ ސިއްހަތަށް ފާއިދާ ހުރި ނާސްތާއަކަށް ހެދުމަކީ ވަރަށް މުހިއްމު ކަމެކެވެ.\nއެންމެ ފަހުން އަޕްޑޭޓް ކުރީ:6ދުވަަސް ކުރިން | ރިވިއު ކުރީ: އަހްމަދު ސާއިފް ޝިޔާދް


WHO in rajje ah 5000 Test kit hadhiyaa koffi | Hathaavees\nޑަބްލިއުއެޗްއޯ އިން ރާއްްޖެ އަށް 5000 ޓެސްޓް ކިޓް ހަދިޔާކޮށްފި\nޑަބްލިއުއެޗްއޯ އިން ރާއްްޖެ އަށް ޓެސްޓު ކިޓުތައް ހަދިޔާކުރުން / ފޮޓޯ: - ހެލްތް މިނިސްޓްރީ\nވޯލްޑް ހެލްތް އޯގަނައިޒޭޝަން (ޑަބްލިއުއެޗްއޯ) އިން ރާއްޖެ އަށް ކޮވިޑް19 އަށް ޓެސްޓު ކުރަން 5000 ކިޓް ހަދިޔާކޮށްފިއެވެ.\nޑަބްލިއެޗްއޯއިން ރާއްޖެ އަށް 5000 ޓެސްޓްކިޓް ހަދިޔާކޮށްފައިވައިރު، މި އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ހެލްތު މިނިސްޓަރު އަބްދުﷲ އަމީނެވެ. އަދި ޑަބްލިއެޗްއޯގެ ފަރާތުން ސޮއިކުރެއްވީ ރާއްޖޭގައި ހުންނަވާ އެޖަމާއަތުގެ މަންދޫބު ޑރ. އަރުވިންދު މާތޫރު އެވެ.\nމި ރަސްމިއްޔާތުގައި ވާހަކަ ދައްކަވަމުން ހެލްތް މިނިސްޓަރު އަމީން ވިދާޅުވީ، ރާއްޖޭގެ އިތުރު ސަރަހައްދުތަކުގައި ވެސް ޓެސްޓްކުރަން ފަށަން ކުރަން ޖެހޭ މަސައްކަތްތައް ކުރަމުންދާ ކަމަށެވެ.\nޑަބްލިއުއެޗްއޯއިން ވަނީ ކޮވިޑް ފެތުރެން ފެށުމާ އެކު ރާއްޖެ އަށް ފުރަތަމަ 1000 ޓެސްޓްކިޓް ހަދިޔާކޮށް ފަ އެވެ.\nކޮވިޑް19 އާއި ގޔުޅިގެން ރާއްޖެއިން މިހާތަނަށް 13 މީހަކު ވަނީ ޕޮޒިޓިވް ވެފައެވެ. އެ ބައްޔަށް ޕޮޒިޓިވް ވެފައިވަނީ ބިދޭސިންނެވެ. އޭގެތެރެއިން ކުރެއްދޫއިން ފަސް މީހަކު ޕޮޒިޓިވް ވެފަައިވާއިރު، ސޭންޑީޒް ބަތަލާ ރިސޯޓުން ދެ މީހަކު، ކުރަމަތި އައިލެން ރިސޯޓުން ދެ މީހަކު، އަނަންތަރާއިން ދެ މީހަކު އަދި އައިލެންޑް ސަފާރީއިން ވަނީ ދެ މީހަކު ޕޮޒިޓިވް ވެފައެވެ.\nPrevious ހިދުމަތްތަކަށް ބުރޫނާރާނެހެން، ނެރެވެން އޮތް އެންމެ މަދު މުވައްޒަފުން ނެރުމަށް އަންގައިފި\nNext ކޮވިޑް19: އުރީދޫގެ ބިލް މިމަހު ނުދެއްކުނަސް ހިދުމަތް ކަނޑާނުލާނެ


Dhevana Raalhegge rangabeeluge adu gadha vefai, lock-down ge hithi handhaan nethi Dhivehin majaa kurumugai - One Online\nކޮވިޑް-19ގެ ހަގީގަތަށް ދިވެހިން ހޭލައްވައިލީ އޭޕްރީލް 15 ވަނަ ދުވަހު މާލެއިން ބަލީގެ ފުރަތަމަ ކޭސް ފެނުމުންނެވެ. އެއަށްފަހު ކޮންމެ ދުވަހަކު ވެސް ރާއްޖެއިން ބަލި ޖެހިފައިވާ މީހުން ދިޔައީ ފެންނަމުންނެވެ. ކުލަސްޓާއަކަށްފަހު ކުލަސްޓާއެއް އުފެދި، ބޮޑުވަމުންދިޔަ އެވެ. އެއާއެކު އެބަލި މުޖުތަމައުގެ ތެރޭގައި ވަކިހިއްޕާލައިފައިވާ މިންވަރު ދެނެގަތުމަށް މުޅި މާލެ އެކީ ބަންދުކުރި އެވެ. ހުއްދައަކާ ނުލައި ބޭރަށް ވެސް ނުދެވުނެވެ. ކާބޯތަކެއްޗަށް ދަތިވި އެވެ. އާއިލާއާ ދުރުގައި އެތައް ބަޔަކު އެތައް ދުވަހަކު ތިބެން މަޖުބޫރުވި އެވެ. ބަލި ކޮންޓްރޯލް ކުރުމަށް އެންމެ ފަހުން ބޯޑަރުތައް ވެސް ބަންދުކުރި އެވެ. ޓޫރިސްޓުން ނުގެނެވި، ރިސޯޓުތައް ފަޅުވި އެވެ. ގައުމުގެ އިގްތިސާދު ހަރަކާތް ހުސްވެ، ހުއްޓުނެވެ. އެއާއެކު ބަނގުރޫޓު ވަމުންދިޔަ ކުންފުނިތަކާއި ވިޔަފާރި ގެއްލި މަގުމަތިން ވަމުންދިޔަ މީހުންގެ ލިސްޓުވެސް ދިޔައީ ދިގުވަމުންނެވެ.\nބަލި ފެތުރުން ކޮންމެވެސް ވަރަކަށް ކޮންޓްރޯލް ކުރެވުމާއެކު، ލޮކްޑައުން އުވާލައި ބޯޑަރުތައް ހުޅުވާލީ އެ ނޫން ގޮތެއް ނެތިގެންނެވެ. ނަމަވެސް މާލެއަށް އިއުލާނުކުރި ލޮކްޑައުން އުވާލުމުގެ ކުރިން ސިއްހީ މާހިރުން ރައްޔިތުންގެ ކިބައިން އެތައް އާދޭހެއް ކުރި އެވެ. ލޮކްޑައުންގެ ހާލަތަކަށް ދާންޖެހުނު ސަބަބު ތަކުރާރުވިޔަ ނުދިނުމަށް އެދި އެވެ. ކަމާބެހޭ އިދާރާތަކާއި ޑޮކްޓަރުންގެ އަޑުއެހުމަށެވެ. ބަލި އަނެއްކާވެސް ފެތުރިގެން ގޮސްދާނެކަމުގެ އިންޒާރު ވެސް އޭރު ދިނެވެ.\nނަމަވެސް ލޮކްކުރި އުވައިލުމާ އެކު އެންމެން ގެއިން ނުކުމެގެން ދުއްވައިގަތީ އެވެ. މާލެތެރެ މިއަދު ފެންނަނީ ހަލަބޮލިކޮށެވެ. ފިނިބުރުތަކާއި ސަޅި ބައިސާ ކަނޑަން ނުކުމެ އެތައް ބައެކެވެ. ކެފޭތަކާއި ހޮޓާތައް ފުރިފަ އެވެ. ޕާކުތަކާއި މައިޒާންތަކުގައި ކުދިން ކުޅެ ނަގަނީ އެވެ. ދަތުރުތަކާއި އެއްވުންތައް ބާއްވަނީ ބިރަކާނުލަ އެވެ. ގައިދުރުކަން ގެއްލިއްޖެއެވެ. މާސްކު އަޅަނީ ނަމަކަށެވެ. ބަލިމަޑުކަމެއްގެ ތެރޭގައި މުޅި ދުނިޔެ ގެނބެމުންދާއިރު އެކަމުގެ ބިރެއް ދިވެހިންގެ ނެތްފަދަ އެވެ. މީގެ ދެމަހެއްހައި ދުވަސް ކުރިން ދިވެހިން އުފުލި ބުރައިގެ މަތިން ހަނދާންހުރި މީހަކު މިއަދު ނުފެނެ އެވެ.\nލުއި ދިންތާ ދެ މަސް، ކޭސްތައް ދެ ގުނަ މައްޗަށް، ދެވަނަ ރާޅެއް ނަގަނީ!\nލޮކްޑައުން ކުރުމަށްފަހު އަޅާފައިވާ ފިޔަވަޅުތަކަށް ލުއިދޭން ސަރުކާރުން ފުރަތަމަ ނިންމީ މިދިޔަ މެއި މަހުގެ 29 ވަނަ ދުވަހު އެވެ. އޭރު މުޅި ޖުމްލަ އަދަދު ހުރީ 1547 ގަ އެވެ. އޭރު ރާއްޖެއިން ޕޮޒިޓިވްވި ގިނަ މީހުންނަކީ ބަންގްލަދޭޝްގެ މަސައްކަތްތެރިންނެވެ. ނަމަވެސް ރާއްޖޭގައި ލުއި ދިނުމުގެ ތިން ވަނަ މަރުހަލާގެ ދުވަސްތައް މިހާރު ގުނަމުން އަންނައިރު އިއްޔެގެ ނިޔަލަށް ޕޮޒިޓިވް ވި މީހުންގެ އަދަދު ވަނީ 3506 އަށް އަރައިފަ އެވެ. އެއީ ދެ ގުނަ އިތުރު އަދަދެކެވެ.\nރާއްޖެ އޮތް ބިރުވެރި ހާލަތު ވަޒަން ކުރެވޭނީ މި މަހުގެ ތެރޭގައި ޕޮޒިޓިވްވަމުން އަންނަ އަދަދުންނެވެ. އެގޮތުން މިމަސް ފެށުނުއިރު ރާއްޖޭގައި ކޮވިޑު ޖެހުނު ޖުމްލަ އަދަދު ހުރީ 1954 ގަ އެވެ. އަދި މިވީ 29 ދުވަސް ތެރޭގައި އެ އަދަދު ވަނީ 3506 އަށް އުފުލިފަ އެވެ. މިއީ ގާތްގަނޑަކަށް 1500 އަށްވުރެ ގިނަ ކޭހުގެ އިތުރުވުމެކެވެ.\nޕޮޒިޓިވް ވާ މީހުންގެ އަދަދާއެކު އެވްރެޖްކޮށް ދުވާލަކަށް ޕޮޒިޓިވްވާ މީހުންގެ އަދަދު ވެސް ދަނީ މަތިވަމުންނެވެ. ލޮކްޑައުނާއެކު، ދުވާލެއްގެ އެވަރެޖްކޮށް ޕޮޒިޓިވްވީ 20 އާއި 25 އާ ދެމެދުގެ އަދަދަކަށެވެ. ނަމަވެސް މި ދިޔަ ތިން ހަފްތާއަށް ބަލާނަމަ އެ އަދަދު އުޅެނީ 40 އާއި 60 އާ ދޭތެރެގަ އެވެ. އަދި ރާއްޖެއިން ބަލި ޖެހުނު ބަންގްލަދޭޝް މީހުންނަށްވުރެ ދިވެހިންގެ އަދަދު ވަނީ އިތުރުވެފަ އެވެ.\nއެގޮތުން ބަލާއިރު، އިއްޔެ ފެނުނު 137 ކޭސްއާއެކު ފާއިތުވި ހަފްތާއެއްހާ ދުވަހުގެ ތެރޭގައި ތެރޭގައި 400 މީހުންނަށް ވުރެ ގިނަ މީހުންނަށް ވަނީ ކޮވިޑް ޖެހިފަ އެވެ. އޭގެ ތެރެއިން 310 މީހުންނަކީ ދިވެހިންނެވެ. އެއީ ފާއިތުވި ހަފްތާގައި ފެނުނު ކޭސްތަކުގެ 67 ޕަސެންޓެވެ. ޕޮޒިޓިވްވަމުން އަންނަ ދިވެހިންގެ އަދަދު އިތުރުވާއިރު، ކުރީގެ ކޭސްތަކާ ގުޅުން ނެތް މީހުންގެ އަދަދުތައް ވެސް ދުވަހެއް ދުވަހަކަށް ދަނީ އިތުރުވަމުންނެވެ. ޕޮޒިޓިވް ވާ މީހުންނާ ސީދާ ބައްދަލުވާ މީހުންގެ އަދަދުވެސް އެވަރެޖަށްވުރެ އިތުރުވެފައިވާކަން އެޗްއީއޯސީގެ ތަރުޖަމާނު ޑރ. ފާތިމަތު ނަޒްލާ ރަފީގު ފާހަގަކުރައްވަ އެވެ.\n"ދިވެހިންގެ ތެރޭގައި ކޭސްތައް ގިނަވާ ވަރަކަށް ކުރިއަށްވުރެ އުމުރުން ދުވަސްވީ މީހުންނާއި ބައެއް ކަހަލަގެ ސިއްހީ ކަންޑިޝަންސް ހުންނަ މީހުން މިހާރު މީގަ އެބަ ހިމެނޭކަން އަޅުގަނޑުމެންނަށް އެބަ ފާހަގަކުރެވޭ. އެހެންކަމުން މިފަދަ ފަރާތްތައް ހޮސްޕިޓަލުގައި މި އެޑްމިޓް ކުރެވެނީ. އަދި ހާލަތު ސީރިއަސް ނޫން ކަމުގައި ވިޔަސް،" ޑރ. ނަޒްލާ ވިދާޅުވިއެވެ.\nކޮވިޑަށް ޕޮޒިޓިވް ވާ ދިވެހިންގެ އަދަދު އިތުރުވުމަކީ ނުރައްކަލެކެވެ. އެއާއެކު ފްރަންޓްލައިންގައި މަސައްކަތްކުރާ ގިނަ މީހުންނާއި ބައްޔަށް އެންމެ ރިސްކު ބޮޑު ކެޓަގަރީގައި ހިމެނޭ އުމުރުން ދުވަސްވީ މީހުން ބައްޔަށް ހުށަހެޅޭ އަދަދު އިތުރުވުމަކީ ކޮވިޑްގ އިތުރު މަރުތަކެއް ވެސް ފެނުން ދުރުގައި ނެތް ކަމެއް ނޫނެވެ. ކަން މިހެން އޮތްއިރު، ޑރ. ނަޒްލާ ވެސް ވިދާޅުވާ ގޮތުގައި ދުނިޔޭގެ ގިނަ ގައުމުތަކާއެކު، ރާއްޖޭގައި ވެސް މިހާރު ފެންނަމުން ދަނީ ދެވަނަ ރާޅެއް ކަމަށް ބުނުމުގެ ފުރުސަތު އެބައޮތެވެ. އެހެންކަމަށް ވާނަމަ މިހާރު އަޅާފައިވާ ފިޔަވަޅުތައް އިތުރަށް ހަރުކަށިކުރަން ޖެހިދާނެ ކަމުގެ އިންޒާރު ވެސް އޭނާ ވަނީ ދެއްވައިފަ އެވެ. އެކަމަށް އެދޭ ދިވެހިން ވެސް މަދެއް ނޫނެވެ. ނަމަވެސް އެއީ އަނެއްކާވެސް ނިކަމެތި ކަމެއްގެ ފެށުމެކެވެ.\nދެވަނަ ރާޅަކާއެކު އަނެއްކާވެސް ކަރުތާ ފެނަށް ގޮސްދާނެ!\n"ކޮވިޑް-19 ގާދޫކޮލުން އެތެރެ ވެ، އަޅުގަނޑުމެންގެ ވައިގެ ބަނދަރުތައް ބަންދުކުރަން މަޖުބޫރުކުރުވި. އަޅުގަނޑުމެންގެ އާންމު ދިރިއުޅުމުގެ އާދަތައް މުޅިން ބަދަލުކޮށްފި. ދަރިންނަށް ކިޔަވައިދިނުމަށް ހުރަސް އެޅިއްޖެ. ވިޔަފާރިތައް ބަނގުރޫޓުކޮށް، ދަތުރުފަތުރާއި ފަތުރުވެރިކަން ހުއްޓުމަކަށް ގެނެސްފި. އިމްޕޯޓް އެކްސްޕޯޓަށް ބުރޫއަރުވައި، ރާއްޖޭގެ މުޅި އިގްތިސޯދު ކަރުތާފެނަށް ގަންބާލައިފި،"\nމިއީ މިއަހަރުގެ މިނިވަން ދުވަހު ގައުމާ މުހާތަބު ކުރައްވައި ރާއްޖޭގެ ހާލަތު ރައީސް އިބްރާހިމް މުހައްމަދު ސިފަކޮށްދެއްވި ގޮތެވެ. އެމަނިކުފާނު އެ ވިދާޅުވީ، މިނިވަން ގައުމެއްގެ ގޮތުގައި އޮތް ނަމަވެސް ބަލީގެ ޖަރާސީމު ހަަމަލާ ދެނީ ހަމައެކަނި އިންސާނުންގެ ހަށިގަނޑަކަށް ނޫން ކަމެވެ. އެމަނިކުފާނު ވިދާޅުވި ގޮތުގައި، ގައުމެއްގެ މިނިވަންކަމަށް ނުރަނގަޅު ނުފޫޒުތައް ފޯރުމުގައި އެންމެ އިސް ދައުރެއް އަދާކުރާ އެއް ކަމަކީ އިގްތިސާދަށް ކުރިމަތިވާ ހީނަރުކަމެވެ. އެގޮތުން ގައުމުގެ އިގްތިސާދުގައި ދިރުމެއް ނެތީވިއްޔާ، އެ ގައުމެއްގެ މިނިވަންކަމަށް ނުރައްކާތައް ކުރިމަތިވާނެ ކަމަށް އެމަނިކުފާނު ވިދާޅުވި އެވެ.\nއެވާހަކަފުޅާ ވިދިގެން ދެން އެމަނިކުފާނު ދެއްވީ އުންމީދެވެ. މިއަހަރުގެ ފަހުކޮޅަށްދާއިރު ފަތުރުވެރިކަން ރަނގަޅުވެ، އިގްތިސާދަށް ހެޔޮ ބަދަލުތަކެއް އަންނާނެ ކަމެވެ. ނަމަވެސް ސަރުކާރާއި ހުރިހާ ރައްޔިތުންގެ ދިރިއުޅުމާ ގުޅިފައިވާ އެ އުންމީދު ހާސިލު ކުރެވޭނީ ރާއްޖެއަކީ ފަތުރުވެރިންނަށް ރައްކާތެރި ގައުމެއްކަމުގެ އިތުބާރާއި ޔަގީންކަން، ބޭރު ދުނިޔެއަށް ލިބިގެންނެވެ. ޑޮކްޓަރުންގެ އިރުޝާދުތަކަށް އަމަލުކޮށް، ކޮވިޑް ކޮންޓްރޯލް ކުރުމަށް އެކުގައި މަސައްކަތް ކޮށްގެންނެވެ.\nތެދުފުޅެކެވެ. އެކަމެއް ސަރުކާރަކަށް ނޫނީ ރިސޯޓުތަކަށް އެކަނި ނުކުރެވޭނެ އެވެ. ގުދުރަތީ ގޮތުން ވަކިވެފައި އޮތް ގައުމެއްގެ ގޮތުގައި ރާއްޖެ އިސްތިހާރު ކުރި ނަމަވެސް، މުޖުތަމައުގައި އިންތިހާއަށް ބަލި ފެތުރޭ ގައުމަކަށް އަންނަން ކޮންމެ މީހަކު ވެސް ޖެހިލުންވާނެ އެވެ. އެކަމަށް ބައެއް ގައުމުތަކުން ވެސް ވިސްނާނެ އެވެ. އެހެންކަމުން ދެވަނަ ރާޅަކާއެކު ރާއްޖޭގެ އިގްތިސާދު ކަރުތާ ފެނަށް ދިއުމުގެ ކުރިން ވިސްނަންޖެހެ އެވެ. ކަންކަން ބޮއްސުންލައިގެން ދިއުމުގެ ކުރިން ރައްކާތެރިކަމުގެ ފިޔަވަޅުތައް ވަރުގަދަ ކުރަންޖެހެ އެވެ. އިކޮނޮމިކް މިނިސްޓަރު އަދި ޓޫރިޒަމް މިނިސްޓްރީއާ ވަގުތީ ގޮތުން ހަވާލުވެ ހުންނެވި ފައްޔާޒު އިސްމާއިލް ވެސް ވިދާޅުވާ ވާހަކައަކީ އެއީ އެވެ.\nމިނިސްޓަރު ފައްޔާޒް ވިދާޅުވި ގޮތުގައި، ރާއްޖެއަށް ފަތުރުވެރިން ގެންނަން ގައުމުތަކާއެކު މަޝްވަރާތައް ކުރަމުން އަންނައިރު އެގައުމުތަކުން ބަލާ މިންގަނޑުތަކެއް ހުރެ އެވެ. އޭގެ ތެރޭގައި ރާއްޖޭގައި ބަލި ފެތުރޭ މިންވަރާއި ބަލި އޮތް މިންވަރު އަދި އަމަލުކުރާ ގޮތްފަދަ ކަންކަން ހިމެނެއެވެ. އެހެންކަމުން ރައްކާތެރިކަމުގެ ފިޔަވަޅުތައް ވަރުގަދަ ކުރާ ވަރަކަށް ރައްކާތެރި މަންޒިލެއްގެ ގޮތުގައި ދުނިޔެއަށް ރާއްޖެ އިސްތިހާރު ވެގެންދާނެ އެވެ.\n"ވަރަށް މުހިންމު އާންމު ދިރިއުޅުން ފަށައިގެންދާއިރުގައި މިއަދަކީ އާންމު ދިރިއުޅުން ނޫންކަން ހުރިހާ ރައްޔިތުން ބަލައިގަނެގެން، މިސާލަކަށް އެޗްޕީއޭގެ މިންގަނޑުތަކާ އެއްގޮތަށް ވީހާވެސް ވަރަކަށް މަސައްކަތް ކޮށްދެއްވުމުން. އެއީ މި ހުރިހާ ކަމަކީ ހުރިހާ ގައުމަކުން މޮނީޓާކޮށް ބަލާ ކަންކަން،" މިނިސްޓަރު ފައްޔާޒު ވިދާޅުވިއެވެ.\nމި ވަގުތު ހުރިހާ ދިވެހީންވެސް ސަމާލުކަން ދޭންވީ ގައުމު ސަލާމަތް ކުރުމަށެވެ. ސަރުކާރުން މަޖުބޫރުކޮށްގެން ރައްޔިތުން ބަނދެގެން، ތަޅު އަޅުވައިގެން މިކަމެއް ނުވާނެ އެވެ. ގޭބަންދުގައި ރައްޔިތުން ބައިތިއްބައިގެންވެސް މިކަމެއް ނުވާނެ އެވެ. މިކަމުގައި އޮތް ހައްލަކީ، އަހަރެމެން ރައްޔިތުން އަހަރެމެންގެ ޒިންމާ އަދާކުރުމެވެ. ގައުމު އަމާން އައްސޭރިޔަކަށް ގެންދިއުމަކީ ވަކި ބައެއްގެ ޒިންމާއެއް ނޫނެވެ. އެއީ ދިވެހީންން ވީތީ އަހަރެމެންގެ ކޮންމެ މީހެއްގެ ކޮނޑުގައި އެޅިފައި އޮތް ގައުމީ ވާޖިބެކެވެ. އެކަން ކުރުމަށް ބޭނުންވަނީ ކަމާ ބެހޭ ފަރާތްތަކުން އިލްތިމާސްކުރާ ގޮތަށް އަމަލުތައް ބެހެއްޓުމެވެ. އެ ޒިންމާ އަހަރެމެން ކޮންމެ މީހަކު އެންމެ ފުރިހަމަ ގޮތުގައި ނަގައިފި ނަމަ މި ގައުމުން ކޮވިޑުގެ ވަސް ފިލުވައިލާން ގިނަ ދުވަހެއް ނުނަގާނެ އެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) މިނިސްޓްރީ އޮފް ހެލްތް ކޮވިޑް 19 ސިއްހަތު ލޮކްޑައުން އެޗްއީއޯސީ


Aishwarya ah Abhishek Propose kuree Fake angohti eh dhinumah fahu!\nއައިޝްވާރިޔާ އާއި އަބިޝޭކް--\nއައިޝްވާރިޔާއަށް އަބީޝޭކް ޕްރޮޕޯސް ކުރީ ފޭކް އަނގޮއްޓިއެއް ދިނުމަށް ފަހު!\n03 ނޮވެންބަރ 2019 - 10:20:35\nމީގެ 25 އަހަރު ކުރިން މިސް ވޯލްޑްގެ ތާޖު އުފުލާލި، މަޝްހޫރު ތަރި އައިޝްވާރިޔާ ރާއީއަށް އޭނާގެ ފިރިމީހާ އަދި އެކްޓަރު އަބިޝޭކް ބައްޗަން، ލޯބި ހުށަހަޅާފައިވަނީ ފޭކް އަނގޮއްޓިއެއް ދީގެންކަން ހާމަވެއްޖެ އެވެ.\nމީގެ 25 އަހަރު ކުރިން މިސް ވޯލްޑްގެ ތާޖު އުފުލާލި، މަޝްހޫރު ތަރި އައިޝްވާރިޔާ ރާއީއަށް އޭނާގެ ފިރިމީހާ އަދި އެކްޓަރު އަބީޝޭކް ބައްޗަން، ލޯބި ހުށަހަޅާފައިވަނީ ފޭކް އަނގޮއްޓިއެއް ދީގެންކަން ހާމަވެއްޖެ އެވެ.\nމަނީ ރަތުނަމް ޑައިރެކްޓްކޮށް 2007 ވަނަ އަހަރު ނެރުނު ފިލްމު، "ގުރޫ" ގެ ޝޫޓިންތައް ނިއުޔޯކުގައި ކުރިއަށް ދަނިކޮށް އެތަނުގައި އައިޝްވާރިޔާ ގާތުގައި އިންނަން އަބީޝޭކް އެހިއިރު އޭނާ ކައިވެންޏަށް އެހީ ފިލްމުގެ ޝޫޓިންގައި ބޭނުންކުރި ފޭކް ރިންގެއް ހިފައިގެން އައިސް ކަމަށް އައިޝްވާރިޔާ މިވަނީ ބުނެފަ އެވެ.\nދެހާސް ވަނަ އަހަރު އައިޝްވާރިޔާ އާއި އަބިޝޭކް އެކުގައި ވަނީ "ދާއީ އަކްޝަރު ޕްރޭމް ކެ" އިން ފެނިގެންގޮސްފަ އެވެ. އޭގެ ފަހުން ކުޗް ނާ ކަހޯ އާއި ރާވަން އިން ވެސް އެ ދެމީހުން ފެނިގެންދިޔަ އެވެ. އެންމެ ފަހުން ދެމީހުން އެކުގައި ފެނިގެންގޮސްފައި ވަނީ، ސަރްކާރު ރާޖް އިންނެވެ.\nފޭކް އަނގޮއްޓިއަކުން އަކާއެކު ލޯބި ހުށަހެޅި ނަމަވެސް ކައިވެންޏަށް އެހުމުން އައިޝްވާރިޔާ ވަނީ އެވަގުތު ވެސް އާންއެކޭ ބުނެފަ އެވެ.\nގުރޫ ފިލްމު ނެރުނު އަހަރު އެދެމީހުން ކައިވެނި ކުރިއިރު އެމީހުންގެ ކައިވެންޏަށް ދަރިއަކު ލިބުނީ 2011 ވަނަ އަހަރެވެ.\nއަބީޝޭކްއަށް ކައިވެނި ކުރުމުގެ ކުރިން އައިޝްވާރިޔާ ވަނީ މަޝްހޫރު ތަރި ސަލްމާން ހާނާ ލޯބީގެ ގޮތުން ގުޅިފަ އެވެ. އެކަމަކު އަނިޔާކުރުން ފަދަ ކަންކަން ސަލްމާނުގެ ފަރާތުން ކުރިމަތިވާތީ އެ ގުޅުން އައިޝްވާރިޔާ ވަނީ ކަނޑާލާފަ އެވެ.\nއައިޝްވާރިޔާ ރާއީ ބައްޗަންއަބީޝޭކް ބަޗަންމުނިފޫހިފިލުވުންބޮލީވުޑް


“އުފާ މަސްރޭސް 1439” ގައި ބައިވެރިވުމުގެ ފުރުސަތު ހުޅުވާލައިފި – Ungoofaaru\nބަނޑޭރިގަނޑު/ޙަބަރު/“އުފާ މަސްރޭސް 1439” ގައި ބައިވެރިވުމުގެ ފުރުސަތު ހުޅުވާލައިފި\nއުނގޫފާރު ފޯސްޓެރިން އެވެއާނެސް އެސޯސިއޭސަން (އުފާ) ގެ ފަރާތުން ކޮންމެ އަހަރު ބާއްވަމުން އަންނަ މަސްރޭސް މުބާރާތުގެ މި އަހަރުގެ މުބާރާތުގައި ބައިވެރިވުމުގެ ފުރުސަތު ހުޅުވާލައިފިއެވެ.\nމަސްރޭހުގައި ބައިވެރިވުމަށް އެދޭ ފޯމް ދޫކުރުމާއި ބަލައިގަތުން ކުރިއަށްދާނީ ފޮލޯމީ ހާޑްވެއާ އިންނެވެ. މުބާރާތުގައި ބައިވެރިވުމަށް އެދޭ ފޯމު ދޫކުރަން ފަށާނީ6ޖޫން 2018 ވާ ބުދަދުވަހުއެވެ. ފޯމްސެޓެއްގެ އަގަކީ 350 ރުފިޔާއެވެ. މުބާރާތުގައި ބައިވެރިވުމަށް އެދި ފޯމް ހުށައެޅުމުގެ އެންމެ ފަހު ތާރީހަކީ 11 ޖޫން 2018 ވާ ހޯމަ ދުވަހުގެ ރޭ 22:30 އެވެ.\nކުރީ ފަހަރުތަކާ ޚިލާފަށް އުފާ މަސްރޭހުގެ ޤަވާއިދަށް މިފަހަރު ވަނީ ބަދަލުތަކެއް އައިސްފައެވެ. މިގޮތުން ފާހަގަ ކޮށްލެވޭ އެންމެ ބޮޑު އެއް ބަދަލަކީ މިއަހަރު ޗެންޕިއަންޓީމް ދެވަނަ ޓީމް އަދި ތިންވަނަ ޓީމަށްވެސް ފައިސާގެ އިނާމް ހުށައެޅިފައިވުމެވެ. އަދި މަސްރޭސް ބާއްވާ ދުވަސްތަކަށް އައިސްފައިވާ ބަދަލެވެ. މިއަހަރު މަސްރޭސް ކުރިއަށްދާނީ ޖެހިޖެހިގެން3ރޭ ކުރިއަށްދާގޮތަށެވެ. އަދި މީގެ އިތުރުންވެސް ކުދިކުދި ބައެއް ބަދަލުތައް ވަނީ ގެނެސްފައެވެ.


Saffan: E'ee ehen meehun ufaakohdhin rahumaiytheriyeh | Mihaaru\nޝައްފާންގެ މަރު: އެއީ އެހެން މީހުން އުފާކޮށްދިން ރަހުމަތްތެރިއެއް\n22 ސެޕްޓެމްބަރ 2020 - 16:13 11 comments\nމޫދަށް ވަރަށް ފަރިތަ އެވެ. ރައްޓެހިންނާ އެކު މޫދަށް ދިއުމާއި ޑައިވްކުރުމަކީ ޝައްފާން ރަޝީދު އުފަލެވެ. ނަމަވެސް ވެސްޓް ޕާކު ސަރަހައްދުގައި އިއްޔެ ސްނޯކްލިންނަށް އެކަނި ނުކުމު އުޅެނިކޮށް 24 އަހަރުގެ ޒުވާނާ މަރުވުމަކީ، އެތައް ބަޔަކަށް ލިބުނު ވަރަށް ބޮޑު ހިތާމައެކެވެ.\nވެލާނާ އިންޓަނޭޝަނަލް އެއާޕޯޓުގައި ސީ އެންޑް ރެސްކިއު އޮޕަރޭޝަންގައި އުޅޭތާ ފަސް އަހަރަށް ވުރެ ގިނަ ދުވަސް ވީ ފަޔަފައިޓަރުގެ ރައްޓެހިން ސިފަކުރާ ގޮތުގައި، އެއީ "ވަރަށް ހިތްހެޔޮ، ވަރަށް ރަނގަޅު ރަހުމަތްތެރިއެކެ"ވެ. އެހެންވެ އޭނާގެ ކުއްލި ވަކިވުމަކީ ހަމައެކަނި އާއިލާއަށް ލިބުނު ބޮޑު ހިތާމައަކާއި އުނިކަމެއް ނޫނެވެ. ރައްޓެހިންނާއި އޭނާ ދަންނަ އެންމެންނަށް ވެސް އެއީ ފޮހެލެވެން ނެތް ހަނދާނެކެވެ.\nޝައްފާނާ ގުޅޭ ގޮތުން ސޯޝަލް މީޑިއާގައި އޭނާގެ ރައްޓެހިން ލިޔާ ލިޔުންތަކުން އެކަމަށް ހެކިދެ އެވެ.\n"މީހުންނާ ބައްދަލުވާއިރު ޝައްފާން ހުންނާނީ އަބަދުވެސް ވަރަށް ހިނިއައިސްފައި. ވަރަށް ހިތްހެޔޮކަމާ އެކު ވާހަކަދައްކާނީ. އަބަދުވެސް ބަލާނީ އެހެން މީހުން އުފާކޮށްދެވޭތޯ،" ޝައްފާނާ އެކު ބައެއް ދަތުރުތައް ގޮސްފައިވާ، އޭނާގެ ގާތް ރަހުމަތްތެރިއެއް ކަމަށް ވާ ރިލްވާން ލަތީފު ބުންޏެވެ.\n"ހާލު ބަލައި ދިމާވެލަން ވެސް ގުޅާނެ ވަރަށް ގިނައިން."\nއަބަދުވެސް ހިނިތުންވުމުގައި ހުންނަ ޝައްފާން: އޭނާގެ ކުއްލި ވަކިވުމަކީ އެތައް ބަޔަކަށް ފުން ހިތާމައެއް\nމޫދުގައި އުޅެނިކޮށް ޝައްފާން މަރުވިޔަސް އޭނާއަކީ މޫދަށް ކުޅަދާނަ ޒުވާނެކެވެ. ފްރީ ޑައިވިންގެ ތަމްރީނުތައް ވަނީ ހަދައިފަ އެވެ. އޭނާގެ އިންސްޓަގްރާމްގެ އެކައުންޓްގައި ލިއެފައިވާ ގޮތުން ނަމަ، ނޭވާލާން އެއްވެސް އެއްޗެއް ބޭނުންނުކޮށް އޭނާ ވަނީ 30 މީޓަރު (ގާތްގަނޑަކަށް 100 ފޫޓު) ފުނަށް ފީނައިފަ އެވެ. މިއީ ރާއްޖޭގައި ވަރަށް މަދު މީހަކަށް ނޫނީ ނުކުރެވޭ ވަރުގެ ކަމެކެވެ.\nފްރީ ޑައިވިންގެ ތަމްރީންތަކުގެ އިތުރުން ޝައްފާން ވަނީ މޫދުގައި ކަމެއް ދިމާވެއްޖެ ނަމަ ފަސްޓް ރެސްޕޮންސް ދޭނެ ގޮތުގެ ތަމްރީންތައް ވެސް ނިންމައިފަ އެވެ.\nއޭނާގެ ރައްޓެހިން ބުނާ ގޮތުގައި މޫދަށް އެރޭއިރު، އެކަމާ ގުޅޭ ސާމާނު އަބަދުވެސް ގެންގުޅޭނެ އެވެ. ދެވޭ ފުންމިނާއި ހޭދަކުރެވޭ ވަގުތު ވެސް ބަލާނެ ކަމަށް ވެސް ރައްޓެހިން ބުނެ އެވެ. ޝައްފާންގެ ކިބާގައި ހުރި އެންމެ ރަނގަޅު އެއް ސިފައަކީ، ރައްޓެހިން ބުނާ ގޮތުން ނަމަ، "އަމިއްލަ ސިއްހަތަށް ވެސް ވަރަށް ބަލައިގެން އުޅުމެ"ވެ.\nމޫދުގައި ޝައްފާންގެ ކުޅަދާނަކަން ގަބޫލުކުރަނީ ހަމައެކަނި އޭނާގެ ރައްޓެހިންނާއި ދަންނަ މީހުން އެކަންޏެއް ނޫނެވެ. ފްރީ ޑައިވިން އާއި ސްޕެއާފިޝިންއަށް ބޭނުންވާ އެއްޗެހި އުފައްދާ ގްރީސްގެ މަޝްހޫރު ކުންފުންޏެއް ކަމަށްވާ އަލްކެމީ ސްޕެއާފިޝިންގެ ރާއްޖޭގައި ހުންނަ ބްރޭންޑް އެމްބެސެޑަރަކީ ޝައްފާނެވެ. އޭނާއަކީ، ގްރީސްގެ ރައްޔިތަކު ފިޔަވައި އަލްކެމީ ސްޕެއާފިޝިން ޓީމާ ގުޅުނު ފުރަތަމަ ބިދޭސީ ޒުވާނާ އެވެ.\nޝައްފާނާއި ރިލްވާން ފީނަނީ: ޝައްފާން 30 މީޓަރަށް ފީނާފައިވޭ\nފްރީ ޑައިވްކުރިޔަސް، އަދި ސްނޯކްލިންއަށް ދިޔަސް، ކަމެއް ދިމާވެއްޖެއްޔާ އެހީތެރިޔަކު ހުންނަން ޖެހެ އެވެ. ހާއްސަކޮށް ފުނަން ފީނާ ކަމަށް ވަންޏާ އެހެން މީހަކު ފެންނަ ހިސާބުގައި އޮތުން ވަރަށް މުހިންމެވެ. ޝައްފާންގެ ރައްޓެހިން ބުނާ ގޮތުގައި އޭނާ ވެސް މޫދަށް ގޮސް އުޅުނީ އިތުރު މީހަކާ ނުވަތަ ބަޔަކާ އެކު އެވެ. ނަމަވެސް އިއްޔެ އެ ދިޔައީ، ކޮވިޑްގެ ދުވަސްވަރުކަމުން، އެވަގުތު މޫދަށް ދާނެ އެހެން މީހަކު ނެތުމުން ކަމަށް އެކަށީގެންވާ ކަމަށް، ބައެއް ރައްޓެހިން ބުނެ އެވެ.\n"[މަރުވިކަން] ގަބޫލުކުރަން ވެސް ދަތިވެފައި މި ހުރީ އަދިވެސް،" ރިލްވާން ބުންޏެވެ.\nޝައްފާނަކީ އާއިލާގައި ތިބި އެއްބަނޑު އެއްބަފާ ހަތަރުބެއިންގެ ތެރެއިން އެންމެ ހަގު ފިރިހެން ކުއްޖާ އެވެ. އޭނާގެ އަލަތު ކައިވެނިކުރިތާ އަދި ވީ އެންމެ ދެ ހަފުތާ އެވެ.\nސީއެޗުއެސްއީގައި އޭ ލެވެލް ހަދާފައިވާ ޝައްފާނާ އެކު ދަރުމަވަންތަ ސްކޫލުގައި ކިޔެވި ރައްޓެއްސަކު، ނަން ނުޖަހާ ގޮތަށް ވާހަކަ ދައްކަމުން، ބުނީ ޝައްފާންގެ ސަބަބުން އެހެން މީހުންގެ ދިރިއުޅުމަށް ވަރަށް ހެޔޮ އަސަރުކޮށްފައި ހުންނާނެ ކަމަށެވެ. އެއީ އެހެން މީހުންގެ ހާލު ދެނެގަންނަ އެހާވެސް ރަނގަޅު ރަހުމަތްތެރިއެއް ކަމަށް އޭނާ ބުންޏެވެ.\nHe wasasupportive friend &abright student. We used to have so much fun in the class instead of focusing on studies that 1 dayateacher advised us to utilize our time as in the future we would wish we could relive those days one more time. How I wish I could go back in time. https://t.co/dEQONf6kaO\n— Muawiyath M. Didi 🇲🇻 ♿ (@Muavviyath) September 22, 2020\nމި ފަހުން "އެހާ ގިނައިން ދިމާ ނުވިއަސް ވަރަށް ހިތްހެޔޮ، ގާތް ރައްޓެއްސެއް ޝައްފާނަކީ،" ރަހުމަތްތެރިޔާ ބުންޏެވެ.\nޝައްފާންގެ ހަށިގަނޑު ފެނުނީ، އޭނާ މޫދަށް ދިޔަ ފަހުން ހަބަރު ނުވެގެން ހޯދަމުން ދަނިކޮށް، 12 މީޓަރު އަޑިންނެވެ. މޫދަށް ދިޔަ ކަމަށް ވަނީ ހެނދުނު 11 ޖަހާކަންހާއިރު އެވެ. އޭނާގެ ހަބަރެއް ނުވެގެން އެމްއެންޑީއެފްއަށް އެންގީ ފަސް ގަޑިއިރު ފަހުން، 4:35ހާ އިރު އެވެ.\nފްރީ ޑައިވްކުރުމާއި މަސް ހިފުމަށް ޒުވާނުންގެ މެދުގައި ބޮޑު ލޯތްބެއް އޮތަސް، އެކަނި ގޮސް އުޅުމަކީ ނުރައްކާތެރިކަމެއްކަން ރާއްޖޭގައި ހިނގާ ހާދިސާތަކުން އެނގެ އެވެ. އަދި އެހެން މީހަކު ނުވަތަ ބަޔަކާ އެކު ގޮސް ވެސް، އެކަނި މާ ފުނަން ފީނަން އުޅުމުގައި ހިތާމަވެރި ހާދިސާތައް ހިނގާފައިވެ އެވެ.\nމި އަހަރުގެ މާޗު މަހު ރާއްޖޭގެ އެތުލީޓަކު ވެސް ވަނީ މަރުވެފަ އެވެ. ސިފައިންގެ ތެރޭގައި އުޅެމުން އައި ރާއްޖޭގެ ޖެވެލިން ޗެމްޕިއަން އަދި ދުވުންތެރިޔާ ސާޖަންޓް ޔައުގޫބު އަހުމަދު، 34، މަރުވީ ކ. އެނބޫދޫ ފަޅަށް މަސް ހިފަން ގޮސް އުޅެނިކޮށެވެ. އޭނާއަކީ ވެސް ފުނަން ފީނުމުގެ އިތުރުން އާންމުކޮށް މަސް ހިފަން ގޮސް އުޅުނު ޒުވާނެކެވެ.\nއިތުރު ލިޔުންތައް ފީނުން މަރު


Aanmu majileehuge Raees, China ge foreign minister aa bahdhalukurahvaifi\nއދގެ އާއްމު މަޖިލީހުގެ ރައީސް އަދި ދިވެހިރާއްޖޭގެ ފޮރިން މިނިސްޓަރު އަބްދުﷲ ޝާހިދު އާއްމު މަޖިލީހުގެ ރައީސްގެ ހައިސިއްޔަތުން ޗައިނާއަށް ކުރައްވަމުން ގެންދަވާ ދަތުރުފުޅުގައި އެ ގައުމުގެ ހާރިޖީ ވަޒީރު އަދި ސްޓޭޓް ކައުންސިލާ ވާންގް ޔީ އާ މިއަދު ބައްދަލުކުރައްވައިފި އެވެ.\nމި ބައްދަލުކުރެއްވުމުގައި މޫސުމީ ބަދަލުތަކާއި މަލްޓިލޭޓަރަލިޒަމް އާއި އދގެ ހިންގުން ހަރުދަނާކުރުން އަދި ޗައިނާގެ ގްލޯބަލް ޑިވެލޮޕްމަންޓް އިނީޝިއޭޓިވް އާ ބެހޭ ގޮތުން މަޝްވަރާކުރެއްވިކަމަށް މިނިސްޓަރު ޝާހިދު ވިދާޅުވިއެވެ. އަދި އެމަނިކުފާނުގެ އުއްމީދުގެ ރިޔާސަތަށް ޗައިނާގެ ތާއީދު އެބައޮތްކަމަށްވެސް އެމަނިކުފާނު ވިދާޅުވިއެވެ.\nމިނިސްޓަރުގެ މި ދަތުރުފުޅުގައި މިއަދު ވަނީ ޗައިނާގައި ގާއިމްކޮށްފައިވާ އދގެ އޮފީސްތަކުގެ ޓީމްތަކާ ބައްދަލުކުރައްވާފައެވެ. އަދި ޗައިނާގެ ފޮރިން އެފެއާޒް ޔުނިވާސިޓީގައި ޒުވާން ޑިޕްލޮމެޓުންނާއެކު ވަރޗުއަލްކޮށް ބައްދަލުކުރައްވައި ވާހަކަ ދެއްކެވިއެވެ. މީގެ އިތުރުން އޯލް ޗައިނާ ވިމެން ފެޑެރޭޝަންއާއިވެސް މިނިސްޓަރު ޝާހިދު އިއްޔެ ބައްދަލުކުރެއްވިއެވެ. ޒުވާނުންނާއި އަންހެނުން ބާރުވެރިކުރުވުމަކީ މިނިސްޓަރު ޝާހިދުގެ ރިޔާސަތުގައި ހާއްސަ އިސްކަމެއް ދެއްވާ ކަންތައްތަކެކެވެ.\nކޮވިޑް-19ގެ ސަބަބުން 2020 ވަނަ އަހަރު ކުރީކޮޅު ޗައިނާއިން ބޭރުގެ އިއްޒަތްތެރިންނަށް މަރުހަބާ ކިޔުން މަޑުޖައްސާލި ފަހުން މިނިސްޓަރު ޝާހިދަކީ އެ ގައުމުން ބޭރުގެ އިއްޒަތްތެރިއަކަށް މަރުހަބާކީ ފުރަތަމަ އެއް ބޭފުޅާއެވެ. ޗައިނާ ސަރުކާރުގެ ދައުވަތަކަށް މިނިސްޓަރު ޝާހިދު މިކުރައްވާ ދަތުރުފުޅަކީ3ދުވަހުގެ ރަސްމީ ދަތުރުފުޅެކެވެ.\nފޮރިން މިނިސްޓަރުގެ ހައިސިއްޔަތުން 2019 ވަނަ އަހަރުގެ ސެޕްޓެމްބަރު މަހު ޗައިނާއަށް މިނިސްޓަރު ޝާހިދު ދަތުރުކުރައްވައ، ފޮރިން މިނިސްޓަރު ވާންގް ޔީ ގެ އިތުރުން އެ ގައުމުގެ ނައިބު ރައީސް އާ ބައްދަލުކުރެއްވިއެވެ.\nޗައިނާ ފޮރިން މިނިސްޓްރީ އަބްދުﷲ ޝާހިދު\nޝާހިދު އަންނަ ހަފްތާގައި ރާއްޖެ ވަޑައިގަންނަވަނީ


ފިރިމީހާއަށް މާފުކުރުމުން ވީ ލޯބި ގަދަވެ "ބިންމަތީގަ ވެސް ޖެހެން ނުޖެހި" 41 އަހަރު ތަޖުރިބާކުރި އަންހެނެއްގެ ވާހަކަ!\nއަބްދުއްލަތީފް 27 ފެބްރުއަރީ 2020\nދުނިޔޭގައި ތިބި އެންމެންނަކީވެސް ކުށްކުރެވޭނެ މީހުން ކަމަށްވާއިރު ކިތަންމެ ރަނގަޅު މީހަކަށްވެސް ކުށެއް ކުރެވިދާނެވެސް އިރު ކައިވެނި ކުރީ އެކަމަށް ވަރަށް ބޮޑަށް ވިސްނައިގެން ހުރެއެވެ. އެކަން އަހަރެން ބޭއްވީ އަހަރެންގެ ކައިވެނީގެ ބޮޑު ސިއްރުގެ ގޮތުގައެވެ. އެވާހަކަ އެއްގޮތަކަށްވެސް ފިރިމީހާ ގާތަކު ނުދައްކަމެވެ.\nއަހަރެން މިކިޔައިދޭ ވާހަކައަށް ސަމާލުކަން ދީގެން ވިސްނާށެވެ.\nކިތަންމެ ލޯބިން ދިރިއުޅޭ ދެމަފިރިންގެ ތެރެއިން މީހަކަށްވެސް ކުށެއް ކުރެވިދާނެކަމާ އެކުށަށް މާފުކުރުމުން ކުރާ ފައިދާ އިންތިހާއަށް ބޮޑުކަން އަހަރެން މިހިރީ ވަރަށް ރަނގަޅަށް ތަޖުރިބާކޮށްގެންނެވެ. ފަށަމުން ބުނި ބޮޑު ސިއްރަކީ އެއީއެވެ. ފިރިމީހާއަށް ކުށެއް ކުރެވިއްޖެ ނަމަ މާފުކުރަން ނިންމާފައި އޮތް އޮތުމެވެ. އެކަން ފިރިމީހާ އާއި ކުރިން ހިއްޞާ ނުކުރީ އެއިރުން މާއަވަހަށް ކުށްކުރާނެތީއެވެ.\nކޮންމެއަކަސް އަހަރެންގެ ފިރިމީހާ އަހަރެންނަށް ވަރަށް ބޮޑު ކުށެއް ކުރިއެވެ. ނުވަތަ ކުރެވުނެވެ. ފިރިމީހާ ބުނީ ކުރެވުނީ ކަމަށެވެ. އަހަރެން އެކަން ފިރިމީހާ ބުނި ގޮތަށް ޤަބޫލުކުރީމެވެ. އެނާއަށް މާފުވެސް ކުރީމެވެ. އަނެއކާވެސް މިޖެހެނީ ކުޑަކޮށް ކުރިއަށް ޖެހިލާށެވެ. އެއީ މާފުކުރަން އެހައި ފަސޭހަވި ސަބަބެވެ. އެ ސަބަބަކީ ފިރިމީހާއަށް ކުށެއް ކުރެވިދާނެ ކަމަށާއި އެފަދަ ޙާލަތުގައި މާފަށް އެދިއްޖެ ނަމަ މާފުކުރަން އެންމެ ކުރިން ފެށިގެން ނިންމާފައި އޮތް އޮތުމެވެ.\nކޮންމެއަކަސް އަހަރެންގެ ފިރިމީހާއަށް މާފުކުރި ހިނދުން ފެށިގެން ދުވަހަކުވެސް އެއީ ހިނގައި ދިއަ ކަމެއް ކަމަކަށްވެސް ނުހަދަމެވެ. އެކަމުގެ ފޮނި ނަތީޖާ މުޅި ހަޔާތުގައިވެސް ތަޖުރިބާކުރީމެވެ. ފިރިމީހާ މީހާ ދުނިޔެ ދޫކުރީ އުމުރުން 67 އަހަރުގައެވެ. ކައިވެންޏަށް 51 އަހަރުގައެވެ. އެ މައްސަލަ ޖަހުނީ ކައިވެންނަށް އެންމެ 10 އަހަރުގައެވެ. ވީމާ މައްސލައިގެ ފަހުން އަހަރެމެންނަށް ދިރިއުޅެން ލިބުނީ 41 އަހަރެވެ.\nޤަބޫލުކުރަން އުނދަގޫވި ނަމަވެސް އަދި ފަސޭހަވި ނަމަވެސް އަހަރެމްނެގެ މެދުގައި އެޖެހުނުކަމެއް ޖެހި ފިރިމީހާއަށް މާފުކުރިފަހުން ދިރިއުޅުނު 41 އަހަރު އެއިގެ ކުރީގެ 10 އަހަރަށްވުރެ ފިރިމީހާގެ ހެޔޮކަން ހުރިހާ ގޮތަކުން ވެސް މާބޮޑެވެ. އަހަރެންގެ އަގު މާބޮޑަށް ވަޒަންކުރިއެވެ. މާބޮޑަށް ލޯބިދިނެވެ. އޯގާތެރިވެސް ވިއެވެ.\nބުނަންހެއްޔެވެ؟ ކުރީ 10 އަހަރު އޭނާ އަހަރެން ގެންގުޅުނީ އަތުގައި ހިފައިގެން ކަމަށްވާނަމަ އެއިގެ ފަހުން އަހަރެން ގުޅުނީ އުރާލައިގެންނެވެ. ބިންމަތީގައިވެސް ނުޖައްސައެވެ. އެހެން ނުބުނަންވީ ކީއްވެގެން ހެއްޔެވެ؟ އަހަރެންގެ ފިރިމީހާ އަހަރެންނާއި އަޅާލައި ލޯބި ނުދޭ ހަމައެއްވެސް ކަމެއް ނެތެވެ. ކިރިޔާ ރޯގާއެއް ޖެހިލި ނަމަވެސް "ދެން ނިދާށޭ" ބުނަންދެން އެކިއެކި ކަންކަން ކޮށްދެއެވެ.\nމިއީ އަހަރެން ވިސްނާ ގޮތެވެ. އެކަން އެގޮތަށް މެދުވެރިވީ ފިރިމިހާއަށް ކުށެއް ކުރެވުމުން އެކަން ބަހަނާއަކަށް ދައްކައި އޭނާގެ ކިބައިން ސަލާމަތްވާން ލިބުނު ފުރުޞަތުގެ ބޭނުން ނުހިފައި އޭނާއަށް މާފުކޮށް އެހީތެރިވެދީގެން ދިރިއުޅެން މަސައްކަތްކުރުމުންނެވެ. އަދި ތަޤްވާވެރިކަން އިތުރުކޮށް ކުރި ދުޢާއިންނެވެ.\nމިއަދުނޫހުގެ ކިޔުންތެރިންނަށް އަހަރެންގެ ވިސްނުމާއި ތަޖުރިބާ ޙިއްޞާކޮށްލަން ބޭނުންވީ މުފްތީ މެންކުގެ މި މަސްފުޅާއި ގުޅިގެން މިއަދުނޫހުން ބުނެފައި އޮތް ފަހު ބަހުގެ ތެދުކަން ތަޖުރިބާކޮށްގެން ހުރީތީ އެކަން ޙިއްޞާކޮށްލުމަށެވެ.\n"މިއީ ހަމަ ކޮންމެ ދެމަފިރިއަކު ވެސް ވިސްނައިލުން ވަރަށް މުހިންމު ކަމެކެވެ. ކިތަންމެ ރަނގަޅު ފިރިއެއް ނަމަވެސް އަދި އަންތބެއް ނަމަވެސް ކުށެއް ކުރެވިދާނެއެވެ. އެހިސާބުން އޭނާ ދޫކޮށްލައި ކައިވެނި ޜޫޅާލަންވީއެއް ނޫނެވެ. މައްސަލަ ޙައްލުކޮށް ހަމަ ޙައްޤު މަޤާމު ދީގެން އެކުގައި ދިރިއުޅެން މަސައްކަތްކުރަންވީއެވެ!"\nއިއްޔެ ޝާޢިޢުކުރި ލިޔުން:\n"ރަން ފޮތްޗެއް ނަޖިސް ތަނަކަށް ވެއްޓިއްޖެނަމަ ހަދާނީ ކިހިނަކުން ހެއްޔެވެ؟" މުފްތީ މެންކް\n"ރަން ފޮތްޗެއް ނަޖިސް ތަނަކަށް ވެއްޓިއްޖެނަމަ ހަދާނީ ކިހިނަކުން ހެއްޔެވެ؟ ސުވާލުގެ ޖަވާބަށް ވާނީ ރަނގަޅު މީހަކަށް ކުށެއް ކުރެވިއްޖެނަމަ ވެސް އެމީހަކާއިމެދު ޢަމަލުކުރަންވީ ގޮތެވެ!"—މުފްތީ މެންކް\nމިއީ މުފްތީ މެންކް ވިދާޅުވެފައިވާ ވަރަށް މާނަފުން ބަސްފުޅެކެވެ. ރަންފޮތްޗެއް ނަޖިސް ތަނަކަށް ވެއްޓުނު ނަމަވެސް ހަމަ އެކަކުވެސް ދޫކޮށްލާފައެއް ނުދާނެއެވެ. އެތަނަކުން ނަގާނެއެވެ. އަވަހަށް އެތަނަކުން ނަގާނެއެވެ. ނަޖިސް ފިލުވައި ތާހިރުކުރުމަށްފަހު އެއިގެ އަގު ވަޒަންކުރާނެއެވެ!\nމުފްތީ މެންކް ވިދާޅުވެފައި އެވަނީ ކިތަންމެ ރަނގަޅު މީހަކަށް ވެސް ކުށެއް ކުރެވިދާނެ ކަމެވެ. އެހިސާބުން އޮތީ އެމީހާ ބާކީކޮށް އެއްލައިލުން ނޫން ކަމާއި ކުރެވުނު ކަންތައް އޭނާއަށް ވިސްނައިދީ އިޞްލާޙްކުރުވައިގެން އޭނާގެ ބޭނުން ހިފުން ކަމަށެވެ.\nމިއީ ހަމަ ކޮންމެ ދެމަފިރިއަކު ވެސް ވިސްނައިލުން ވަރަށް މުހިންމު ކަމެކެވެ. ކިތަންމެ ރަނގަޅު ފިރިއެއް ނަމަވެސް އަދި އަންތބެއް ނަމަވެސް ކުށެއް ކުރެވިދާނެއެވެ. އެހިސާބުން އޭނާ ދޫކޮށްލައި ކައިވެނި ޜޫޅާލަންވީއެއް ނޫނެވެ. މައްސަލަ ޙައްލުކޮށް ހަމަ ޙައްޤު މަޤާމު ދީގެން އެކުގައި ދިރިއުޅެން މަސައްކަތްކުރަންވީއެވެ!\nއަރުޝީފަށް ނެގީ 27/02/2020 14:39\nއެންމެފަހުން އަޕްޑޭޓްކުރީ 27/02/2020 14:39\nމަރިޔަމް ވަހީދާ 16 މިނެޓު ކުރިން


އެމްއޯސީގެ ރައީސްގެ މަޤާމުން ޢަލީ އުމަރު ނަން ނަގައިފި އެމްއޯސީގެ ރައީސްގެ މަޤާމުން ޢަލީ އުމަރު ނަން ނަގައިފި\nއެމްއޯސީގެ ރައީސްގެ މަޤާމުން ޢަލީ އުމަރު ނަން ނަގައިފި\nމޯލްޑިވްސް އޮލިމްޕިކް ކޮމިޓީ (އެމްއޯސީ)ގެ އިންތިހާބުގެ ރައީސްގެ މަގާމަށް ކުރިމަތިލައްވާފައިވާ އެފްއޭއެމްގެ ސީނިއާ ނައިބު ރައީސް އަދި ކުރީގެ ސްޕޯޓްސް ކޮމިޝަނަރު ޢަލީ އުމަރު ރައީސްކަމުން ނަން ނަގައިފިއެވެ.\nއޮލިމްޕިކް ކޮމިޓީ އެސޯސިއޭޝަންތަކަށް ފޮނުވާފައިވާ ނޯޓިސްގައި ވާގޮތުން އޮލިމްޕިކް ކޮމިޓީގެ އިންތިހާބުގައި އެފްއޭއެމްގެ ފަރާތުން އޮލިމްޕިކް ކޮމިޓީގެ ރައީސްގެ މަގާމާއި ނައިބު ރައީސްގެ މަގާމަށް ވާދަކުރައްވާ އަލީ އުމަރުވަނީ ނަން ނަންގާފައެވެ. އަލީ އުމަރު ނަން ނެގުމާއިއެކު މިހާރު މިއިންތިހާބްގައި ރައީސްގެ މާގާމަށް ވާދަކުރާނީ ބެޑްމިންޓަން އެސޯސިއޭޝަންގެ ރައީސް މޫސާ ނާޝިދު އާއި ސްވިމިން އެސޯސިއޭޝަންގެ ރައީސް މުހައްމަދު އަބްދުއްސައްތާރެވެ.\nއެމްއޯސީގެ ރައީސްގެ މަގާމަށް ކުރިމަތިލައްވާފައިވާ މުސާ ނާޝިދުއަކީ ބެޑްމިންޓަންގެ ދުނިޔޭގެ ފެޑެރޭޝަން ބީޑަބްލިއުއެފްގެ ކައުންސިލް މެމްބަރުކަމާއި ބެޑްމިންޓަން އޭޝިއާ އާއި ދެކުނު އޭޝިއާގެ ބެޑްމިންޓަން އެސޯސިއޭޝަންގެ ޖެނެރަލް ސެކްރެޓަރީގެ އިތުރުން ރާއްޖޭގެ ބެޑްމިންޓަން އެސޯސިއޭޝަން އޮފް މޯލްޑިވްސްގެ ވެސް މަގާމް ފުރުއްވަމުންނެވެ. ސްވިމިން އެސޯސިއޭޝަންގެ ރައީސް މުހައްމަދު އަބްދުއްސައްތާރު ވަނީ ފީނާގެ ޑިވޮލޮޕްމަންޓް އެންޑް ފައިނޭންސް ކޮމެޓީގައި މަސައްކަތްކޮށްފައެވެ.\nއެމްއޯސީގެ ނައިބް ރައީސްގެ މަގާމަށް3ފަރާތެއް ކުރިމަތިލާފައިވެއެވެ. އެއީ ހޭންޑްބޯލް މޯލްޑިވްސްގެ ރައީސް އަހުމަދު އިސްމާއީލާއި އެތުލެޓިކްސް އެސޯސިއޭޝަންގެ ރައީސް މުހައްމަދު ތޮލާލް އަދި ކްރިކެޓް ބޯޑްގެ ރައީސް މުހައްމަދު ފައިސަލެވެ. ކްރިކެޓް ބޯޑުގެ ރައީސް އެމްއޯސީގެ ނައިބް ރައީސްގެ މަގާމަށް ކުރިމަތިލާފައިވަނީ ނޮން އޮލިމްޕިކް ސްޕޯޓްސްގެ ސްލޮޓެއްގައެވެ.\nއަލަށް އިންތިހާބްކުރާ އެމްއޯސީގެ ދައުރު ހަމަވާނީ 2025ވަނަ އަހަރުގެ ނިޔަލަށެވެ.\n2017ވަނަ އަހަރު ދެވަނަ ދައުރަކަށް އެމްއޯސީގެ ރައީސްއަކަށް ޝަވީދު އިންތިހާބްވެފައި ވަނީ ރައީސްކަމަށް އެހެން ފަރާތެއް ކުރިމަތިލާފައިނުވުމާއި ގުޅިގެން، ނެގި ފެންނަ ނުފެންނަ ވޯޓް ކާމިޔާބުކޮށްގެންނެވެ. މިފަހަރުގެ އިންތިޚާބްގައި ޝަވީދު ވާދަނުކުރައްވާނެކަން ވަނީ މާކުރިންވެސް އިޢުލާންކޮށްފައެވެ.


City aai PSG govaigen La Liga in UEFA ah | Mihaaru\nސިޓީ އާއި ޕީއެސްޖީ ގޮވައިގެން ލަލީގާއިން ޔޫއެފާ އަށް\nމެންޗެސްޓާ ސިޓީއާ ގުޅުނު ހާލަންޑް (ކ)، އަދި އެމްބާޕޭ ޕީއެސްޖީއާ އެކު ކޮންޓްރެކްޓް އާކުރިކަން އިއުލާން ކުރި ވަގުތު އެޓީމުގެ ރައީސް ނާސިރު އަލް ޚަލައިފީ އާއެކު (ވ). ލަ ލީގާ ޗެމްޕިއަން ރެއާލް މެޑްރިޑޫން ވަނީ ދެ ކުޅުންތެރިން ހޯދަން ވެސް މަސައްކަތް ކޮށްފައި.--\n16 ޖޫން 2022 - 11:53\nމެޑްރިޑް (ޖޫން 16) - އިންގްލެންޑުގެ މެންޗެސްޓާ ސިޓީ އާއި ފްރާންސްގެ ޕީއެސްޖީން ޔޫއެފާގެ ފައިނޭންޝަލް ފެއާ ޕްލޭ (އެފްއެފްޕީ) އާ ހިލާފުވިކަމަށް ބުނެ ސްޕެއިންގެ އެންމެ މަތީ ފަންތީގެ ފުޓުބޯޅަ ލީގު ކަމަށްވާ ލަ ލީގާ ޔޫރަޕުގެ ފުޓުބޯޅައިގެ މައި އިދާރާ (ޔޫއެފާ) ގައި މައްސަލަ ޖައްސައިފި އެވެ.\nލަ ލީގާގެ ރައީސް ހާވިއޭ ޓެބާސް ވަނީ މީގެ ކުރިން ވެސް ދެ ކުލަބަށް ބަހުގެ ހަމަލާތައް ދީ، ޕީއެސްޖީ އާއި ސިޓީ އަކީ "ސްޓޭޓް ކްލަބްތަކެއް" ގޮތުގައި ސިފަ ކުރައްވައިފަ އެވެ. އަދި މިދިޔަ މެއި މަހު ޕީއެސްޖީން މަލްޓި މިލިއަން ޑޮލަރުގެ ކޮންޓްރެކްޓެއް ފްރާންސްގެ ތަރި ކިލިއަން އެމްބާޕޭ އަށް ދިނުމުން އެކަމަށް ވެސް ޓެބާސް ވަނީ ވަރަށް ބޮޑަށް ފާޑު ވިދާޅުވެފަ އެވެ.\nMee PSG in hingaa jareemaa eh: La Liga\nއޭގެ ފަހުންސިޓީ އިން ވަނީ ޖަރުމަނުގެ ބޮރޫޝިއާ ޑޯޓްމަންޑަށް ކުޅުނު ނޯވޭގެ ފޯވާޑް އާލިން ބްރައުޓް ހާލަންޑްގެ ރިލީސް ކްލޯސްގެ ގޮތުގައި 51 މިލިއަން ޕައުންޑް ދައްކައި އޭނާގެ ސޮއި ހޯދައިފަ އެވެ. ނަމަވެސް މުސާރަ އާއި އެޖެންޓް ފީއާ އެކު މި އެއްބަސްވުމުގެ ޖުމްލަ އަގު 250 މިލިއަން ޕައުންޑަށް ވުރެ ބޮޑުވާނެ ކަމަށް މީޑިއާތަކުން ރިޕޯޓް ކުރެ އެވެ.\nރެއާލް މެޑްރިޑަށް ނޫނެކޭ ބުނެ އެމްބާޕޭ ޕީއެސްޖީ ގައި މަޑުކުރީ 2025 ވަނަ އަހަރާ ހަމައަށް، ހަފްތާއަކު، އެއް މިލިއަން ޑޮލަރާ ގާތްކުރާ ވަރުގެ މުސާރައަކާ އެކު އެވެ. އަދި އެގްރިމެންޓްގެ ބޯނަހެއް ގޮތުގައި 100 މިލިއަން ޕައުންޑް ހުށަހެޅި އެވެ.\nސްޕެއިންގެ ރެއާލް މެޑްރިޑުން ވަނީ ހާލަންޑާއި އެމްބާޕޭ، މި ދެ ކުޅުންތެރިން ވެސް ހޯދަން މަސައްކަތް ކޮށްފަ އެވެ.\nލަ ލީގާގެ ރައީސް ހާވިއޭ ޓެބާސް.-- ފޮޓޯ: ގެޓީ އިމޭޖަސް\n"މި ހަފްތާގައި ވާނީ ޕީއެސްޖީއާ ދެކޮޅަށް ޔޫއެފާގައި މައްސަލަ ޖައްސާފައި، މީގެ ކުރިން އޭޕްރީލް މަހު މެންޗެސްޓާ ސިޓީއާ ދެކޮޅަށް މައްސަލަ ހުށަހެޅިން، މި ދެ ކުލަބުން ވެސް އަންނަނީ ތަކުރާރުކޮށް މިހާރުގެ ފައިނޭންޝަލް ފެއާ ޕްލޭގެ ގަވާއިދުތަކަށް ގޮންޖަހަމުން،" ލަ ލީގާގެ ބަޔާނުގައި ވެއެވެ.\n"ލަ ލީގާ އަށް ވިސްނޭ ގޮތުގައި މި ކްލަބުތަކުން ގަވާއިދާ ހިލާފަށް މުއާމަލާތްތައް ކުރިއަށް ގެންދަނީ ސީދާ ފައިސާ ހަރަދު ކޮށްގެން ނުވަތަ މާކެޓުގެ ހާލަތާ ނުގުޅޭ އަދި އިގްތިސާދީ މާނައެއް ނެތް ސްޕޮންސަޝިޕާއި އެހެނިހެން ކޮންޓްރެކްޓްތަކުގެ ތެރެއިން."\nމިއީ ފައިނޭންޝަލް ފެއާ ޕްލޭ ގަވާއިދާ ހިލާފުވި ކަމަށް ބުނެ ލަ ލީގާ އިން ސިޓީ އާއި ޕީއެސްޖީ އަށް ދަތިކުރުމުގެ ފިޔަވަޅު އަޅަން އެދުނު ފުރަތަމަ ފަހަރެއް ނޫނެވެ. ކުރިން 2017 އަދި 2018 ގައި ދެ ޓީމާ ދެކޮޅަށް މައްސަލަ ހުށަހަޅި އެވެ. އަދަބެއް ގޮތުން ސިޓީ އަށް ދެ ސީޒަން ވަންދެން ޗެމްޕިއަންސް ލީގު ނުކުޅެވޭގޮތަށް ޔޫއެފާ އިން 2020 ވަނަ އަހަރުގެ ފެބްރުއަރީ ގައި ނިންމި އެވެ. އެކަމަކު ސިޓީން އިސްތިއުނާފަށް ހުށަހެޅުމުން އެއަހަރުގެ ޖުލައި ކުޅިވަރުގެ އާބިޓްރޭޝަން ކޯޓް (ކާސް) އިން ވަނީ ޔޫއެފާގެ ނިންމުން ބާތިލު ކޮށްފަ އެވެ.\nމެންޗެސްޓާ ސިޓީ އިން މިއާ ގުޅޭ ގޮތުން ވާހަކަ ދައްކާފައި ނުވި ނަމަވެސް އެ ކުލަބުގެ ޗެއާމަން ޙަލްދޫން އަލް މުބާރަކް ވަނީ 2019 ވަނަ އަހަރު ޓެބާސް ދިން ބަހުގެ ހަމަލާތަކަށް ރައްދު ދެއްވައިފަ އެވެ. ސިޓީ އިން ކުޅުންތެރިންގެ މާކެޓް އަގު އިންފްލޭޓް ކުރާކަމަށް ތުހުމަތު ކުރުމުން މުބާރަކް ވަނީ، އެންމެ ފުރަތަމަ ލުއިސް ފީގޯ އާއި ޒައިނުއްދީން ޒިދާންގެ ރެކޯޑް ޓްރާންސްފާ ތައް ފެށުނީ ކޮން ލީގަކުންތޯ ސުވާލު އުފައްދައިފަ އެވެ.\nޔޫއެފާ އިން ވަނީ އޭޕްރީލް މަހު ފައިނޭންޝަލް ފެއާ ޕްލޭގެ އާ ގަވާއިދު ފާސް ކޮށްފަ އެވެ. މިއާ އެކު ކުލަބުތަކަށް ވަނީ ތިން އަހަރުގެ މުއްދަތަކަށް 60 މިލިއަން ޔޫރޯގެ ގެއްލުމާ ކުރިމަތިލުމުގެ ފުރުސަތު ދީފަ އެވެ. މިއީ ކުރީގެ ފެއާ ޕްލޭ ގަވާއިދުގައިވާ ވަރަށް ވުރެ ދެގުނަ އިތުރު އަދަދެކެވެ. އަދި ކުލަބުގެ މާލީ ހާލަތު ރަނގަޅު ބައެއް ކުލަބުތަކަށް އަހަރަކު އިތުރު 100 މިލިއަން ޔޫރޯ ވެސް ހަރަދުކުރެވިދާނެ އެވެ.\nމެންޗެސްޓާ ސިޓީ ޔުއެފާ ޕީއެސްޖީ\nމިއިންވެސް އެނގެނީ ރިއަލްމެޑްރިޑު ގެ ނުފޫޒު އޮތް މިންވަރު ލަލީގާއަށް\nކަލޭ ތަންކޮޅެއް މައިތިރި ވާން ވެއްޖެ އެއްނު\nބުރޯ ލީގުން ކުޅުންތެރިން ހުސްވަނީއޭ ކިހިނަކުން ކެއްކުރާނީ\nހެއްހެއްހޭ ބްލަ ސްޕެއިން ލީގު ތަކުގަ ކަމެއް ނެތީތާ\nލަލީގާ ގެ ޓީމްތަކުން ނޫނީ ރެކޯޑް ޓްރާންސްފާ ހެދުމަކީ ޔޫއެފާގެ ފައިނޭންޝަލް ފެއާ ޕްލޭ އާ ޚިލާފު އަމަލެއް.


Kulhudhuffushi Online - Bank accounthakuge thafseel haamakoh,faisaage thuhumathu thakah Usaid rahdhudheefi\nބޭންކް އެކައުންޓްތަކުގެ ތަފްސީލް ހާމަކޮށް، ފައިސާގެ ތުހުމަތުތަކަށް އުސެއިދު ރައްދުދީފި\nއަބްދުލް ވާހިދު ޙަސަން - 11 މަސް ކުރިން -9ޖަނަވަރީ 2018\nއެންއައިއައިގެ ޑެޕިއުޓީ ޑިރެކްޓަރު އަލީ އުސެއިދު--\nކުޅުދުއްފުށީ ރީޖަނަލް ހޮސްފިޓަލްއަލީ އުސެއިދުއެންއައިއައި\nކުޅުދުއްފުށީ ރީޖަނަލް ހޮސްޕިޓާ ހިންގާ ނޫރުލް އިސްލާމް އިންޓަނޭޝަންއިން އެކުންފުނީގެ ދިވެހި ޑައިރެކްޓަރުން ކުރި ފައިސާގެ ތުހުމަތުތަކާއެކު އެކުންފުނީގެ ދިވެހި ޑައިރެކްޓަރު އަލީ އުސެއިދު އޭނާގެ ބޭންކް އެކައުންޓްތަކުގެ ތަފްސީލް ހާމަކުރައްވައިފި އެވެ.\nނޫރުލް އިސްލާމް އިންޓަނޭޝަނަލްގެ މެނޭޖިން ޑިރެކްޓަރު ފައިޒަލް ޚާން ވަނީ އެއްބަސްވުމާ އެއްގޮތަށް ޚިދުމަތް ދިނުން ލަސްވާން ދިމާވީ ކުޅުދުއްފުށީ ހޮސްޕިޓަލް ހިންގެވުމާ ހަވާލުވެ ތިއްބެވި ދިވެހިންގެ ސަބަބުން ކަމަށް ވިދާޅުވެފަ އެވެ. އަދި އެމީހުންނާ މެދު ފައިސާގެ ބޮޑެތި ތުހުމަތުތަކެއްކޮށް، އެ މައްސަލަތަކުގައި ފިޔަވަޅު އަޅައިދޭންވެސް ރައީސްއަށް ފޮނުވި ސިޓީގައި ބުނެފައިވެ އެވެ. އެގޮތުން ރާއްޖޭގައި އެކުންފުނީގެ ބޭންކް އެކައުންޓް ހުޅުވުން ލަސްވުމާއި އެކަމާ ހެދި ފައިސާ ފޮނުވަން ޖެހެނީ ޑައިރެކްޓަރުންގެ ގޮތުގައި ކަނޑައަޅާފައިވާ ދިވެހިންގެ އެކައުންޓްތަކަށް ކަމަށާއި އެގޮތުން ވޭތުވެދިޔަ6މަސް ތެރޭގައި އެކި ފަހަރު މަތިން 130،000 ޑޮލަރު ފޮނުވާކަމަށެވެ. އެ އެކައުންޓްތަކަށް ފޮނުވާފައިވާ ފައިސާ ނަހަމަ ގޮތުގައި ބޭނުންކޮށްފައިވާކަމަށް ވެސް އެސިޓީގައި ތުހުމަތުކޮށްފައިވެ އެވެ.\nދަތިތައް ގިރާކޮށް، ރަސްމީ ގޮތުން ކުޅުދުއްފުށީ ހޮސްޕިޓަލާ ހަވާލުވުމުގެ މަސައްކަތް ދަނީ ކުރިއަށް: އެންއައިއައި\nފައިޒަލް ޙާންގެ އެ ތުހުމަތުތައް އުސެއިދު ވަނީ ވަގުތުން ދޮގުކުރައްވާފަ އެވެ. އަދި ނިމްސްގެ އެ ތުހުމަތުތަކަކީ ދޮގު ތުހުމަތުތަކެއްކަން ކަށަވަރުކޮށްދިނުމުގެ ގޮތުން އުސެއިދު ވަނީ އޭނާ ބޭންކް އޮފް މޯލްޑިވްސް ގައި ހުޅުވާފައިވާ ދިވެހި ފައިސާގެ އެކައުންޓާއި ޑޮލަރު އެކައުންޓްގެ ތަފުސީލުތައް ކޭއޯއާ ހިއްސާކޮށް، ހާމަކުރައްވާފަ އެވެ.\nބީއެމްއެލް ތައްގަނޑު ޖެހި އެ ސްޓޭޓްމަންޓުތަކުގައިވާ ގޮތުން އުސެއިދުގެ ޔޫއެސް ޑޮލަރު އެކައުންޓްގައި 2017 ވަނަ އަހަރުން ފެށިގެން 2018 ޖެނުއަރީމަހުގެ7ވަނަ ދުވަހާ ހަމައަށް ކުރެވިފައިވަނީ އެންމެ ހަތަރު މުއާމަލާތެވެ. ތިން މުއާމަލާތްވެސް ހިނގާފައިވަނީ މިދިޔަ އަހަރުގެ މާރޗުމަހު ތެރޭގަ އެވެ. ފަހު މުއާމަލާތެއްގެގޮތުގައި ހިންގާފައިވަނީ މިމަހުގެ ޖެނުއަރީމަހު އެވެ. މި ހަތަރު މުއާމަލާތުގައިވެސް ހިންގާފައިވަނީ ވަރަށް މަދު އަދަދުތަކެއްގެ ފައިސާކަން ފާހަގަކޮށްލެވެ އެވެ.\nއުސެއިދުގެ ބީއެމްއެލްގެ ދިވެެހި ފައިސާގެ އެކައުންޓްގެ މުއާމަލާތްތަކަށް ބަލާއިރު 2017 ވަނަ އަހަރުގެ ޖެނުއަރީމަހުން ފެށިގެން މެދުނުކެނޑި ޖޫން މަހާ ހަމައަށް ފައިސާގެ މުއާމަލާތްކޮށްފައިވެ އެވެ. ދިވެހި އެކައުންޓްގައިވެސް އެންމެ ފަހުގެ މުއާމަލާތެއް ހިންގާފައިވަނީ މިމަހުގެ އެވެ.\nކުޅުދުއްފުށީ ހޮސްޕިޓަލުގައި ހިންގަން އުޅުނުކަމަށް ބުނާ ހިޔާނާތުގެ މައްސަލަތައް ފުލުހަށާއި އޭސީސީއަށް !\nކުޅުދުއްފުށީ ހޮސްޕިޓަލުން ހިންގަން އެންއައިއައި އިން ހަވާލުވީ ޖޫން މަހުގެ ތެރޭގައި އެވެ. ޑިސެމްބަރާ ހަމައަށް ދެ ކުންފުނީގެ މައްސަލަތައް މީޑިއާއަށް ތިލަވެފައިނުވާއިރު އުސެއިދު ހޮސްޕިޓަލާ ހަވާލުވެ ހުންނެވި މުއްދަތުގެ ތެރޭގައި އޭނާ އެކައުންޓްތަކުގައި ފައިސާގެ މުއާމަލާތް ހިންގާފައިވާކަމަށް ބެންކް ސްޓޭޓްމަންޓްތަކަކުން ނުދައްކަ އެވެ.\nއުސެއިދު ވިދާޅުވީ ނޫރުލް އިސްލާމް އެޑިއުކޭޝަން ޓްރަސްޓްގެ އެމްޑީ ފައިޒަހް ޙާން މަސައްކަތް ކުރަނީ ދޮގާއި އޮޅުވާލުމުގެ ތެރެއިން ކަމަށެވެ.\nކުޅުދުއްފުށީ ހޮސްޕިޓަލުގެ މުވައްޒަފުން ކޭއޯއަށް މައުލޫމާތު ދެމުން ބުނެފައިވަނީ އެންއައިއައި އިން ކުޅުދުއްފުށީ ހޮސްޕިޓަލުގައި ހިންގާފައިވަނީ ފައިސާގެ ޖަރީމާތަކެއް ކަމަށެވެ. ނިމްސް އިން ފޮނުވާފައި ހުންނަ ބިދޭސީ އަންހެން މީހާ އަކީ ހޮސްޕިޓަލުގެ ދިވެހި ޑައިރެކްޓަރުންނަށް ވުރެ ވެސް ބާރުގަދަވެފައިވާ ނުފޫޒު ފަދަ މީހެއް ކަމަށް ބެލެވޭކަމަށް އެތަނުގެ މީހުން ބުންނެވެ. އަދި އެ އަންހެން މީހާ ޖުލައި މަސް ތެރޭގައި ހޮސްޕިޓަލަށް އައިސް ފުރަތަމަވެސް މަސައްކަތްކުރީ ބިލްތައް ބަދަލުކޮށް އާ ހިދުމަތްތަކަކަށް އަގު ނެގުމަށް ކަމަށް މުވައްޒަފުން ބުންޏެވެ.\nދާއިމީކޮށް ހިތާއި ނާރުގެ ޑޮކްޓަރުންގެ ހިދުމަތް ކުޅުދުއްފުށީ ހޮސްޕިޓަލުގައި ފަށަނީ\nހާލު ދެރަ ނޫންކަމަށް ބުނެ ދަތުރުކުރުމަށް މެޑް ފޯމު ނުދިން ކުއްޖާ، އިންޑިޔާގެ ހޮސްޕިޓަލެއްގެ އައިސީޔޫގަ\nޑެންގީ ޖެހިގެން ނިޔާވި ކުއްޖާއަށް ފަރުވާދިނުމުގައި “އިހުމާލުވި” ޑޮކްޓަރު މަކުނުދޫއަށް ފޮނުވާލައިފި\nރައްޓެއްސެއް 11 މަސް ކުރިން\nއަހަރެންނަށް އުސޭ ވަރަށް ރަނގަޅަށް އެނގޭ އެހެންވެ އަބަދުވެސް މި ބުނަނީ އޭނަ ނުޖެހޭނެ މީހެއްގެ ފައިސާއެއްގަ އެޔައްވުރެ އިހުލާސްތެރި ތެދުވެރި މީހެއް އެއީ ފައިޒަލް ޙާންއަށް ވަރަށް ބޯކޮށް ސަލާމް\nބީރައްޓެހި 11 މަސް ކުރިން\nއުސައިދަށް ވެސް ގޯހެއް ހެދުނީކަމަށް ފެނޭ. ނުޖެހެމޭ ބުންޏަސް މަށަށް ހީވަނީ އުސޭއަށްވެސް ޖެހެވުނީހެން\n80 މީހުންނާއެކު ފަރަށް އެރި ހދ އަތޮޅު ފެރީ ފުންކޮށްފި\nފެރީ ފުންކުރުމުގައި ކުރިނބީ ރައްޔިތުން ދެއްކީ ނަމޫނާއެއް !